
Гуырдзыстоны закъон 
Æхсæнадæмон хъахъхъæнынады тыххæй

(2026 азы 1-аг январы уавæрæй)
Ацы закъон бындурæвæрд у Гуырдзыстоны Конституцийы, æхсæнадæмон барадæй нымад адæймаджы сæйраг барты æмæ сæрибардзинæдты æмæ уыцы æхсæнадæмон бадзырдты, кæцыты хайадисæг у Гуырдзыстон.

Сæр I
Иумæйаг уагæвæрдтæ 
Статья 1. Закъоны архайды сферæ 
1. Ацы закъон бæлвырд кæны:

а) фæсарæйнаг æмæ уыцы æмбæстонады нæуæвæг гоймаджы, кæцы нæу Гуырдзыстоны статусы уæвæг æмбæстонады нæуæвæг гоймаг (дарддæр – æмбæстонады нæуæвæг гоймаг), Гуырдзыстоны территоримæ æрбацыд æмæ уæвыны, кæцытæ ацы закъонмæ гæсгæ æрдомдтой æхсæнадæмон хъахъхъæнынад, афтæ-ма уыдонмæ ахасты стандартты дæр; 

б) æмбæхсæнагурæджы, лигъдоны, уæлæмхас хъахъхъæнынады уæвæг гоймаджы æмæ рæстæгмæ хъахъхъæды гоймаджы барадон уавæры, барты, хæсты æмæ социалон-экономикон гарантиты;

в) фæсарæйнаг æмæ æмбæстонады нæуæвæг гоймагæн Гуырдзыстоны лигъдоны статусы, уæлæм​хас хъахъхъæды кæнæ рæстæгмæ хъахъхъæды лæвæрды, æрурæды, аивды æмæ байсты, уæлæмхас хъахъхъæды кæнæ рæстæгмæ хъахъхъæды адарддæр кæныны æмæ æмбæлон статусæй аиуварс кæныны бындуртæ æмæ процедурæты;

г) æхсæнадæмон хъахъхъæнынады сферæйы ​​дзуапдæттæг паддзахадон уагдæтты æххæстбартæ.

2. Ацы закъоны архайд нæ хауы фæсарæйнаг кæнæ æмбæстонады нæуæвæг гоймагæн æхсæнадæ​мон хъахъхъæнынады уыцы бындурæй лæвæрдмæ, кæцы баст нæу æхсæнадæмон хъахъхъæнын​ады хъæугæдзинадимæ æмæ арæнгонд у æмзæрдæдзинад æмæ гуманитарон аххосæгтæм гæсгæ.

Статья 2. Закъоны нысан  
Ацы закъоны нысан у:

а) æмбæхсæн бынаты процедурæйы æнæмæнгхъæуæг барадон фæлгæт саразын;

б) сифтонг кæнын æмбæхсæнагурæджы, лигъдоны, уæлæмхас хъахъхъæдæй пайдагæнæг кæнæ Гуырдзыстоны закъондæттынадæй нысангонд рæстæгмæ хъахъхъæдæй пайдагæнæг гоймаджы бар​ты хъахъхъæнынад;

в) Гуырдзыстоны закъондæттынадæй нысангонд æхсæнадæмон хъахъхъæнынады механизмтæй спайда кæнгæйæ, æмбæхсæн бынаты процедурæ сифтонг кæнын.

Статья 3. Терминты æмбарынад  
Ацы закъоны нысанæн ам цы терминтæй пайдагонд цæуы, уыдонæн ис ахæм нысаниуæг:

а) министрад – Гуырдзыстоны мидхъуыддæгты министрад;

б) æхсæнадæмон хъахъхъæнынады æрдомын – фæсарæйнаг кæнæ æмбæстонады нæуæвæг гойма​джы рдыгæй Гуырдзыстоны территорийыл уæвыны рæстæджы министрады миграцийы департаме​н​ты уæвгæйæ æхсæнадæмон хъахъхъæнынады райсыны бары комкоммæ кæнæ æнæкомкоммæ, ныхасæй кæнæ фыстæй равдисын, ацы закъонæй комкоммæ нысангонд цауты йеддæмæ;  

в) æмбæхсæндоны процедурæ – барадон процесс, кæцыйы сконды ис паддзахадон уагдæтты архай​дтытæ, кæцытæ дзуапп дæттынц ацы закъоны æххæст кæнынæн, æхсæнадæмон хъахъхъæнынад æрдомыны моментæй, цалынмæ æхсæнадæмон хъахъхъæнынад дæттыны кæнæ æхсæнадæмон хъахъхъ​æнынад раттыныл нæ разы кæныны тыххæй уынаффæ закъонон тыхы бацæуынмæ, фæлæ ацы закъоны æвæрд процедурæмæ гæсгæ нысангонд уынаффæйы ныхмæ бахъаст кæныны цауы та – æмбæлон тæрхондонон уынаффæйы закъонон тыхы бацыдмæ; афтæ-ма барадон процесс, кæцы​мæ хауы ацы закъонмæ гæсгæ æххæстгонд архайдтыты æхсæнадæмон хъахъхъæнынады æруро​мыны, аивыны кæнæ байсыны кæнæ-та уæлæмхас хъахъхъæды кæнæ рæстæгмæ хъахъхъæды адарддæр кæныны кæнæ йæ адарддæр кæныныл не сразы уæвыны процедурæйы райдайæны моментæй æмбæлон уынаффæйы закъонон тыхы бацыдмæ, фæлæ нысангонд уынаффæйы ацы закъонæй сфидаргонд фæткæй бахъаст кæныны цауы та – æмбæлон тæрхондонон уынаффæйы закъонон тыхы бацыдмæ;

г) æхсæнадæмон хъахъхъæнынады тыххæй курдиат – фæсарæйнаг кæнæ æмбæстонады нæуæвæг гоймаджы фыст курдиат, кæцыйы домæн у Гуырдзыстоны лигъдоны статус кæнæ уæлæмхас хъахъхъæнынад раттыны тыххæй;

д) фæлхатгонд æхсæнадæмон хъахъхъæнынады тыххæй курдиат – фæсарæйнаг кæнæ æмбæстон​ады нæуæвæг гоймаджы бавдыст фæлхатгонд æхсæнадæмон хъахъхъæды тыххæй курдиат, кæцы нымад цæуы ацы закъоны 52-аг статьяйы нысангонд процедурæмæ гæсгæ;

е) æмбæхсæнагурæг – фæсарæйнаг кæнæ æмбæстонады нæуæвæг гоймаг, кæцыйы ныхмæ цæуы æмбæхсæны процедурæ æмæ кæцыйы курдиат æхсæнадæмон хъахъхъæнынады тыххæй кæнæ æхсæнадæмон хъахъхъæнынады тыххæй фæлхатгонд курдиат нымад æрцыд райстыл;

ж) æхсæнадæмон хъахъхъæд – фæсарæйнаг кæнæ æмбæстонады нæуæвæг гоймагæн лигъдоны статус, уæлæмхас хъахъхъæд кæнæ рæстæгмæ хъахъхъæд раттын æмæ йын ацы закъонмæ гæсгæ йæ бартæ ифтонг кæнын;

з) æмбæхсæнагурæджы æвдисæндар – фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæды тыххæй курдиаты райстыл банымад, уый тыххæй æмбæхсæны процедурæйы цыды æмæ Гуырдзыстоны уый закъонон уæвынады бæлвырдгæнæг документ;

и) æхсæнадæмон хъахъхъæнынады тыххæй курдиаты сертификат – документ, кæцы бæлвырд кæны фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæнын​ады тыххæй курдиат бадæттыны æмæ æхсæнадæмон хъахъхъæнынады курдиаты райсты этапы райдайæн;

к) лигъдон – фæсарæйнаг кæнæ æмбæстонады нæуæвæг гоймаг, кæцыйæн лæвæрд æрцыд лигъ​доны статус ацы акъоны 15-æм статьяйы бындурыл;

къ) уæлæмхас хъахъхъæдæй пайдагæнæг гоймаг – фæсарæйнаг кæнæ æмбæстонады нæуæвæг гоймаг, кæцыйæн лæвæрд æрцыд уæлæмхас хъахъхъæд ацы закъоны 19-æм статьяйы бындурыл;

л) рæстæгмæ хъахъхъæдæй пайдагæнæг гоймаг – фæсарæйнаг кæнæ æмбæстонады нæуæвæг гоймаг, кæцыйæн ацы закъоны 22-аг статьяйы бындурыл лæвæрд æрцыд рæстæгмæ хъахъхъæд;

м) æхсæнадæмон хъахъхъæдæй пайдагæнæг гоймаг – лигъдон, уæлæмхас хъахъхъæдæй пайдагæ​нæг гоймаг, рæстæгмæ хъахъхъæдæй пайдагæнæг гоймаг;

н) æнахъомы хуыздæр интерестæ – æнахъомы æдасдзинады, хорздзинады, æнæниздзинады, хъахъ​хъæ​нын​ады, ахуырады, рæзты, социалон-экономикон æмæ æндæр интерестæ, кæцытæ бæрæггонд цæуынц сабиты бартæ хъахъхъæныны фадыджы сфидаргонд æхсæнадæмон стандарттæ, æнахъомы индивидуалон миниуджытæ æмæ йæ хъуыдытæ хынцгæйæ æмæ æмбæлон сты Иугонд Нациты Организацийы 1989 азы «Сабийы барты Конвенциæн»; 
о) райгуырæн бæстæ – фæсарæйнагы æмбæстонады бæстæ, афтæ-ма æмбæстонады нæуæвæг гоймаджы иудадзыг цæрæн бæстæ;

п) æдас райгуырæн бæстæ – райгуырæн бæстæ, кæцыйы демократон системæйы æмæ иумæйаг политикон уавæры фæлгæтты уæвæг закъондæттæн æгъдау æмæ йæ реализаци æвдисынц, цæмæй уыцы бæстæйы, иумæйагæй æмæ æнæрлæугæйæ, нæй æфхæрд ацы закъоны 38-æм статьяйы фыццаг æмæ 2-аг пункттæм гæсгæ, афтæ-ма нæй серьезон зианы реалон риск ацы закъоны 38-æм статьяйы 3-аг пунктмæ гæсгæ;

пъ) æдас æртыккаг бæстæ – ахæм бæстæ, кæцы нæу фæсарæйнаг кæнæ æмбæстонады нæуæвæг гоймаджы райгуырæн бæстæ, æниу уыцы бæстæйы æмæ фæсарæйнаг кæнæ æмбæстонады нæуæвæг гоймаджы хсæн уæвæг бастдзинады бындурыл гæнæн ис уый бауадзой банысангонд бæстæмæ закъонмæ гæсгæ, æмрæстæджы:

пъ.а) йæ цардæн кæнæ йæ сæрибардзинадæн тас нæ уыдзæн уыцы бæстæйы йæ расæйы, дины, национдзинады, бæлвырд социалон къорды уæнгдзинады кæнæ политикон хъуыдыйы тыххæй;

пъ.б) уыцы бæстæйы уымæн нæ уыдзæн серьезон зианы реалон риск ацы закъоны 38-æм статьяйы 3-аг пунктмæ гæсгæ;

пъ.в) ацы бæстæйы хъахъхъæдгонд уыдзæн æнæфæстæмæ æрвитыны принцип «Лигъдæтты стату​сы тыххæй» ИНО-йы 1951 азы Конвенцимæ гæсгæ; 
пъ.г) уый ацы бæстæйæ рарвитынæй хæлд нæ цæуы хъизæмарæй кæнæ æнæадæймагон кæнæ кады æгадгæнæг ахастæй хъахъхъæды бар;

пъ.д) уымæн уыдзæн фадат, æрдома лигъдоны статус æмæ уый хъæугæдзинады сбæлвырды цауы райсын æмбæлон хъахъхъæд «Лигъдæтты статусы тыххæй» ИНО-йы 1951 азы Конвенцимæ гæсгæ;

р) барлæвæрд бæрнон бынаты кусæг – министрады миграцион департаменты кусæг, кæцы ацы закъонæй нысангонд функцитæ æххæст кæны министры индивидуалон административон-барадон актæй делегирон барлæвæрдты бындурыл;

с) Гуырдзыстоны территоримæ æнæзакъонæй бацыд – Гуырдзыстоны паддзахадон арæныл ахизын мæнг документæй спайда кæнгæйæ, кæнæ та æндæр æнæзакъонон хуызы;

т) мидæгон змæлды альтернативæ – æмбæхсæнагурæгæн йæ райгуырæн бæстæйы бæрæг террито​ри​мæ ацæуыны фадат, цыран уымæн нæй бындурон тас æфхæрдæй, кæнæ уый нæ лæууы серьезон зианы реалон рискы бын, кæнæ уымæн ис фадат, ацы закъоны 40-æм статьяйы фыццаг пунктæй бæрæггонд хъахъхъæды æххæстгæнæг субъектты рдыгæй эффективонæй æмæ дæргъвæ​тин рæстæг хъахъхъæд уа æфхæрдæй кæнæ серьезон зианæй, æмрæстæджы, цыранмæ уымæн йæ бон уыдзæн æдасæй æрцæуа, закъонæй уыдзæн уагъд æмæ æрцæра, афтæ-ма пайда кæна йæ барты кад кæнынæй æмæ йын уа экономикон ирвæзынады фадат дæр;

тъ) бинонты уæнг – райгуырæн бæстæйы ныридæгæн уæвæг бинонты уæнг, сæрмагондæй:

тъ.а) æмбæхсæнагурæджы кæнæ æхсæнадæмон хъахъхъæнынадæй пайдагæнæг гоймаджы æмкъай кæнæ-та æмбæхсæнагурæгимæ кæнæ æхсæнадæмон хъахъхъæнынадæй пайдагæнæг гоймагимæ æнæрегистрацигонд æмкъайады уæвæг гоймаг;  
тъ.б) æмбæхсæнагурæджы кæнæ æхсæнадæмон хъахъхъæнынадæй пайдагæнæг гоймаджы  æнæус æнахъом хъæбул регистрацигонд кæнæ æнæрегистрацигонд æмкъайадæй кæнæ-та æмбæхсæн​агу​рæджы кæнæ æхсæнадæмон хъахъхъæнынадæй пайдагæнæг гоймаджы рдыгæй райгуырæн бæстæ​йы закъондæттынадмæ гæсгæ кæнгæхъæбул, æнæус æнахъом;

тъ.в) мад, фыд, æнæус æнахъом æмбæхсæнагурæджы закъонон минæвар кæнæ æхсæнадæмон хъахъ​хъæнынадæй пайдагæнæг гоймаг;

у) иунæг ныййарæг – æмбæхсæнагурæг кæнæ æхсæнадæмон хъахъхъæнынадæй пайдагæнæг гой​маг (мад, фыд) æнахъом хъæбулимæ/хъæбултимæ иумæ;

ф) бинонты баиу кæнын – бинонты иудзинады уагæвæрдыл бындурæвæрд, Гуырдзыстоны тер​рито​римæ лигъдоны кæнæ уæлæмхас хъахъхъæд кæмæн ис, ахæм адæймаджы бинонты уæнгты бацыд æмæ цæрын;

х) æвзæрст статус – бинонты иудзинады принципыл бындурæвæрд, лигъдоны бинонты уæнгæн кæнæ уæлæмхас хъахъхъæд кæмæн ис, ахæм лæвæрд статус;

хъ) массивон æрбацыд – иу райгуырæн бæстæйы уæвæг фæсарæйнæгты кæнæ æмбæстонады нæуæвæг гоймæгты бирæнымæцон къорды рдыгæй æхсæнадæмон хъахъхъæныны курдиат, кæцы​ты тыххæй нæ уыдзæн гæнæн ифтонггонд уа эффективон индивидуалон æмбæхсæн процедурæ;

ц) барвæндон репатриаци –æхсæнадæмон хъахъхъæды уæвæг гоймаджы физикон, психологон æмæ материалон тыхмийы æдде уый йæ райгуырæн бæстæмæ æдасæй æмæ кадджынæй æрыздæ​хыны тыххæй  уынаффæйы райст;   
цъ) бæлвырд аххосаг – фæсарæйнаг кæнæ æмбæстонады нæуæвæг гоймаджы æнæниздзинады ахæм уавæр, кæцы йын нæ дæтты гæнæн æхсæнадæмон хъахъхъæнынады тыххæй курдиат бадæттын кæнæ ацы закъоны нысангонд æмбæлон хæстæ æххæст кæнын, кæцы фидаргонд цæуы дохтыры лæвæрд æмбæлон æвдисæндарæй. Бæлвырд аххосагыл нымад цæуы афтæ-ма æнæбасæт​гæ тых (форс-мажор) дæр, сæрмагондæй, æрдзон бæллæх, фыдбылыз, зынгсирвæзт, массон змæс​ты​тæ, æфсæддон архайд, карантин расидт кæнæ уæлвæткон уавæр кæнæ/та æндæр ахæм уавæр, кæцыйы тыххæй дæр фæсарæйнаг кæнæ æмбæстонады нæуæвæг гоймагæн объективон æгъдауæй нæ дæттынц гæнæн æхсæнадæмон хъахъхъæнынады тыххæй курдиат бадæттын кæнæ ацы закъоны нысангонд æндæр хæстæ æххæст кæнын. Уымæй дарддæр ма, Гуырдзыстоны фæсарæйнаг кæнæ æмбæстонады нæуæвæг гоймаджы бинонты уæнгы мæлæт, кæцы бæлвырдгонд цæуы барлæвæрд паддзахадон уагдоны лæвæрд официалон документæй, нымад цæуы æмбæлон аххосагыл;

ч) адæймаг, кæцыйæн ис сæрмагонд хъуагдзинæдтæ – æнахъом, æнæхицауæй уæвæг æнахъом, ацæргæ гоймаг, цыбыр фадæтты уæвæг гоймаг, сывæрджын сылгоймаг, иунæг ныййарæг, адæймæ​гтæй базар кæныны (трефикингы) амæттаг, психикон æнæфæразгæ гоймаг, хъизæмары амæттаг, тыхмийы амæттаг, æндæр психологон, физикон кæнæ сексуалон тыхмийы амæттаг;

чъ) исæн центр – рæстæгмæ цæрæн бынат æмбæхсæнагурæг адæмæн;

ш) рæстæгмæ цæрæнбынат – рæстæгмæ цæрæнбынат фæсарæйнæгтæн æмæ æмбæстонады нæуæвæг гоймæгтæн/æмбæхсæнагурджытæн, кæд æмæ ис æмбæлон бындуртæ, кæцытæ нысангонд сты ацы закъоны 9-æм статьяйы 2-аг пункты;

э) лигъдоны балцы документ – «Лигъдæтты статусы тыххæй» ИНО-йы 1951 азы Конвенцийы 28-æм статьяæ бæрæггонд документ;

ю) балцы паспорт – уæлæмхас хъахъхъæдæй пайдагæнæг гоймаджы балцы документ;

я) рæстæгмæ идентификацигæнæн гæххæтт – документ, кæцы бæрæггонд у Гуырдзыстоны закъоны 2-аг статьяйы «с» дæлпунктæй «Фæсарæйнæгты æмæ æмбæстонады нæуæвæг гоймæгты барадон уавæры тыххæй»;

я1) æнæхицауæй уæвæг æнахъом – æнахъом, кæцы Гуырдзыстоны паддзахадон арæныл æнæ ныййарæг/ныййарджытæй ахызт кæнæ ууыл дзуапдæттæг æндæр æххæсткар гоймаджы/​æвджид​дары/хъомылгæнæджы/æххуысгæнæджы æдде ахызт æмæ  кæцыйы рдыгæй æхсæнадæмон хъахъ​хъæ​нынады курдиаты рæстæджы уый ныййарæг/ныййарджытæ кæнæ ууыл дзуапдæттæг æндæр æххæсткар гоймаг/æвджиддар/хъомылгæнæг/æххуысгæнæг уый минæварады нæ æххæст кæны/нæ æххæст кæнынц, афтæ-ма æнахъом, кæцы Гуырдзыстоны паддзахадон арæныл ахызты фæстæ ныййар​джыты кæнæ уымæн дзуапдæттæг æндæр æххæсткар гоймаджы/æвджиддары/​хъомылгæн​æджы/æххуысгæнæджы æдде баззад; 

я2) министр – Гуырдзыстоны мидхъуыддæгты министр;

я3) бæрæггæнæнты базæ – фæсарæйнаг æмæ æмбæстонады нæуæвæг гоймæгты, æмбæхсæна​гурджыты æмæ æхсæнадæмон хъахъхъæнынады уæвæг гоймæгты тыххæй бæрæггæнæнты базæ, кæцыйы æххæст кæны министрад;

я4) ацы закъоны æххæст кæнынæн дзуапдæттæг паддзахадон уагдæттæ – ацы закъоны X сæрæй бæрæггонд административон органтæ. 

Сæр II
Æмбæхсæн бынаты процедурæйы иумæйаг принциптæ æмæ процедурон гарантитæ  
Статья 4. Барадон гарантитæ  
Æмбæхсæнагурджыты æмæ æхсæнадæмон хъахъхъæнынады уæвæг гоймаджы бартæ паддзахад хъахъхъæны.

Статья 5. Конфиденциалондзинады принцип  
1. Фæсарæйнаг кæнæ æмбæстонады нæуæвæг гоймаджы, æмбæхсæнагурæджы кæнæ æхсæнадæ​мон хъахъхъæдæй пайдагæнæг гоймаджы персоналон бæрæггæнæнтæ, афтæ-ма йæ æхсæнадæмон хъахъхъæнынады курдиатимæ баст кæцыфæнды информаци дæр сты конфиденциалон æмæ нæй бар фæсарæйнаг кæнæ æмбæстонады нæуæвæг гоймаджы, æмбæхсæнагурæджы кæнæ æхсæна​дæ​м​он хъахъхъæдæй пайдагæнæг гоймаджы æнæ фыст разыдзинадæй ацы бæрæггæнæнты/инфор​мацийы раргом кæнын æртыккаг гоймæгтæн (се хсæн, райгуырæн бæстæйы паддзахадон уагдон æмæ æмбæстагæн), сæ раттыны æмæ (ацы закъоны æххæст кæнынæн дзуапдæттæг паддзахадон уагдæттæн раттыны йеддæмæ) парахат кæнынæй кæнæ йæ æндæр хуызы æнцонвадат скæнынæй.

2. Конфиденциалондзинады принципы хъахъхъæнынад бахæсгонд цæуы ацы закъоны сæххæст кæнынæн дзуапдæттæг уыцы паддзахадон уагдæттæн, кæцытæ æххæст кæнынц архайдтытæ æхсæнадæмон хъахъхъæнынады сферæйы, афтæ-ма æртыккаг гоймæгтæн, кæцытæ хайад исынц æмбæхсæн процедурæйы. Паддзахадон уагдæттæ, кæцытæ дзуапп дæттынц ацы закъоны реализа​ци​йæн, разамынд кæнынц «Персоналон бæрæггæнæнты хъахъхъæды тыххæй» Гуырдзыстоны закъоны домæнтæм гæсгæ.

3. Информаци гæнæн ис æмæ æххæстгонд æрцæуа Гуырдзыстоны хæстæ терроризмимæ кæнæ экстради​циимæ баст æхсæнадæмон бадзырдтæм гæсгæ, кæд æмæ æхсæнадæмон хъахъхъæды курдиаты фæдыл информацийы конфиденциалондзинад хъахъхъæд цæуы.

Статья 6. Фæсарæйнаг кæнæ æмбæстонады нæуæвæг гоймагæн Гуырдзыстоны территоримæ бацæуыны бар раттын æмæ æмбæхсæн процедурæйы æнцонвадаты сифтонг кæнын  
1. Ацы закъоны реализацийæн дзуапдæттæг паддзахадон уагдæттæ ифтонг кæнынц уыцы фæсарæйнаг кæнæ æмбæстонады нæуæвæг гоймагæн Гуырдзыстоны территоримæ бацæуыны бары æххæст кæныны æмæ æмбæхсæн процедурæйы æнцонвадаты амалдзинады радтыны, кæцы æхсæнадæмон хъахъхъæнынады домы.

2. Ацы закъоны 33-аг статьяйы нысангонд цауы фæсарæйнаг кæнæ æмбæстонады нæуæвæг гоймагæн гæнæнис лæвæрд ма æрцæуа ацы статьяйы фыццаг пунктæй бæрæггонд Гуырдзыстоны территоримæ бацæуыны бар.

Статья 7. Æмбæхсæнагурджыты тугтæрхонон (уголовон) бæрндзинадæй ссæрибар кæнын  
1. Фæсарæйнаг кæнæ æмбæстонады нæуæвæг гоймаг ссæрибар вæййы тугтæрхонон (уголовон) бæрндзинадæй мæнг официалон компьютерон бæрæггæнæнтæ саразыны (апарахат кæнынимæ баст акттæй дарддæр), кæнæ Гуырдзыстоны оккупацигонд территоримæ «Оккупацигонд территориты тыххæй» Гуырдзыстоны закъонæй сфидаргонд фæткы халгæйæ бацæуыны, кæнæ Гуырдзыстоны паддзахадон арæныл æнæзакъонæй ахизыны, кæнæ мæнг гоймагон бæлвырдгæнæны кæнæ æндæр официалон гæххæттæй, печаты, штампы кæнæ бланкы сцæттæ кæныны, балхæныны кæнæ спайда кæныны нысанæй (мæнг официалон документы, печаты, штампы кæнæ бланк аиуварс кæнынимæ баст актты йеддæмæ), кæд æмæ Гуырдзыстонмæ æрбацыд комкоммæ уыцы территорийæ, цыран ын тас уыд 15-æм статьяйы фыццаг пунктæй, 19-æм статьяйы фыццаг пунктæй, 38-æм статьяйы 3-аг пунктæй кæнæ 22-аг статьяйы фыццаг пунктæй нысангонд тæссагдзинадæй, æмæ уый æрдомдта æхсæнадæмон хъахъхъæнынад ацы закъонмæ гæсгæ, кæд æмæ йæ архайдтыты нæй æндæр фыдракæнды нысæнттæ.
2. Ацы статьяйы фыццаг пункты нысангонд цауы, фæсарæйнаг кæнæ æмбæстонады нæуæвæг гоймаг ссæрибар вæййы тугтæрхонон (уголовон) бæрндзинадæй, кæд æмæ æвæстиатæй, фыццаг фадатмæ гæсгæ, æрбацæуа паддзахадон органмæ æмæ æмбæлон æмбарынгæнæн ратта æмбæлон архайд саразыны аххосагæн.

3. Фæсарæйнаг кæнæ æмбæстонады нæуæвæг гоймаг, кæцы адæймæгтæй базарады (трефикингы) амæттаг уæвгæйæ, адæймæгтæй (трефикингы) базарады амæттаджы статус райсыны размæ сарæз​та ацы статьяйы фыццаг пункты нысангонд архайд, афтæ-ма ссæрибар вæййы ацы статьяйы фыццаг пункты нысангонд тугтæрхонон (уголовон) бæрндзинадæй.

4. Кæд æхсæнадæмон хъахъхъæнынады тыххæй закъонон тыхы бацæугæ уынаффæйæ бæлвырд цæуы, цæмæй фæсарæйнаг кæнæ æмбæстонады нæуæвæг гоймагæн æхсæнадæмон хъахъхъæнынад кæй нæ хъæуы, уæд уымæ нæ хауы ацы статьяйы фыццаг пункты нысангонд тугтæрхонон (уголов​он) бæрндзинадæй ссæрибар кæнын.  
5. Министрады æмбæлон бæрæггæнæнты базæйæ пайда кæнынц фæдагуырдон органы барлæвæрд гоймæгтæн, кæцытæ бæрæг кæнынц ацы статьяйы фыццаг пункты нысангонд гæнæнуæвæг архай​ды (фыдракæнды) æрцæуыны тыххæй фæсарæйнаг кæнæ æмбæстонады нæуæвæг гоймагы рды​гæй, цæмæй райсой информаци æмбæхсæн процедурæйы кæронмæ ахæццæ кæныны тыххæй.

Статья 8. Æнæфæстæмæздæхты принцип  
1. Æмбæхсæнагурæг кæнæ æхсæнадæмон хъахъхъæдæй пайдагæнæг, афтæ-ма ацы закъонæй ком​ком​мæ нысангонд цауты фæсарæйнаг кæнæ æмбæстонады нæуæвæг гоймаг нæй гæнæн раздахын кæнæ æрвыст æрцæуа ахæм бæстæйы арæнмæ, цыран йæ цард кæнæ йæ сæрибардзинадæн тас уа йæ расæ, йæ дин, йæ националондзинад, бæлвырд социалон къорды кæнæ политикон хъуыдыйы уæнгдзинады тыххæй.

2. Ацы статьяйы фыццаг пункты архайд нæ хауы уыцы æмбæхсæнагурæгмæ кæнæ æхсæнадæмон хъахъхъæдæй пайдагæнæгмæ, афтæ-ма ацы закъонæй комкоммæ нысангонд цауты, фæсарæйнаг кæнæ æмбæстонады нæуæвæг гоймагмæ, кæцыйы тыххæй ис фаг бындуртæ, цæмæй æнхъæл уа, Гуырдзыстоны паддзахадон æдасдзинадæн тæссаг кæй у, кæнæ кæцыйы Гуырдзыстоны кæрон​бæттæн тæрхонæй рахастой тæрхон сæрмагонд æмæ уæззау фыдракæндæй тæссагдзинад кæй хæссы æхсæнадæн.

Статья 9. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы ахст кæнæ/та уый рæстæгмæ цæрæнуаты центрмæ бакæнын  

1. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы ахст кæнæ/та уый рæстæгмæ цæрæнбынатмæ бакæнын у фæстаг мадзал, кæцы ма хъуамæ уа дискриминацион æмæ лæггад кæна æрмæстдæр закъонон нысанæн.

2. Фæсарæйнаг кæнæ æмбæстонады нæуæвæг гоймаг/æмбæхсæнагурæг гæнæн ис ахст æрцæуа кæнæ/та йын лæвæрд æрцæуа рæстæгмæ цæрæнбынат, кæд:

а) уый идентифицирады амал нæй;

б) ис риск, цæмæй алидздзæн кæнæ/та йæхи аиуварс кæна барлæвæрд бæрнон кусæгимæ æмгуыс​тадæй;

в) ис фаг бындуртæ æнхъæлынæн, цæмæй уый тæссагдзинад æвзæрын кæндзæн Гуырдзыстоны пад​дзахадон æдасдзинадæн;

г) ис фаг бындуртæ, цæмæй æнхъæл уæм, æмæ уый æвзæрын кæндзæн тæссагдзинад адæмы æнæниз​дзинадæн;

д) карзæй халы æхсæнадон æдасдзинад æмæ æхсæнадон фæтк;

е) ис ахæм уавæр, кæцы нысангонд у ацы закъоны 33-аг статьяйы 10-æм пунктæй, кæд æмæ фæса​р​æ​й​наг кæнæ æмбæстонады нæуæвæг гоймаг/æмбæхсæнагурæг тæссагдзинад хæссы Гуырдзыстоны паддзахадон æдасдзинадæн; 
ж) нæ сæххæст кодта тæрхонгæнæджы рдыгæй сбæлвырдгонд рæстæгмæ цæрæнбынаты центры бынат дæттыны альтернативон мадзалы нысангонд хæстæ.

3. Фæсарæйнагæн кæнæ æмбæстонады нæуæвæг гоймагæн/æмбæхсæнагурæгæн йæ ахстæй уай​тагъд хъуамæ фехъусын кæной æмбæрстгонд æвзагыл кæнæ уыцы æвзагыл, кæцыйы уый æмбары æмæ æмбæрстгонд уыдзæн:

а) ахсты бындур;

б) адвокаты лæггæдты бар;

в) ахсты тыххæй уымæн бæллиццаг гоймагæн/хæстæгæн фехъусын кæныны бар;

г) медицинон басгæрсты æркурыны бар.
4. Ахстгонд фæсарæйнаг кæнæ æмбæстонады нæуæвæг гоймагæн/æмбæхсæнагурæгæн хъуамæ лæв​æрд цæуа фадат æвæстиатæй фехъусын кæна уымæн бæллиццаг гоймагæн/хæстæгæн йæ ахсты тыххæй, бахъуыды цауы та – министрады фæрæзтæй спайда кæнгæйæ.

5. Ахстгонд фæсарæйнаг кæнæ æмбæстонады нæуæвæг гоймаг/æмбæхсæнагурæг гæнæн ис æмæ конд æрцæуа министрады рæстæгмæ ахæстоны изоляторы кæнæ рæстæгмæ цæрæнуаты центры.

6. Ахст фæсарæйнаг кæнæ æмбæстонады нæуæвæг гоймаг/æмбæхсæнагурæг конд цæуы хицæнæй иннæ барадхалджытæй. Нæлгоймæгтæ æмæ сылгоймæгтæ вæййынц хицæнтæй, уыцы цауы йеддæ​мæ, кæд уыдон сты кæрæдзийы бинонтæ уæнгтæ. Æнахъом æвæрд цæуы æххæсткарæй хицæнæй, кæд æмæ кæрæдзийы бинонтæ не сты, уæд. Бинонты иудзинад хъахъхъæд цæуы, кæд æмæ æдасдзинадимæ баст риск нæй, кæцы бинонты уæнгты хицæндзинады домы.

7. Фæсарæйнаг кæнæ æмбæстонады нæуæвæг гоймаг/æмбæхсæнагурæг хъуамæ бавдыст æрцæуа тæрхондонмæ йæ ахсты фæстæ 48 сахатмæ, цæмæй йын рахæссой уынаффæ рæстæгмæ цæрæн​бынаты центры бынат раттыны тыххæй. Кæд æмæ тæрхондон нæ рахæсдзæн уынаффæ фæсарæй​наг кæнæ æмбæстонады нæуæвæг гоймаджы/æмбæхсæнагурæджы рæстæгмæ цæрæнуæтты центры æвæрыны тыххæй, уæд фæсарæйнаг кæнæ æмбæстонады нæуæвæг гоймаг/æмбæхсæнагурæг хъуамæ æвæстиатæй ссæрибар уа.

8. Кæд фæсарæйнаг кæнæ æмбæстонады нæуæвæг гоймаг/æмбæхсæнагурæг йæ ахсты фæстæ 48 сахатмæ тæрхондонмæ бавдыст нæ уыд, уæд уый æвæстиатæй ссæрибар кæндзысты.

9. Кæд ацы статьяйы 2-аг пункты нысангонд бындуртæй иу ис, уæд ахст фæсарæйнаг кæнæ æм​бæс​тонады нæуæвæг гоймаг/æмбæхсæнагурæг гæнæн ис æмæ æрцæуа æвæрд рæстæгмæ цæрæн​бынаты центры, цалынмæ æмбæхсæны процедурæ нæ фæуа, уæдмæ.

10. Фæсарæйнаг кæнæ æмбæстонады нæуæвæг гоймаг/æмбæхсæнагурæг гæнæн ис æмæ æвæрд æрцæуа рæстæгмæ цæрæнбынаты центры 3 мæймæ. Ацы статьяйы 2-аг пункты нысангонд аххос​æг​тæй искæцыйы цауы, фæсарæйнаг кæнæ æмбæстонады нæуæвæг гоймаджы/æмбæхсæн​агурæ​джы рæстæгмæ цæрæнбынаты центры æвæрыны æмгъуыд гæнæн ис адарддæр уа ноджы 6 мæймæ, министрады рдыгæй тæрхондонмæ бавдыст бæлвырдгæнæн курдиаты бындурыл. Фæсарæйнаг кæнæ æмбæстонады нæуæвæг гоймаджы/æмбæхсæнагу​рæджы рæстæгмæ цæрæнуæтты центры уæвыны иумæйаг æмгъуыд 9 мæйæ фылдæр ма хъуамæ уа. Ацы æмгъуыд куы фæуа, уæд фæсарæйнаг кæнæ æмбæстонады нæуæвæг гоймаг/æмбæхсæнагурæг хъуамæ ацæуа рæстæгмæ цæрæнбынаты центрæй.

11. Ацы статьяйы 10-æм пункты нысангонд æмгъуыдмæ фæсарæйнаг кæнæ æмбæстонады нæуæ​вæг гоймагæн/æмбæхсæнагурæгæн, кæцы æвæрд у рæстæгмæ цæрæнбынаты центры, æхсæна​дæмон хъахъхъæнынад раттыны цауы, уый хъуамæ ныууадза рæстæгмæ цæрæнбынаты центры.

12. Фæсарæйнаг кæнæ æмбæстонады нæуæвæг гоймаг/æмбæхсæнагурæг афтæ-ма гæнæн ис ахст æрцæуа кæнæ/та æвæрд æрцæуа рæстæгмæ цæрæнуаты центры «Фæсарæйнаг æмæ æмбæстонады нæуæвæг гоймæгты барадон уавæры тыххæй» Гуырдзыстоны закъонæй нысангонд цауты, уыцы закъоны нысангонд бындурæй.

13. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы ахсгæйæ кæнæ/та уый рæстæгмæ цæрæнуаты центрмæ бакæнгæйæ пайдагонд цæуы фæсарæйнаг кæнæ æмбæстонады нæуæвæг гоймаджы/æмбæхсæнагурæджы ахсты æмæ рæстæгмæ цæрæнуаты центрмæ бакæныны фæтк, кæцы фидаргонд цæуы министры нормативон актæй.

Статья 10. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы рæстæгмæ цæрæнбынаты центрмæ бакæныны альтернативон мадзал  
1. Тæрхондонæн бар ис, йæхи хъæппæрисæй кæнæ бахъуыды цауы министрады куырдиаты бынду​рыл райса уынаффæ фæсарæйнаг кæнæ æмбæстонады нæуæвæг гоймаджы/æмбæхсæна​гу​рæджы рæстæгмæ цæрæнбынаты центры æвæрыны альтернативон мадзалæй спайда кæныны тыххæй.  
2. Фæсарæйнаг кæнæ æмбæстонады нæуæвæг гоймагæн/æмбæхсæнагурæгæн рæстæгмæ цæрæн бынаты центры æвæрыны альтернативон мадзалæн гæнæн ис бæрæггонд цæуа:

а) пъæлицæйы æмбæлон территориалон органмæ кæнæ/та министрады æндæр барлæвæрд хайадмæ регуляронæй, къуырийы мидæг иуылфылдæр дыууæ хатт бацæуын;

б) фæсарæйнаг кæнæ æмбæстонады нæуæвæг гоймагимæ/æмбæхсæнагурæгимæ баст Гуырдзысто​ны æмбæстаджы гарант.

3. Тæрхондон сбæлвырд кæндзæн фæсарæйнаг кæнæ æмбæстонады нæуæвæг гоймаджы/æмбæх​сæн​агурæджы рæстæгмæ цæрæнбынаты центры æвæрыны альтернативон мадзал. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы рæстæгмæ цæрæнбынаты центры æвæрыны альтернативон мадзалы æххæстгæнæн æмгъуыд уыдзæн 3 мæйы. Бахъуыды цауы ацы æмгъуыд гæнæн ис адарддæр уа уæлæмхас 6 мæймæ министрады рдыгæй тæрхондонмæ бавдыст бæлвырдгæнæн курдиаты бындурыл.

Статья 11. Дискриминацийы æнæруагъддзинад  
Ацы закъон æнæ дискриминацийæ æххæстгонд цæуы фæсарæйнæгтæн, æмбæстонады нæуæвæг гоймæгтæн, æмбæхсæнагурджытæн æмæ æхсæнадæмон хъахъхъæдæй пайдагæнæг гоймæгтæн, æнæкæсгæ расæмæ, буары хуызмæ, æвзагмæ, æрдмæ, кармæ, æмбæстагдзинадмæ, равзæрдмæ, рай​гуы​рæн бынатмæ, цæрæн бынатмæ, исбонмæ кæнæ статусмæ, динмæ кæнæ уырнынадмæ, национа​лон, этникон кæнæ социалон равзæрдмæ, дæсныйадмæ, бинонты уавæрмæ, æнæниздзинады уавæрмæ, сексуалон ориентацимæ кæнæ æндæр политикон цæстæнгасмæ гæсгæ.  
Статья 12. Бинонты иудзинады принципы хъахъхъæнынад  
1. Министрад æххæст кæны æхсæнадæмон хъахъхъæдæй хайджын гоймаджы бинонты иудзинады уагæвæрд.

2. Бинонты алы уæнгæн дæр ис бар, цæмæй уый курдиат æхсæнадæмон хъахъхъæнынады тыххæй æркæсой индивидуалонæй.

Статья 13. Æнахъомы хуыздæр интересты бахынцын  
Æнахъомы тыххæй уынаффæ хъуамæ ист цæуа Иугонд Нациты Организацийы 1989 азы «Сабиты барты Конвенцийы» æмæ æнахъомы хуыздæр интерестæм гæсгæ. Æнахъомы хуыздæр интерестæн аргъ кæнгæйæ, ацы закъон æххæст кæнынæн дзуапп чи дæтты, уыцы паддзахадон оргæнтæ сæрмагонд хъусдард здахынц бинонты иудзинады уагæвæрдмæ, æдасдзинадмæ, фæрныгадмæ, социалон рæзтмæ æмæ æнахъомы цæстæнгасмæ, хынцгæйæ йæ кар æмæ фæлтæрдтæ (се хсæн, рæзты æмвæзад, æнкъарæн æмæ коммуникацийы арæхстдзинæдтæ).

Сæр III
Лигъдоны статусы, уæлæмхас хъахъхъæнынады кæнæ рæстæгмæ хъахъхъæнынады лæвæрды æмæ лигъдоны статусы, уæлæмхас хъахъхъæнынады кæнæ рæстæгмæ хъахъхъæнынады лæвæрдыл нæйы зæгъыны бындуртæ

Статья 14. Æхсæнадæмон хъахъхъæнынады формæтæ  
Ацы закъонмæ гæсгæ, Гуырдзыстоны ис æхсæнадæмон хъахъхъæнынады ахæм формæтæ:

а) лигъдоны статус;

б) уæлæмхас хъахъхъæнынад;

в) рæстæгмæ хъахъхъæнынад.

Статья 15. Лигъдоны статусы лæвæрды бындуртæ  
1. Ацы закъонæй нысангонд фæткмæ гæсгæ, лигъдоны статус лæвæрд цæуы фæсарæйнагæн кæнæ æмбæстонады нæуæвæг гоймагæн, кæцы ис йæ райгуырæн бæстæйы æдде, кæцыйæн ис бындурон тас расæйы, дины, националондзинады, бæлвырд социалон къорды уæнг кæнæ политикон цæстæнгасы аххосæгтæм гæсгæ æфхæрд цæуа, æмæ кæцыйæн йæ бон нæу кæнæ йæ нæ фæнды, ахæм тæссагдзинадмæ гæсгæ рыздæха йæ райгуырæн бæстæмæ кæнæ спайда кæна ацы бæстæйы хъахъхъæнынадæй.  
2. Ацы статьяйы фыццаг пункты нысангонд домæнтæн (бындуртæн) дзуапп чи дæтты, ахæм фæсарæйнæгты кæнæ æмбæстонады нæуæвæг гоймæгты массион æрбацыды цауы, министрад, ацы закъонæй нысангонд фæткмæ гæсгæ, райсдзæн уынаффæ, цæмæй уыдонæн лæвæрд æрцæуа лигъдоны статус «Prima facie»-ы бындурыл «Къордон бæрæг кæныны» методæй.  
3. Лигъдоны статусы «Къордон бæрæг кæныны» методæй лæвæрд цæуы ацы закъоны 22-аг статьяйы нысангонд процедурæмæ гæсгæ.

Статья 16. Бынатыл фæзынгæ («Sur place») æхсæнадæмон хъахъхъæнынады æрдомыны бар  
1. Æхсæнадæмон хъахъхъæнынады æнæмæнгхъæуындзинад гæнæн ис æмæ бындуриуæг кæна Гуырдзыстоны фæсарæйнаг кæнæ æмбæстонады нæуæвæг гоймаджы уавæрты нысаниуæгджын ивддзинадыл йæ райгуырæн бæстæйы кæнæ та йæ равзæрды бæстæйæ ацæуыны фæстæ цы архайд æххæст кæны, ууыл. 
2. Ацы статьяйы нысангонд цауы фæсарæйнаг кæнæ æмбæстонады нæуæвæг гоймаджы фæдыл зилыны кæнæ уæззау зиан æрхæссыны æцæг тас гæнæн ис æмæ бындуриуæг кæна уыцы архайдæн, кæцыйы уый хайадисæг уыд йæ райгуырæн бæстæйы ныууадзыны фæстæ æмæ кæцы у уыцы уырнындзинæдты кæнæ ориентациты равдыст æмæ дарддæркæнынад, кæцы фæсарæйнаг кæнæ æмбæстонады нæуæвæг гоймагæн йæ райгуырæн бæстæйы уыд.

3. Кæд фæсарæйнаг кæнæ æмбæстонады нæуæвæг гоймаг бирæ хæттыты бахатыд министрадмæ æхсæнадæмон хъахъхъæнынады курдиатимæ, уæд уымæн гæнæн ис «Лигъдæтты статусы тыххæй» ИНО-йы 1951 азы Конвенцийы  æнæ халгæйæ зæгъа нæйы ацы закъонæй нысангонд статусы лæвæр​дыл, кæд æмæ фæсарæйнаг кæнæ æмбæстонады нæуæвæг гоймаджы фæдыл зилыны бындурон тас кæнæ серьезон зианы реалон риск уыцы уавæртæй цæуы, кæцытæ уымæн райгуы​рæн бæстæйы ныууадзыны фæстæ развæлгъау барæй арæзт уыд.
Статья 17. Лигъдоны статусы лæвæрдыл нæйы зæгъыны бындуртæ  
1. Фæсарæйнагæн кæнæ æмбæстонады нæуæвæг гоймагæн лæвæрд нæ цæуы лигъдоны статус, кæд æмæ уый нæ æххæст кæны ацы закъоны 15-æм статьяйы фыццаг пункты нысангонд домæнтæ (бындуртæ).

2. Фæсарæйнагæн кæнæ æмбæстонады нæуæвæг гоймагæн лигъдоны статус лæвæрд нæ цæуы афтæ-ма уыцы цауы дæр, кæд:

а) ис фаг бындуртæ хъуыдыкæнынæн, цæмæй уый кæй хæссы тæссагдзинад:

а.а) Гуырдзыстоны паддзахадон æдасдзинадæн;

а.б) Гуырдзыстоны территорион æнæхъæндзинадæн;

а.в) æхсæнадон æдасдзинадæн æмæ æхсæнадон фæткæн;

б) Гуырдзыстоны тæрхондоны тæрхонгонд æрцыд тæрхонæй, кæцы йæ ​​тыхы бацыд барæй уæззау кæнæ сæрмагондæй уæззау фыдракæнды кæнæ-та бинонты хсæн фыдракæнды саразыны тыххæй.

3. Фæсарæйнаг кæнæ æмбæстонады нæуæвæг гоймагæн хъæугæ нæу лигъдоны статус раттын æмæ йын, уымæ гæсгæ, лигъдоны статус лæвæрд нæ цæуы, кæд:

а) æндæр паддзахад уымæн радта æхсæнадæмон хъахъхъæнынад, кæцы уымæн у æдас бæстæ;

б) уый у дыууæ кæнæ фылдæр бæстæйы æмбæстаг æмæ йын ис фадат уыдонæй иуы хъахъхъæдæй спайда кæнын;

в) уымæн ис альтернативæ мидæгон змæлды;

г) уымæ хауы «Лигъдæтты статусы тыххæй» ИНО-йы 1951 азы Конвенцийы фыццаг статьяйы «D» хай;

д) уый цæрæн бæстæйы барлæвæрд уагдоны рдыгæй нымад цæуы уыцы барты æмæ хæсты уæвыныл, кæцытæ баст сты ацы бæстæйы æмбæстагдзинадимæ.   
Статья 18. Лигъдоны статусæй аиуварс кæнын  
1. Фæсарæйнаг кæнæ æмбæстонады нæуæвæг гоймаг лигъдоны статусæй ист цæуы, кæд уый иф​тонг кæны ацы закъоны 15-æм статьяйы нысангонд домæнтæ, фæлæ ис фаг бындуртæ ахъуыды кæнынæн, цæмæй:

а) уый сарæзта фыдракæнд сабырады ныхмæ, хæстон фыдракæнд кæнæ фыдракæнд адæймаг​дзи​нады ныхмæ, уыцы нысанæй арæзт æхсæнадæмон акттæй ахæм ракæндæн лæвæрд бæрæг​гæнæн​тæм гæсгæ;

б) уый Гуырдзыстоны лигъдоны статус раттыны размæ Гуырдзыстоны фæлгæтты æддейæ сарæзта æнæполитикон ахасты барæй уæззау кæнæ сæрмагондæй уæззау фыдракæнд;

в) уый азымджын кæнынц Иугонд Нациты Организацийы нысанты æмæ принципты ныхмæ архай​ды сарæзты.

2. Ацы статьяйы фыццаг пункты архайд хауы, ацы статьяйы нысангонд фыдракæнд кæнæ митæ саразынмæ чи разæнгард кæны, кæнæ та æндæр хуызы уыцы фыдракæнд кæнæ митæ саразыны хайад чи исы, ​​уыцы адæймагмæ дæр.

Статья 19. Уæлæмхас хъахъхъæнынады лæвæрды бындуртæ  
1. Уæлæмхас хъахъхъæд лæвæрд цæуы фæсарæйнагæн кæнæ æмбæстонады нæуæвæг гоймагæн, кæцы нæ æххæст кæны лигъдоны статус раттыны домæнтæ (бындуртæ) ацы закъоны 15-æм статьяйы нысангонд, фæлæ ис реалон риск, цæмæй йæ райгуырæн бæстæмæ куы æрыздæха, уæд ыл æрцæуа уæззау зиан, куыд нысангонд у ацы закъоны 38-æм статьяйы 3-аг пункты.

2. Фæсарæйнагæн кæнæ æмбæстонады нæуæвæг гоймагæн лæвæрд цæуы уæлæмхас хъахъхъæд 1 азы æмгъуыдмæ. Уæлæмхас хъахъхъæнынад гæнæн ис адарддæр уа министрады уынаффæйæ, уыцы æмгъуыдæй, цалдæрхатты, кæд нырма ис ацы статьяйы фыццаг пункты нысангонд уавæртæ. 

Статья 20. Уæлæмхас хъахъхъæнынады лæвæрдыл нæйы зæгъыны бындуртæ   
1. Фæсарæйнагæн кæнæ æмбæстонады нæуæвæг гоймагæн лæвæрд нæ цæуы уæлæмхас хъахъхъæд, кæд æмæ уый нæ æххæст кæны ацы закъоны 19-æм статьяйы фыццаг пункты нысангонд домæнтæ.

2. Фæсарæйнагæн кæнæ æмбæстонады нæуæвæг гоймагæн лæвæрд нæ цæуы уæлæмхас хъахъхъæд, кæд æмæ Гуырдзыстоны тæрхондоны кæронбæттæн тæрхонæй тæрхонгонд æрцыд барæй уæззау кæнæ сæрмагондæй уæззау фыдракæнды кæнæ бинонты хсæн фыдракæнды саразыны тыххæй.

3. Фæсарæйнагæн кæнæ æмбæстонады нæуæвæг гоймагæн уæлæмхас хъахъхъæнынады лæвæрд хъæугæ нæу, æмæ, уымæ гæсгæ, уымæн лæвæрд нæ цæуы уæлæмхас хъахъхъæд, кæд:

а) уымæн æндæр паддзахадæй лæвæрд æрцыд æхсæнадæмон хъахъхъæнынад, кæцы уымæн æдас бæстæ у;

б) уый у дыууæ кæнæ фылдæр бæстæйы æмбæстаг æмæ йын ис фадат уыдонæй иуы хъахъхъæдæй спайда кæнын;

в) уымæн ис альтернативæ мидæгон змæлды;

г) уый нымад у цæрæн бæстæйы барлæвæрд органы рдыгæй, куыд уыцы бæстæйы æмбæстагдзи​надимæ баст бартæ æмæ хæстæ кæмæн ис, ахæмыл.

Статья 21. Уæлæмхас хъахъхъæнынадæй аиуварс кæнын   
1. Фæсарæйнаг кæнæ æмбæстонады нæуæвæг гоймаг аиуварсгонд цæуы уæлæмхас хъахъхъæдæй, кæд æмæ уый ифтонг кæны ацы закъоны 19-æм статьяйы нысангонд домæнтæ, фæлæ ис фаг бын​дур​тæ ахъуыды кæнынæн, цæмæй:

а) уый сарæзта фыдракæнд адæймагдзинад, сабырад, æдасдзинад æмæ æхсæнадæмон гуманитарон барады ныхмæ;

б) Гуырдзыстоны уæлæмхас хъахъхъæд лæвæрд куы нæма æрцыд, уæд Гуырдзыстоны арæнты æддейæ сарæзта барæй уæззау кæнæ сæрмагондæй уæззау фыдракæнд;

в) уый азымджын кæнынц Иугонд Нациты Организацийы нысæнтты æмæ принципты ныхмæ ракæнд саразыны;

г) уый æвзæрын кæны тæссагдзинад:

г.а) Гуырдзыстоны паддзахадон æдасдзинадæн;

г.б) Гуырдзыстоны территорион æнæхъæндзинадæн;

г. в) æхсæнадон æдасдзинады æмæ фæткæвæрдæн.

2. Ацы статьяйы фыццаг пункты архайд хауы афтæ-ма уыцы гоймагмæ, кæцы разæнгард кæны ацы статьяйы фыццаг пунктæй нысангонд фыдракæнд сарæзтæн кæнæ ракæнды саразынæн, кæнæ-та æндæр хуызы хайад исы нысангонд фыдракæнды сарæзты кæнæ ракæнды сарæзты.   
3. Фæсарæйнаг кæнæ æмбæстонады нæуæвæг гоймаг ма гæнæн ис æмæ æнæхай фæуа уæлæмхас хъахъхъæдæй, кæд æмæ Гуырдзыстоны территоримæ бацæуыны размæ уый сарæзта æндæр ахæм фыд​ракæнд, кæцы ацы статьяйы фыццаг пункты нæй нысангонд æмæ кæцы æфхæрд цæуы Гуырдзыстоны закъондæттынадмæ гæсгæ йæ сæрибардзинад байсынæй, æмæ йæ райгуырæн бæстæйы ныууагъта æрмæстдæр уый тыххæй, цæмæй йæхи аиуварс кæна уыцы фыдракæнды тых​хæй тугтæрхонон (уголовон) бæрндзинадæй.

Статья 22. Уæлæмхас хъахъхъæнынады лæвæрды бындуртæ  æмæ фæтк  
1. Рæстæгмæ хъахъхъæнынад лæвæрд цæуы массивонæй æрцæуæг фæсарæйнæгтæн кæнæ æмбæс​тонады нæуæвæг гоймæгтæн, кæцытæ ифтонг кæнынц ацы закъоны 38-æм статьяйы 3-аг пункты «в» дæлпункты нысангонд домæнтæ (бындуртæ).

2. Гуырдзыстоны хицауад райсы барадон акты фæсарæйнагæн кæнæ æмбæстонады нæуæвæг гой​ма​гæн рæстæгмæ хъахъхъæд раттыны нысанæн, кæцы нысангонд у ацы статьяйы фыццаг пункты.

3. Фæсарæйнаг кæнæ æмбæстонады нæуæвæг гоймагæн лæвæрд цæуы рæстæгмæ хъахъхъæд 1 азы æмгъуыдмæ. Рæстæгмæ хъахъхъæд Гуырдзыстоны хицауады аскъуыддзагæй гæнæн ис адарддæр уа уыцы æмгъуыдæй, цалдæр хатт, кæд нырма ис æмæ ацы статьяйы фыццаг пункты банысангонд уавæртæ.

4. Массивонæй æрбацæуæг фæсарæйнæгты кæнæ æмбæстонады нæуæвæг гоймæгты регистрацийы фæстæ барлæвæрд бæрнон кусæг дæтты документ, кæцы бæлвырд кæны уыдонæн рæстæгмæ хъахъхъæнынад лæвæрд æмæ Гуырдзыстоны территорийыл закъонмæ гæсгæ уæвын.

5. Ацы закъоны 15-æм æмæ 19-æм статьяты нысангонд бындуртæ куы уа, уæд фæсарæйнагæн кæ​нæ æмбæстонады нæуæвæг гоймагæн ис бар бадæттын индивидуалон курдиат æхсæнадæмон хъахъ​хъæнынады тыххæй ацы статьяйы 3-аг пункты нысангонд æмгъуыды фæудæй 15 боны æмгъуыдмæ.

6. Фæсарæйнаг кæнæ æмбæстонады нæуæвæг гоймаг æнæбындур аххосагæй ацы статьяйы 5-æм пункты нысангонд æмгъуыд куы фехала, уæд министрад дæтты индивидуалон административон-барадон акт æхсæнадæмон хъахъхъæнынады курдиаты райсыныл нæйы зæгъыны тыххæй.

7. Фæсарæйнагæн кæнæ æмбæстонады нæуæвæг гоймагæн рæстæгмæ хъахъхъæнынад раттыны тыххæй министрады уынаффæ барадон тыхы куы бацæуы, се хсæн, министрады уынаффæйы тæрхондонмæ бахъаст кæныны цауы рæстæгмæ хъахъхъæнынад раттыны тыххæй тæрхондоны уынаффæйы фæстæ, уæд фæсарæйнаг кæнæ æмбæстонады нæуæвæг гоймаг хæсджын у Гуырдзыс​т​онæй ацæуын Гуырдзыстоны закъонмæ гæсгæ, кæцы сфидар кодта закъон «Фæсарæй​нæгты æмæ æмбæстонады нæуæвæг гоймæгты статус», кæд æмæ Гуырдзыстоны уый уæвынæн æндæр барадон бындур нæй.

8. Рæстæгмæ хъахъхъæнынад дæттыны процедурæ регуляцигонд цæуы министры нормативон актæй.

Статья 23. Уæлæмхас хъахъхъæнынады лæвæрдыл нæйы зæгъыны бындуртæ   
1. Рæстæгмæ хъахъхъæнынад лæвæрд нæ цæуы фæсарæйнагæн кæнæ æмбæстонады нæуæвæг гоймагæн, кæд æмæ уый нæ æххæст кæны ацы закъоны 22-аг статьяйы фыццаг пункты нысангонд домæнтæ (бындуртæ).

2. Рæстæгмæ хъахъхъæнынад лæвæрд нæ цæуы фæсарæйнагæн кæнæ æмбæстонады нæуæвæг гоймагæн, кæд æмæ Гуырдзыстоны тæрхондоны уынаффæмæ гæсгæ тæрхонгонд æрцыд, кæцы йæ ​​тыхы бацыд барæй уæззау кæнæ сæрмагондæй уæззау фыдракæнды кæнæ бинонты хсæн фыдра​кæнды саразыны тыххæй.

3. Фæсарæйнаг кæнæ æмбæстонады нæуæвæг гоймагæн хъæугæ нæу рæстæгмæ хъахъхъæнынад æмæ йын, уымæ гæсгæ, рæстæгмæ хъахъхъæнынад лæвæрд нæ цæудзæн, кæд:

а) æндæр паддзахадæй уымæн лæвæрд æрцыд æхсæнадæмон хъахъхъæд, кæцы йын у æдас бæстæ;

б) уый у дыууæ кæнæ фылдæр бæстæйы æмбæстаг æмæ йын ис фадат уыдонæй иуы хъахъхъæдæй спайда кæнын;

в) уымæн ис альтернативæ мидæгон змæлдæн;

г) уый нымад у цæрæн бæстæйы барлæвæрд органы рдыгæй, куыд уыцы бæстæйы æмбæстаг​дзи​на​димæ баст бартæ æмæ хæстæ кæмæн ис, ахæм.

Статья 24. Уæлæмхас хъахъхъæнынадæй аиуварс кæнын   
1. Фæсарæйнаг кæнæ æмбæстонады нæуæвæг гоймаг рæстæгмæ хъахъхъæдæй ссæрибар вæййы, кæд æмæ ифтонг кæны ацы закъоны 22-аг статьяйы нысангонд домæнтæ, фæлæ ис фаг бындуртæ ахъуыды кæнæм, цæмæй:

а) сарæзта фыдракæнд адæймагдзинад, сабырад, æдасдзинад æмæ дунеон гуманитарон барады ныхмæ;

б) Гуырдзыстоны арæнты æддейæ сарæзта барæй уæззау кæнæ сæрмагондæй уæззау фыдракæнд, цалынмæ йын Гуырдзыстоны рæстæгмæ хъахъхъæд нæ радтой, уæдмæ;

в) уый азымджын кæнынц Иугонд Нациты Организацийы нысæнттæ æмæ фæткы ныхмæ ракæнд саразыны;

г) уый æвзæрын кæны тæссагдзинад:

г.а) Гуырдзыстоны паддзахадон æдасдзинадæн;

г.б) Гуырдзыстоны территорион æнæхъæндзинадæн;

г. в) æхсæнадон æдасдзинад æмæ æхсæнадон фæткæн.

2. Ацы статьяйы фыццаг пункты архайд хауы афтæ-ма уыцы гоймагмæ, кæцы разæнгард кæны ацы статьяйы нысангонд фыдракæнды саразынмæ кæнæ ракæнды сæххæст кæнынмæ кæнæ-та æндæр хуызы хайад исы уыцы фыдракæнды сарæзты кæнæ ракæнды сæххæст кæныны.   
3. Фæсарæйнаг кæнæ æмбæстонады нæуæвæг гоймагæн гæнæн ис æмæ уа рæстæгмæ хъахъ​хъæнынадæй ссæрибаргонд, кæд æмæ Гуырдзыстоны территоримæ бацæуыны размæ сарæзта æндæр фыдракæнд, кæцы ацы статьяйы фыццаг пункты нæй нысангонд æмæ Гуырдзыстоны закъондæттынадмæ гæсгæ æфхæрд цæуы ахæстоны фæбадынæй, фæлæ райгуырæн бæстæйæ ацыд æрмæстдæр нысангонд фыдракæнды тыххæй тугтæрхонон (уголовон) бæрндзинадæй йæхи аиуварс кæныны тыххæй.
Сæр IV
Æхсæнадæмон хъахъхъæнынады курдиат 
Статья 25. Æхсæнадæмон хъахъхъæнынады курдиат  
1. Фæсарæйнагæн кæнæ æмбæстонады нæуæвæг гоймагæн ис бар, Гуырдзыстоны территорийыл уæвгæйæ, йæ мадæлон æвзагыл кæнæ æндæр æмбаргæ æвзагыл æхсæнадæмон хъахъхъæнынад æркурын, æрмæстдæр министрады миграцион департаменты, ацы статьяйы 2-аг пункты нысангонд цауты йеддæмæ.

2. Æхсæнадæмон хъахъхъæнынад гæнæн ис æмæ æрдомой афтæ-ма:

а) Гуырдзыстоны паддзахадон арæныл æнæзакъонæй ахизыны цауы, ацы закъоны 7-æм статьяйы фыццаг пункты нысангонд куыд у, афтæмæй арæны контролы æххæстгæнæг министрады барлæвæрд органы;

б) ацы закъоны 33-аг статьяйы нысангонд арæнгæрон процедурæйы фæлгæтты, арæны контроль æххæстгæнæг министрады барлæвæрд органы;

в) Гуырдзыстоны юстицийы министрады системæйы мидæг паддзахадон дæлбæрнадон уагдоны – специалон пенитенциарон куыстуаты пенитенциарон уагдоны (дарддæр – пенитенциарон уагдон) уæвгæйæ – пенитенциарон уагдоны. 
3. Кæд æмæ фæсарæйнаг кæнæ æмбæстонады нæуæвæг гоймаг æхсæнадæмон хъахъхъæнынады тыххæй курдиат бахаста ацы статьяйы 2-аг пункты нысангонд паддзахадон уагдонмæ, уæд паддза​хадон уагдон, кæцы райсы курдиат æхсæнадæмон хъахъхъæнынады тыххæй, хъуамæ сифтонг кæна, цæмæй йын лæвæрд æрцæуа информаци æмбæхсæн процедурæйы тыххæй, йæхæдæг цы æвзаг æмбары, кæнæ ахæм æвзагыл, кæцы уымæн æмбæрстгонд æрцæудзæн.

4. Æмбæхсæн бынаты процедурæ регуляцигонд цæуы министры нормативон актæй.

Статья 26. Æхсæнадæмон хъахъхъæнынады курдиат уыцы фæсарæйнаг кæнæ æмбæстонады нæуæвæг гоймаджы рдыгæй, кæцыйы ныхмæ æххæст цæуы Гуырдзыстонæй арвысты кæнæ экстрадицион процедурæ  
1. Гуырдзыстонæй арвитыны кæнæ экстрадицийы процедурæйы райдайынæй уайтагъд министра​ды, афтæ-ма Гуырдзыстоны прокуратурæйы кæнæ прокуроры амындмæ гæсгæ фæсарæйнаг кæнæ æмбæстонады нæуæвæг гоймаджы ахсæг органы барлæвæрд бæрнон кусæг фæсарæйнагæн кæнæ æмбæстонады нæуæвæг гоймагæн æвæстиатæй дæтты Гуырдзыстоны закъондæттынадæй сфидар​гон​д процедурæмæ гæсгæ уыцы æвзагыл, кæцы уымæн æмбаргæ æвзаг у, кæцы æмбæлонæй нымад цæуы, куыд æхсæнадæмон хъахъхъæнынады курыны бар æмæ уыцы барæй пайда кæныны æмгъуы​ды тыххæй информацийы. Ацы пункты нысангонд информаци фæсарæйнагæн кæнæ æмбæс​то​нады нæуæвæг гоймагæн лæвæрд цæуы барлæвæрд кусæджы арæзт фыст документæй.

2. Фæсарæйнаг кæнæ æмбæстонады нæуæвæг гоймагæн, кæцыйы тыххæй дæр æххæст цæуы Гуырдзыстонæй арвитыны кæнæ экстрадицион процедурæ, бар ис, æрдома æхсæнадæмон хъахъхъæнынад йæ мадæлон æвзагыл кæнæ уымæн æмбæрстгонд æндæр æвзагыл, йæхæдæг кæнæ æмбæлон æууæнкдары уæвæг адвокаты æххуысæй, министрады миграцийы департаменты кæнæ пенитенциарон уагдоны.
3. Фæсарæйнаг кæнæ æмбæстонады нæуæвæг гоймаг, кæцыйы тыххæй дæр æххæст цæуы Гуырдзыстонæй арвитыны кæнæ экстрадицийы процедурæ, бар ис, ацы статьяйы 2-аг пункты нысангонд паддзахадон уагдæттæм æхсæнадæмон хъахъхъæнынады тыххæй курдиат бадæтта информацийы райстæй 10 къæлиндарон боны æмгъуыдмæ, уыцы статьяйы фыццаг пункты нысан​гонд процедурæмæ гæсгæ. Фæсарæйнаг кæнæ æмбæстонады нæуæвæг гоймаг æнæбындур аххосæгтæм гæсгæ уæлдæр банысангонд æмгъуыд куы фехæла, уæд министрад мыхуыры рауадзы индивидуалон административон-барадон акт æхсæнадæмон хъахъхъæнынады тыххæй курдиат райсыныл нæйы зæгъыны тыххæй.

4. Ацы статьяйы 3-аг пунктмæ гæсгæ фæсарæйнаг кæнæ æмбæстонады нæуæвæг гоймагæн бакусы​ны тыххæй æхсæнадæмон хъахъхъæды тыххæй курдиат райсыныл нæйы зæгъыны фæстæ, афтæ-ма уый рдыгæй нысангонд уынаффæйы ацы закъонæй сфидаргонд фæткæй тæрхондонмæ бахъаст кæныны цауы нæ къуылымпы кæны фæсарæйнаг кæнæ æмбæстонады нæуæвæг гоймаджы Гуырдзыстонæй арвитын кæнæ Гуырдзыстоны юстицийы министры рдыгæй уый экстрадацийы фæдыл кæронбæттæн уынаффæйы райсын æмæ ацы уынаффæйы сæххæст кæнын.
5. Æмбæлон аххосаг уæвыны цауы ацы статьяйы 3-аг пункты нысангонд æмгъуыд гæнæн ис сног кæнын иуылфылдæр æмбæлон уæвыны æмгъуыдæй фылдæр нæ. Фæсарæйнаг кæнæ æмбæстонады нæуæвæг гоймаг æцæг аххосагимæ баст уавæртæ аиуварс кæныны фæстæ, æвæстиатæй (куыддæр фадат уа) хъуамæ æркура æхсæнадæмон хъахъхъæнынад. Æмбæлон аххосаг уæвыны сбæлвырд кæныны хæс æвæрд цæуы фæсарæйнаг кæнæ æмбæстонады нæуæвæг гоймагыл.

6. Кæд æхсæнадæмон хъахъхъæнынад æрдомдта фæсарæйнаг кæнæ æмбæстонады нæуæвæг гой​маг, кæцыйы тыххæй дæр æххæст цæуы Гуырдзыстонæй арвитыны процедурæ æмæ кæцы нæ уæвы пенитенциарон уагдоны кæнæ министрады рæстæгмæ цæрæнбынаты центры, уæд министр​ады барлæвæрд бæрнон кусæг фæсарæйнаг кæнæ æмбæстонады нæуæвæг гоймаджы æрвиты министрады миграцийы департаменты æмбæлон хайадмæ æмæ йын фыстæй дæтты информаци æмбаргæ æвзагыл 5 кусгæ боны æмгъуыдмæ нысангонд хайадмæ æрбацæуыны хæсы тыххæй, йæ мобилон тилифоны номыр, электронон постæйы адрис æмæ цæрæнуаты адрисы (кæд ис, уæд) тыххæй информацийы бавдисыны хæсы æмæ уыцы хæсы нæ сæххæст кæныны фæстиуджыты тыххæй. Фæсарæйнаг кæнæ æмбæстонады нæуæвæг гоймаг хъуамæ йæ къух æрфысса ацы инфор​мацийыл.

7. Ацы статьяйы 3-аг пункты нысангонд æмгъуыдмæ фæсарæйнаг кæнæ æмбæстонады нæуæвæг гоймаг æхсæнадæмон хъахъхъæнынады курдиаты куы бавдисы, уæд пенитенциарон уагдоны барлæвæрд бæрнон кусæг æвæстиатæй хъуамæ министрады миграцийы департаментмæ бахæсса информаци, фæсарæйнаг кæнæ æмбæстонады нæуæвæг гоймаджы тыххæй, кæцы æрдомдта æхсæн​а​дæмон хъахъхъæнынады тыххæй, æмæ иуылæрæгмæ 3 кусгæ бонмæ æрвиты курдиат. 

8. Кæд фæсарæйнаг кæнæ æмбæстонады нæуæвæг гоймаджы экстрадицийы домы æдас æртыккаг бæстæ, уæд министрад райсдзæн уынаффæ ацы закъоны 31-аг статьямæ гæсгæ æхсæнадæмон хъахъ​хъæнынады тыххæй курдиат æнæрайстыл банымайыны фæдыл. Æхсæнадæмон хъахъхъæ​нын​ады тыххæй курдиаты æнæрайсгæйыл расидыны цауы, се хсæн, фæсарæйнаг кæнæ æмбæстон​ады нæуæвæг гоймаджы рдыгæй нысангонд уынаффæйы ацы закъонæй сфидаргонд фæткæй тæрхон​донмæ бахъаст кæныны цауы, уый нымад нæ цæуы æмбæхсæнагурæгыл, æмæ Гуырдзыстоны юстицийы министры рдыгæй йæ экстрадицийы фæдыл кæронбæттæн уынаффæйы райст æмæ ацы уынаффæйы сæххæсты нæ къуылымпы кæндзæн.   
9. Ацы статьяйы 3-аг æмæ 8-æм пунктты нысангонд индивидуалон административон-барадон акты фæдыл тæрхондонмæ хъаст бадæттыны цауы, фæсарæйнаг кæнæ æмбæстонады нæуæвæг гойма​гæн нæй пайда кæнæн ацы закъоны 66-æм статьяйы нысангонд бартæй, се хсæн, уыцы статьяйы фыццаг пункты «д» æмæ «м» дæлпунктты нысангонд тæрхондоны дауы рæстæджы лæвар юридикон æххуысы барæй æмæ паддзахадон хæс фидынæй суæгъд кæныны барæй.

10. Фæсарæйнаг кæнæ æмбæстонады нæуæвæг гоймаг ацы статьяйы 6-æм пункты нысангонд æмгъуыдмæ министрадмæ куы нæ æрбацæуа кæнæ/та та æнæмæнгхъæуæг контактон информаци куы нæ бавдиса, уæд æмбæхсæн процедурæ урæд цæуы.

11. Æхсæнадæмон хъахъхъæнынады министрады системæйы æмбæлон уагдонмæ фæсарæйнаг кæнæ æмбæстонады нæуæвæг гоймаджы курдиат бавдыст куы æрцæуа, уæд министрады æмбæлон дæлхайæдты хсæн информаци баивыны фæтк бæлвырдгонд цæуы министры бардзырдæй.

12. Фæсарæйнаг кæнæ æмбæстонады нæуæвæг гоймаджы Гуырдзыстонæй арвитыны фарсты рав​за​ры​ны фæстæ, ацы статьяйы 3-аг пункты нысангонд æмгъуыдмæ уый æхсæнадæмон хъахъхъæны​нады курдиаты цауы, арвитыны фарсты æмæ æмбæхсæн радтыны процедурæ æххæст цæуы æмрæстæджы, иу административон процедурæйы фæлгæтты. Æхсæнадæмон хъахъхъæнынады тыххæй курдиатмæ æркæсыны фæтк æмæ ацы пунктæй нысангонд фарста бæрæггонд цæуы мини​с​тры бардзырдæй.

13. Ацы статьяйы 12-æм пункты нысангонд цауы фæсарæйнаг гоймаджы Гуырдзыстонæй арви​тыны кæнæ уый арвитыныл нæйы зæгъыны тыххæй уынаффæ æмæ æхсæнадæмон хъахъ​хъæнынады курдиатимæ/лæвæрдимæ баст уынаффæ ист цæуы иу индивидуалон административон-барадон актæй.

14. Ацы статьяйы 13-æм пункты нысангонд цауы æхсæнадæмон хъахъхъæнынады курдиаты/​лæвæр​ды тыххæй райсгæ уынаффæ хицæнæй бахъаст нæ цæуы. Ацы уынаффæ гæнæн ис бахъаст кæнын фæсарæйнаг гоймаджы Гуырдзыстонæй арвитыны кæнæ суый арвитыныл нæйы зæгъыны тыххæй уынаффæимæ иумæ, уый раттынæй 10 къæлиндарон боны æмгъуыдмæ, Гуырдзыстоны административон процессуалон Кодексы 21122 æмæ 21126 статьятæй сфидаргонд фæтктæй.

Статья 27. Æхсæнадæмон хъахъхъæнынады курдиат уыцы фæсарæйнаг кæнæ æмбæстонады нæуæвæг азымгонды кæнæ тæрхонгонды рдыгæй, кæцы пенитенциарон уагдоны уæвы  
1. Фæсарæйнаг кæнæ æмбæстонады нæуæвæг азымгондæн кæнæ тæрхонгондæн (барæй уæззау кæнæ сæрмагондæй уæззау фыдракæнды сарæзты йеддæмæ, афтæ-ма бинонты фыдракæнды тæрхонгонд гоймаг дæр) пенитенциарон  уагдоны бакæнынæй уайтагъд, иуылæрæгмæ 2-аг кусгæ бонмæ, пенитенциарон уагдоны барлæвæрд бæрнон кусæг Гуырдзыстоны закъондæттынадæй сфидаргонд фæткæй, фыстæй, уымæн æмбаргæ æвзагыл дæтты информаци:  
а) æфхæрды ахицæн кæныны фæстæ кæнæ æфхæрды ахицæн кæнынæй кæцыфæнды æндæр бынду​рæй ссæрибар кæныны фæстæ Гуырдзыстонæй уый арвитыны тыххæй;  
б) æхсæнадæмон хъахъхъæнынад курыны бары æмæ уыцы барæй спайда кæныны æмгъуыды тыххæй;

в) пенитенциарон уагдонæй ссæрибар кæныны цауы, цалынмæ министрад æхсæнадæмон хъахъ​хъæ​нынады фæдыл уынаффæ нæ райста, уæдмæ 5 кусгæ боны æмгъуыдмæ министрадмæ фехъусын кæныны хæс, мобилон тилифоны номыр, электронон постæйы адрис æмæ цæрæнуаты адрисы (кæд ис, уæд) информаци бадæттын, æмæ уыцы хæсы нæ сæххæст кæныны фæстиуджыты тыххæй.

2. Арæзт цæуы протокол ацы статьяйы фыццаг пункты нысангонд информаци дæттыны фæдыл, кæцы фидаргонд цæуы фæсарæйнаг кæнæ æмбæстонады нæуæвæг азымгонд кæнæ тæрхонгонд гоймаджы къухфыстæй. Ацы протоколы оригинал хъуамæ æрвыст æрцæуа министрады миграци​йы департаментмæ 3 кусгæ боны æмгъуыдмæ, йæ къопи та хъуамæ лæвæрд æрцæуа фæсарæйнаг кæнæ æмбæстонады нæуæвæг азымгонд кæнæ тæрхонгонд гоймагæн.

3. Ацы статьяйы фыццаг пункты нысангонд фæсарæйнаг кæнæ æмбæстонады нæуæвæг азымгонд кæнæ тæрхонгонд гоймагæн, кæцы пенитенциарон уагдоны уæвы, бар ис, æхсæнадæмон хъахъ​хъæ​нынад æрдома пенитенциарон уагдоны,  йæ мадæлон æвзагыл кæнæ йын æмбæрстгонд æндæр æвзагыл, фæлæ æмбæлон æууæнкдары уæвæг адвокаты цауы та – афтæ-ма министрады миграцийы департаменты, ацы статьяйы фыццаг пунктæй нысангонд фæткмæ гæсгæ информацийы райстæй 10 къæлиндарон боны æмгъуыдмæ. Фæсарæйнаг кæнæ æмбæстонады нæуæвæг азымджын кæнæ тæрхонгонд гоймаг æнæбындурон аххосагæй уæлдæр банысангонд æмгъуыд куы фехала, уæд министрад дæтты индивидуалон административон-барадон акт æхсæнадæмон хъахъхъæнынады фæдыл курдиат райсыныл нæйы зæгъыны тыххæй.
4. Фæсарæйнаг кæнæ æмбæстонады нæуæвæг азымгонд кæнæ тæрхонгонд гоймагæн ацы статьяйы 3-аг пунктмæ гæсгæ æхсæнадæмон хъахъхъæнынады тыххæй курдиат райсыныл нæйы зæгъыны фæстæ, афтæ-ма ацы закъонæй сфидаргонд фæткмæ гæсгæ тæрхондонмæ бахъаст кæныны цауы, фæсарæйнаг кæнæ æмбæстонады нæуæвæг азымгонд кæнæ тæрхонгонд гоймаджы Гуырдзыстонæй арвитыны фæстæ Гуырдзыстоны юстицийы министры рдыгæй уый экстрадицийы тыххæй уынаффæйы сæххæст кæнын къуылымпыгонд нæ цæуы.

 5. Æмбæлон аххосаг куы уа, уæд ацы статьяйы 3-аг пункты нысангонд æмгъуыд гæнæн ис сног уа иуылфылдæр æмбæлон аххосаджы уæвыны æмгъуыдæй. Фæсарæйнаг кæнæ æмбæстонады нæуæ​вæг азымгонд кæнæ тæрхонгонд адæймаг, кæцы нысангонд у ацы статьяйы фыццаг пункты, æвæс​тиатæй (æппæты тагъддæр) æркуырдта æхсæнадæмон хъахъхъæнынад, æцæг аххосагимæ баст уавæртæ аиуварс кæныны фæстæ. Æмбæлон аххосаг сбæлвырд кæныны уаргъ бахæсгонд цæуы фæсарæйнаг кæнæ æмбæстонады нæуæвæг азымгонд кæнæ тæрхонгонд гоймагæн.

6. Фæсарæйнаг кæнæ æмбæстонады нæуæвæг азымгонд кæнæ тæрхонгонд гоймаг, ацы статьяйы фыццаг пункты нысангонд, æхсæнадæмон хъахъхъæнынады тыххæй сæрмагонд курдиат куы уа, уæд пенитенциарон уагдон уый курдиат æрвиты министрады миграцийы департаментмæ иуыл​æрæгмæ 3 кусгæ бонмæ.  
7. Пенитенциарон уагдоны уæвæг, ацы статьяйы фыццаг пункты нысангонд фæсарæйнаг кæнæ æмбæстонады нæуæвæг азымгонд кæнæ тæрхонгонд гоймагæн, кæцы æрдомдта æхсæнадæмон хъахъ​хъæнынад, министрады барлæвæрд бæрнон кусæг уыимæ анкетæйы æххæст кæныны рæстæджы æмбарын кæны уымæн ацы закъонæй нысангонд барты æмæ хæсты æмæ æмбæхсæн бынаты процедурæйы, афтæ-ма пенитенциарон уагдонæй ссæрибар кæныны цауы  5 кусгæ боны æмгъуыдмæ министрады миграцийы департаментмæ фехъусын кæныны, мобилон тилифоны номыры, электронон постæйы адрис æмæ цæрæнуаты адрисы (кæд ис, уæд) тыххæй информаци бавдисыны æмæ ацы хæсы нæ сæххæст кæныны фæстиуджытæ.

8. Кæд ацы статьяйы фыццаг пунктæй нысангонд фæсарæйнаг кæнæ æмбæстонады нæуæвæг азым​гонд кæнæ тæрхонгонд гоймаг, кæцы æрдомдта æхсæнадæмон хъахъхъæнынад, пенитен​циарон уагдонæй ссæрибар кæныны фæстæ, ацы статьяйы 7-æм пункты нысангонд æмгъуыдмæ нæ бав​дисдзæн министрады миграцийы департаментмæ æмæ нæ бавдиса æнæмæнгхъæуæг контактон информаци, уæд æмбæхсæн бынаты процедурæ урæд æрцæудзæн. Ацы пункты нысангонд æмбæхсæн бынаты процедурæйы æрурæды тыххæй индивидуалон административон-барадон акт фæсарæйнаг кæнæ æмбæстонады нæуæвæг гоймагмæ ацы закъоны 58-æм статьяйы нысангонд фæткмæ гæсгæ лæвæрд куы æрцæуа, афтæ-ма ацы закъоны снысангонд фæткмæ гæсгæ тæрхон​донмæ куы бахъаст кæна, уæд фæсарæйнаг кæнæ æмбæстонады нæуæвæг гоймаг нымад нæ цæудзæн фæсарæйнаг кæнæ æмбæстонады нæуæвæг гоймаг æмбæхсæн агурæгыл, ацы закъоны 8-æм статьяйы нысангонд æнæфæстæмæздæхты принцип уымæ нæ хауы, æмæ фæсарæйнаг кæнæ æмбæстонады нæуæвæг адæймагмæ амынд акт лæвæрды моментæй бар лæвæрд цæуы йæ ссæри​бар кæнын кæнæ йæ арвитын Гуырдзыстонæй.

9. Ацы статьяйы 3-аг æмæ 8-æм пунктты нысангонд индивидуалон административон-барадон акты фæдыл тæрхондонмæ хъаст бадæттыны цауы, фæсарæйнаг кæнæ æмбæстонады нæуæвæг гоймаг нæ пайда кæны ацы закъоны 66-æм статьяйы нысангонд бартæй, се хсæн, тæрхондоны дауы рæстæджы лæвар юридикон æххуыс райсыны барæй æмæ бæрæггонд дæлпунктты фиддонтæй ссæрибар кæныны барæй уыцы статьяйы фыццаг пункты «д» æмæ «м» дæлпункттæй.

10. Пенитенциарон уагдоны уæвæг æмбæлон фæсарæйнаг кæнæ æмбæстонады нæуæвæг азымгон​дæн кæнæ тæрхонгондæн ацы статьяйы фыццаг пунктæй банысангонд информацийы æмбарын​гæ​н​æн фæтк æмæ формæ, министрады æмæ пенитенциарон уагдоны хсæн информацийы баивыны фæтк бæлвырдгонд цæуы министры æмæ Гуырдзыстоны юстицийы министры иумæйаг бардзыр​дæй.

Статья 28. Æхсæнадæмон хъахъхъæнынады курдиат спецификон хъуагдзинæдты уæвæг гоймаджы рдыгæй  
1. Спецификон хъуагдзинæдтæ кæмæн ис, уыцы гоймаг домы æхсæнадæмон хъахъхъæнынад ацы закъоны 25-æм статьямæ гæсгæ.

2. Министрады миграцийы департамент æвæстиатæй дæтты информаци æнæмбал уæвæг æнахъомы тыххæй, афтæ-ма, бахъуыды цауы – цыбыр фадæтты уæвæг гоймаджы тыххæй инфор​маци Гуырдзыстоны закъондæттынадæй нысангонд æвджиддары æмæ хъомылады органæн. Банысангонд орган бахъуыды цауы Гуырдзыстоны закъондæттынадæй снысангонд процедурæмæ гæсгæ сифтонг кæндзæн æнæмбал уæвæг æнахъомæн кæнæ цыбыр фадæтты уæвæг гоймагæн æвджиддары/хъомылгæнæджы/æххуысгæнæджы снысан кæнын.

3. Барлæвæрд бæрнон гоймаджы рдыгæй æмбæлон протоколы сарæзты бындурыл æвæстиатæй регистрацигонд цæуы æнæмбал уæвæг æнахъомы кæнæ уыцы цыбыр фадæтты уæвæг гоймаджы æхсæнадæмон хъахъхъæнынады курдиат, кæцы закъонон минæвары уæвыны домы. Æхсæнадæмон хъахъхъæнынады тыххæй курдиат хъуамæ æрцæуа лæвæрд æнæмбал æнахъомæн кæнæ цыбыр фадæтты уæвæг гоймагæн æвджиддары/хъомылгæнæджы/æххуысгæнæджы снысан кæныны фæс​тæ. Æхсæнадæмон хъахъхъæнынады тыххæй курдиаты æркæсыны æмгъуыд райдайдзæн æхсæна​дæмон хъахъхъæнынады тыххæй курдиаты регистрацийы бонæй.

Статья 29. Æмбæхсæнагурæджы исæн центрмæ бакæныны курдиаты бар   
1. Министрады рдыгæй æхсæнадæмон хъахъхъæнынады тыххæй курдиаты сæйраг æркасты рæстæ​джы æмбæхсæнагурæгæн ис исæн центры уæвыны æрдомыны бар. Министрад æркæсдзæн ацы домæнмæ æмбæхсæнагурæджы курдиаты бындурыл.  
2. Министры бардзырдæй бæрæггонд цæуы:

а) æмбæхсæнагурæджы исæн центры уæвынимæ баст фарстæтæ;  
б) æмбæхсæнагурæгæн/исæн центры уæвæг гоймагæн исæн центры уæвыны бары æрурæды бын​дур​тæ æмæ фæтк;  
в) исæн центры уæвæг гоймаджы рдыгæй исæн центры ныууадзыны (се хсæн, тыхмийæ) æмæ йæ къухы уæвæг дзаумæтты пайда кæныны бындуртæ æмæ фæтк.

3. Æмбæхсæнагурæг/исæн центры цæрæг гоймаг уымæн исæн центры уæвыны бары æрурæды бындуры цауы хæсджын у исæн центры ныууадзын ацы закъоны нысангонд æмгъуыдмæ.

4. Ацы статьяйы 3-аг пункты нысангонд домæны нæсæххæсткæныны цауы исæн центры æрбынат​гонд гоймаг исæн центры ныууадзы тыхмийы мадзæлтты спайдайæ, министры бардзырдæй снысанг​онд фæткмæ гæсгæ, тæрхондонмæ бахъаст кæныны æмæ «Æххæстгæнæн процессты тыххæй» Гуырдзыстоны закъонæй нысангонд æххæстгæнæн процессы æдде.

5. Æмбæхсæнагурæгæн/исæн центры æрбынатгонд гоймагæн исæн центры цæрыны бар æрурæды тыххæй уынаффæйыл хъаст кæнын нæ къуылымпы кæны уый æххæстгæнæны.

6. Спецификон хъуагдзинæдтæ кæмæн ис, ахæм гоймагæн бынат лæвæрд цæуы министры бардзырдæй нысангонд фæткмæ гæсгæ.

Сæр V
Æхсæнадæмон хъахъхъæнынады тыххæй курдиатмæ æркæсыны фæтк  
Статья 30. Сæйраг процедурон стандарттæ  
1. Барлæвæрд бæрнон кусæг æркæсы æхсæнадæмон хъахъхъæнынады тыххæй курдиатмæ хицæн​æй, объективонæй æмæ æнæхионæй.

2. Æхсæнадæмон хъахъхъæнынады тыххæй курдиатмæ æркæсынц ахæм бындуртæм гæсгæ:

а) хуымæтæг фæткмæ гæсгæ;

б) фæтагъддæргонд фæткæй;

в) Гуырдзыстоны паддзахадон арæныл æркæсыны фæткмæ гæсгæ.

3. Æхсæнадæмон хъахъхъæнынады курдиаты ацы статьяйы 2-аг пункты «а» кæнæ «б» дæлпункты нысангонд фæткмæ гæсгæ сæйрагæй æркаст райдайдзæн уыцы цауы, кæд æмæ æхсæнадæмон хъахъхъæнынады курдиат ахиза ацы закъоны 31-аг статьяйы нысангонд барлæвæрды этапæй.

4. Фæсарæйнаг кæнæ æмбæстонады нæуæвæг гоймагæн лигъдоны статус кæнæ уæлæмхас хъахъ​хъæ​нын​ады бындуртæ æвзæрст цæуы иугонд процедурæйы, фæд-фæдыл, ацы закъоны 15-æм статьяйы нысангонд лигъдоны статус раттыны бындурты сахуыр æмæ аргъ кæнгæйæ. Кæд æмæ æмбæхсæнагурæг нæ сæххæст кæна лигъдоны статус раттыны бындуртæ, уæд нысангонд процеду​рæ адарддæр уыдзæн, уыцы закъоны 19-æм статьяйы нысангонд уæлæмхас хъахъхъæнынад раттыны бындурты сахуыр æмæ аргъ кæнгæйæ.

5. Ацы закъоны 15-æм æмæ 19-æм статьяты нысангонд уавæрты уæвынады бæлвырд æрбæстон​гæнæн цауы, фæсарæйнаг кæнæ æмбæстонады нæуæвæг гоймагæн лигъдоны статус кæнæ уæлæмхас хъахъхъæнынад раттыны тыххæй уынаффæ гæнæн ис ист æрцæуа йемæ анкетæ байдзаг кæныны фæстæ, ацы закъоны 42-аг статьяйæ сфидаргонд фæткæй, æхсæнадæмон хъахъхъæ​нын​ады тыххæй курдиат æркæсыны тыххæй.

Статья 31. Æхсæнадæмон хъахъхъæнынады тыххæй курдиаты райсты этап  
1. Министрад, ацы статьяйы нысангонд фæткмæ гæсгæ, сбæлвырд кæны фæсарæйнаг кæнæ æм​бæс​тонады нæуæвæг гоймаджы æхсæнадæмон хъахъхъæнынады тыххæй курдиаты райсты.

2. Фæсарæйнаг кæнæ æмбæстонады нæуæвæг гоймаджы æхсæнадæмон хъахъхъæнынады тыххæй курдиат нымад цæуы æнæрайстыл æмæ сæйрагæй æркастгонд нæ цæуы, кæд:

а) фæсарæйнаг кæнæ æмбæстонады нæуæвæг гоймагæн лæвæрд æрцыд æхсæнадæмон хъахъхъæд æндæр паддзахадæй, кæцы уымæн у æдас бæстæ;

б) ис æртыккаг бæстæ, кæцы у æдас фæсарæйнаг кæнæ æмбæстонады нæуæвæг гоймагæн;

в) фæсарæйнаг кæнæ æмбæстонады нæуæвæг гоймаг Гуырдзыстоны тæрхондоны кæронбæттæн тæрхонæй тæрхонгонд æрцыд уæззау кæнæ сæрмагондæй уæззау барæй фыдракæнды кæнæ бинонты фыдракæнды сарæзты тыххæй;

г) фæсарæйнаг кæнæ æмбæстонады нæуæвæг гоймаджы бинонты уæнг курдиат бадæтты хицæн æхсæнадæмон хъахъхъæнынады тыххæй уый фæстæ, куыддæр равдыста уый разыдзинад, цæмæй йæ хъуыддагмæ æркæсой ацы пункты нысангонд фæсарæйнаг кæнæ æмбæстонады нæуæвæг гоймаджы  æхсæнадæмон хъахъхъæнынады курдиаты фæлгæтты, æмæ нæ уæвы уый уавæримæ баст ног уавæртæ, кæцытæ сраст кодтаиккой хицæн æхсæнадæмон хъахъхъæнынады курдиат бадæттыны; 
д) ифтонггонд нæу ацы закъоны 52-аг статьяйы фыццаг пунктæй нысангонд домæнтæ. 

3. Ацы статьяйы 2-аг пункты нысангонд уавæртæ æмæ æхсæнадæмон хъахъхъæнынады тыххæй курдиаты райсты сбæрæг кæныны тыххæй, ацы статьяйы 2-аг пункты «е» дæлпункты йеддæмæ, ацы закъоны 35-æм статьяйы нысангонд фæткмæ гæсгæ, фæсарæйнаг кæнæ æмбæстонады нæуæ​вæг гоймагимæ æххæстгонд анкетæ. Фæсарæйнагæн кæнæ æмбæстонады нæуæвæг гоймагæн ис бар фарстаты рæстæджы йæ хъуыды равдисын ацы статьяйы 2-аг пункты нысангонд æмбæлон уавæрты тыххæй.

4. Министрад райсы уынаффæ æхсæнадæмон хъахъхъæнынады тыххæй курдиаты райсгæ кæнæ æнæрайсгæйыл расидыны тыххæй 5 кусгæ боны æмгъуыдмæ анкетæйы байдзаг кæныны датæйæ фæсарæйнаг кæнæ æмбæстонады нæуæвæг гоймагимæ, ацы статьяйы 2-аг пункты «е» дæлпункты нысангонд цауæй дарддæр. Барлæвæрд бæрнон кусæджы уынаффæмæ гæсгæ ацы æмгъуыд гæнæн ис адарддæр уа иу хатт, иуылфылдæр 5 кусгæ бонæй. 

5. Фæсарæйнагæн кæнæ æмбæстонады нæуæвæг гоймагæн лæвæрд цæуы ацы статьяйы 4-æм пунктæй нысангонд уынаффæ (гуырдзиаг æвзагыл, афтæ-ма тæлмацгондæй уымæн æмбæрстгонд æвзагыл, куыд æмбæлы, афтæ) ацы закъоны 58-æм статьяйы нысангонд фæткмæ гæсгæ, уый тæрхондонмæ бахъаст кæныны ацы закъонæй сфидаргонд фæткы амонгæйæ.

6. Æнæруадзгæ у фæсарæйнаг кæнæ æмбæстонады нæуæвæг гоймаджы Гуырдзыстонæй арвитын кæнæ экстрадаци уымæн ацы статьяйы 4-æм пунктæй нысангонд уынаффæйы – индивидуалон административон-барадон акты уыцы статьяйы 5-æм пунктæй сфидаргонд фæткæй раттынмæ.

7. Ацы статьяйы 4-æм пунктæй нысангонд уынаффæйыл гæнæн ис бахъаст кæнын тæрхондонмæ 7 къæлиндарон боны æмгъуыдмæ, фæсарæйнаг кæнæ æмбæстонады нæуæвæг гоймагмæ уый лæвæрды бонæй.

8. Ацы статьяйы 2-аг пунктмæ гæсгæ æхсæнадæмон хъахъхъæнынады тыххæй курдиаты æнæ​райсгæйæ нымады тыххæй индивидуалон административон-барадон акты фæсарæйнагæн кæнæ æмбæстонады нæуæвæг гоймагæн лæвæрды фæстæ, афтæ-ма ацы закъонæй сфидаргонд фæткмæ гæсгæ тæрхондонмæ уыцы актæй хъаст бавдисыны цауы фæсарæйнаг кæнæ æмбæстонады нæуæвæг гоймаг нымад нæ цæудзæн æмбæхсæны агурæгыл, æмæ  йæм нæ хауы ацы закъоны 8-æм статьяйæ нысангонд нæ арвитыны принцип æмæ нысангонд акты фæсарæйнагæн кæнæ æмбæстон​ады нæуæвæг гоймагæн лæвæрды моментæй уагъд цæуы уый Гуырдзыстонæй арвитын кæнæ экстрадаци.

9. Ацы статьяйы 2-аг пунктмæ гæсгæ æхсæнадæмон хъахъхъæнынады тыххæй курдиаты æнæрайс​гæдзинады тыххæй индивидуалон административон-барадон акты ныхмæ тæрхондоны хъаст бадæттыны цауы, фæсарæйнаг кæнæ æмбæстонады нæуæвæг гоймагæн нæй пайда кæнын ацы закъоны 66-æм статьяйы нысангонд бартæй, се хсæн, æнæаргъ юридикон æххуысы барæй æмæ тæрхондоны дауы рæстæджы фиддонтæй ссæрибар кæныны барæй, кæцы нысангонд у уыцы статьяйы фыццаг пункты «д» æмæ «м» дæлпунктты.

10. Ацы статьяйы 2-аг пункты «е» дæлпункты нысангонд цауы, æхсæнадæмон хъахъхъæнынады тыххæй курдиат æркæсынц ацы закъоны 52-аг статьяйы нысангонд фæткмæ гæсгæ.

11. Æхсæнадæмон хъахъхъæнынады тыххæй курдиаты райстдзинады тыххæй индивидуалон административон-барадон акты бындурыл æмбæхсæнагурæджы æвдисæндар лæвæрд цæуы фæсар​æ​йнаг кæнæ æмбæстонады нæуæвæг гоймагæн, фæлæ ацы æвдисæндары бындурыл та – лæвæрд цæуы рæстæгмæ идентификацион æвдисæндар.

12. Фæсарæйнаг кæнæ æмбæстонады нæуæвæг гоймагæн æмбæхсæнагурæджы æвдисæндар раттыны фæстæ, министрад æрæмбырд кæндзæн æмбæхсæнагурæджы балцы гæххæтт (кæд ис, уæд). Балцы гæххæтт æмбæхсæнагурæгмæ æрыздæхдзæн, æхсæнадæмон хъахъхъæнынады тыххæй курдиаты æркæсыны æрурæды фæдыл министрады уынаффæ кæнæ лигъдоны статус кæнæ уæлæмхас хъахъхъæнынад раттыныл нæйы зæгъыны тыххæй министрады уынаффæ барадон тыхы куы бацæуа, æмæ ацы закъонæй сфидаргонд фæткмæ гæсгæ тæрхондонмæ хъаст кæныны цауы, тæр​хондоны уынаффæйы фæстæ лигъдоны статус раттын кæнæ уæлæмхас хъахъхъæнынад бацæуы барадон тыхы.

13. Æхсæнадæмон хъахъхъæнынады тыххæй курдиаты райсты тыххæй уынаффæ дæтты æмбæх​сæн​агурæджы бартæ æмæ хæстæ, кæцытæ нысангонд сты ацы закъоны 66-æм æмæ 67-æм статьяты.

14. Æхсæнадæмон хъахъхъæнынады тыххæй курдиаты райсты тыххæй уынаффæ рахæссыны фæстæ, æхсæнадæмон хъахъхъæнынады курдиатмæ æркæсынц ацы закъоны 30-æм статьяйы 2-аг пункты «а» кæнæ «б» дæлпункттæй нысангонд фæткмæ гæсгæ.

Статья 32. Æхсæнадæмон хъахъхъæнынады тыххæй курдиаты фæтагъдгонд фæткæй æркæсын 
1. Æхсæнадæмон хъахъхъæнынады тыххæй курдиат бæрæгæй æнæбындурыл нымад цæуы æмæ фæтагъдгонд фæткæй æркаст цæуы иуæй-иу ахæм бындуры уæвгæйæ:  
а) æхсæнадæмон хъахъхъæды тыххæй курдиаты нысангонд информаци нæ хауы ацы закъоны 15-æм кæнæ 19-æм статьяты нысангонд лигъдоны статус кæнæ уæлæмхас хъахъхъæнынад раттыны бындуртæм;

б) æмбæхсæнагурæг у æдас райгуырæн бæстæйæ;

в) фæсарæйнаг кæнæ æмбæстонады нæуæвæг гоймаг фæсайдта министрады, йæхи кæнæ/та æмбæстагдзинады тыххæй æмбæлон информаци кæнæ документтæ æмбæхсгæйæ, афтæ-ма рæдыд информаци кæнæ мæнг документтæ бавдисгæйæ, кæцытæ гæнæн ис æмæ æппæрццаг æндæвдад равдисой уынаффæйыл;

г) фæсарæйнаг кæнæ æмбæстонады нæуæвæг гоймаг министрадæн бавдыста райгуырæн бæстæйы тыххæй бæрæг æнæмбæлгæ æмæ ныхмæвæрд, бæрæг рæдыд кæнæ дызæрдыггаг информаци, кæцытæ уый æхсæнадæмон хъахъхъæнынады тыххæй курдиаты æнæууæнк кæны;

д) æвæццæгæнад у, цæмæй фæсарæйнаг кæнæ æмбæстонады нæуæвæг гоймаг сæрмагонд иденти​фикацион кæнæ балцы документ, кæцыйæ уый мыггаг æмæ ном кæнæ/та æмбæстагдзинады сбæл​вырд кæнын гæнæн уыд, барæй скуынæг кодта кæнæ йæ фесæфта;

е) фæсарæйнаг кæнæ æмбæстонады нæуæвæг гоймаг нæ разы кæны йе нгуылдзы фæдтæ æмæ йæ къухы фæдтæ райсыныл кæнæ йæ къам сисыныл;

ж) фæсарæйнаг кæнæ æмбæстонады нæуæвæг гоймаг æнæзакъонæй бацыд Гуырдзыстоны террито​римæ кæнæ æнæзакъонæй адарддæр кодта йæ уæвынад Гуырдзыстоны æмæ Гуырдзыстоны территоримæ йæ бацыды уавæртæ хынцгæйæ, æвæстиатæй нæ фехъусын кодта ацы закъон æххæст кæнынæн бæрнон паддзахадон уагдонмæ æмæ æнæбындур аххосагæй æхсæнадæмон хъахъхъæ​нын​ад нæ ракуырдта;

з) фæсарæйнаг кæнæ æмбæстонады нæуæвæг гоймаг æхсæнадæмон хъахъхъæнынад æнæбындурон аххосагæй æрдомдта Гуырдзыстоны территоримæ бацыдæй 30 боны æмгъуыды фæстæ, уыцы цауты йеддæмæ, кæд æмæ æхсæнадæмон хъахъхъæнынады курдиат бындуриуæг кæны фæса​рæйнаг кæнæ æмбæстонады нæуæвæг гоймаджы райгуырæн бæстæйы уавæрты нысаниуæгджынæй фæивыныл.

2. Ацы закъоны 52-аг статьямæ гæсгæ райсгæйæ нымад чи æрцыд, уыцы æхсæнадæмон хъахъхъæ​нынады фæлхатгонд курдиатмæ æркæсдзысты фæтагъддæргонд фæткæй.

3. Æдас райгуырæн бæстæйы æмбарынадæй пайда кæнынц æрмæстдæр уæд, кæд æмæ ацы бæстæ у фæсарæйнаг кæнæ æмбæстонады нæуæвæг гоймаджы райгуырæн бæстæ æмæ фæсарæйнаг кæнæ æмбæстонады нæуæвæг гоймаг нæ бавдыста ницыхуыз бæлвырдгæнæнтæ, цæмæй æвдисæн уа, ацы бæстæ, индивидуалон уавæртæ хынцгæйæ, уымæн æдас бæстæ кæй нæу.

4. Ацы закъоны 37-æм статьяйы 8-æм пункты нысангонд æмгъуыдмæ æхсæнадæмон хъахъхъæ​нынады тыххæй курдиаты фæтагъддæргонд фæткæй æркæсыны рæстæджы, фæсарæйнаг кæнæ æмбæстонады нæуæвæг гоймагæн лигъдоны статус кæнæ уæлæмхас хъахъхъæнынад раттыны тыххæй кæнæ лигъдоны статус кæнæ уæлæмхас хъахъхъæнынад раттыныл нæйы зæгъыны тыххæй уынаффæ гæнæн ис ист æрцæуа уыимæ интервью ауадзыны фæстæ, нысангонд курдиаты æркæсыны фæткмæ гæсгæ уыцы закъоны 42-аг статьяйы æхсæнадæмон хъахъхъæнынады тыххæй.

5. Кæд æхсæнадæмон хъахъхъæнынады тыххæй курдиаты æркæсыны рæстæджы рабæрæг уа уæл​æ​м​хас уавæртæ, кæцытæ домынц хъуыддаджы уæлæмхас æркаст, æмæ ацы закъоны 37-æм стать​яйы 8-æм пункты нысангонд æмгъуыдмæ гæнæн нæй æхсæнадæмон хъахъхъæнынады курдиатмæ æркæсын æмæ уый тыххæй уынаффæ рахæссын, цæмæй æхсæнадæмон хъахъхъæнынады тыххæй курдиат тагъддæр æркæса уыцы статьяйы фыццаг–5-æм пункттæ æхсæнадæмон хъахъхъæныны тыххæй курдиаты хуымæтæг æркæсынæн.

6. Фæсарæйнаг кæнæ æмбæстонады нæуæвæг гоймагæн æхсæнадæмон хъахъхъæнынады тыххæй курдиаты фæтагъддæргонд æркасты фæлгæтты æхсæнадæмон хъахъхъæнынад раттыныл нæйы зæгъыны фæстæ, афтæ-ма ацы закъонæй сфидаргонд фæткмæ гæсгæ ацы уынаффæйы тыххæй тæрхондонмæ бахъаст кæныны цауы фæсарæйнаг кæнæ æмбæстонады нæуæвæг гоймаг нымад нæ цæуы æмбæхсæнагурæгыл, ацы закъоны 8-æм статьяйæ нысангонд нæарвитыны принцип уымæ нæ хауы, æмæ фæсарæйнаг кæнæ æмбæстонады нæуæвæг гоймагæн амынд уынаффæйы лæвæрды моментæй бар лæвæрд цæуы йæ арвитын кæнæ йæ экстрадаци Гуырдзыстонæй.

7. Ацы статьяйы 6-æм пункты нысангонд уынаффæйы фæдыл тæрхондонмæ бахъаст кæныны цауы, фæсарæйнаг кæнæ æмбæстонады нæуæвæг гоймагæн нæй пайда кæнын ацы закъоны 66-æм статьяйы нысангонд бартæй, се хсæн, лæвар юридикон æххуыс райсыны барæй æмæ дауы рæстæджы паддзахадон хæстæ фидынæй ссæрибар кæныны барæй, куыд бæрæггонд цæуы уыцы  статьяйы фыццаг пункты «д» æмæ «м» дæлпунктæй.
Статья 33. Æхсæнадæмон хъахъхъæнынады курдиаты Гуырдзыстоны паддзахадон арæныл æркасты фæтк  
1. Гуырдзыстоны паддзахадон арæныл кæнæ Гуырдзыстоны контролы бын транзитон зонæйы фæсарæйнаг кæнæ æмбæстонады нæуæвæг гоймаг æхсæнадæмон хъахъхъæнынады тыххæй курдиат куы бадæтта, уæд æхсæнадæмон хъахъхъæнынады тыххæй курдиатмæ æркæсдзысты ацы статьяйы нысангонд фæткмæ гæсгæ, кæд:

а) ацы закъоны 31-аг статьяйы 2-аг пункты нысангонд уавæртæй искæцы ис;

б) ацы закъоны 32-аг статьяйы фыццаг пункты нысангонд уавæртæй искæцы ис;

в) фæсарæйнаг кæнæ æмбæстонады нæуæвæг гоймаг тæссагдзинад хæссы Гуырдзыстоны паддза​хадон æдасдзинадæн, йæ территорион æнæхъæндзинадæн кæнæ æхсæнадон æдасдзинадæн кæнæ-та уый Гуырдзыстоны паддзахадон æдасдзинадæн, йæ территориалон æнæхъæндзинадæн кæнæ æхсæнадон æдасдзинадæн тæссагдзинады тыххæй Гуырдзыстонæй æрвыст æрцыд.

2. Ацы статьяйы фыццаг пункты нысангонд æмбæлон уавæртæ сбæлвырд кæныны тыххæй барлæ​вæрд бæрнон кусæг ауадздзæн фыццаг интервью фæсарæйнаг кæнæ æмбæстонады нæуæвæг гоймагимæ æмæ сараздзæн æмбæлон протокол, уый фæстæ гæнæн ис райст æрцæуа уынаффæ æхсæнадæмон хъахъхъæнынады тыххæй курдиаты æркæсыны фæдыл ацы статьяйы нысангонд фæткмæ гæсгæ.

3. Гуырдзыстоны паддзахадон арæныл æхсæнадæмон хъахъхъæнынады тыххæй курдиаты æркæ​сы​​ны фæлгæтты, æхсæнадæмон хъахъхъæнынады тыххæй курдиатмæ æркæсдзысты 7 къæлин​дарон боны æмгъуыдмæ, министрады миграцийы департаменты рдыгæй ацы статьяйы 2-аг пункты банысангонд протокол куы райсой, уæдæй. Кæд рабæрæг уыдзæн вазыгджын фактон кæнæ/та барадон фарстатæ, кæцытæ домынц уæлæмхас ахуыркæнынад, уæд ацы æмгъуыд гæнæн ис адард​дæр уа иу хатт, барлæвæрд бæрнон кусæджы уынаффæмæ гæсгæ, иуылфылдæр 3 къæлиндарон бонæй. Æхсæнадæмон хъахъхъæнынады тыххæй курдиат ацы статьяйы нысангонд фæткмæ гæсгæ æркæсгæйæ, фæсарæйнаг кæнæ æмбæстонады нæуæвæг гоймагимæ арæзт анкетæйы бындурыл, ацы закъоны 42-аг статьяйы нысангонд фæткмæ гæсгæ ист цæудзæн ахæм уынаффæтæй иуæй-иу:

а) æхсæнадæмон хъахъхъæнынады тыххæй курдиат æнæрайсгæйыл банымайыны тыххæй;

б) æхсæнадæмон хъахъхъæнынад раттыны тыххæй кæнæ æхсæнадæмон хъахъхъæнынад раттыныл нæйы зæгъыны тыххæй;

в) ацы закъоны 30-æм статьяйы 2-аг пункты «а» дæлпункты нысангонд процедурæмæ гæсгæ æхсæ​н​адæмон хъахъхъæнынады тыххæй курдиатмæ æркæсын æмæ фæсарæйнаг кæнæ æмбæстонады нæуæвæг гоймагæн Гуырдзыстоны территоримæ бацæуыны бар дæттыны тыххæй;

г) ацы закъоны 30-æм статьяйы 2-аг пункты «а» дæлпункты нысангонд фæткмæ гæсгæ æхсæна​дæмон хъахъхъæнынады тыххæй курдиатмæ æркæсыны тыххæй æмæ ацы закъоны 9-æм статьяйы 2-аг пункты «е» дæлпункты нысангонд бындурæй фæсарæйнаг кæнæ æмбæстонады нæуæвæг гоймаджы ахсты тыххæй.

4. Ацы статьяйы 3-аг пункты нысангонд цауы, анкетæ гæнæн ис уагъд æрцæуа фæсарæйнаг кæнæ æмбæстонады нæуæвæг гоймагимæ, се хсæн, дистанционæй, техникон фæрæзтæй пайда кæнгæйæ.

5. Ацы статьяйы 3-аг пункты «в» кæнæ «г» дæлпункты нысангонд цауы, фæсарæйнаг кæнæ æмбæ​с​тонады нæуæвæг гоймаг нымад цæуы æмбæхсæнагурæгыл, пайда кæны ацы закъоны 66-æм статьяйы нысангонд бартæй æмæ æххæст кæны уыцы закъоны 67-æм статьяйы нысангонд хæстæ.

6. Ацы статьяйы 3-аг пункты нысангонд уынаффæ (гуырдзиаг æвзагыл, афтæ ма тæлмацгондæй уымæн æмбæрстгонд æвзагмæ, куыд æмбæлонæй нымад цæуы, афтæ) лæвæрд цæуы фæсарæйнаг кæнæ æмбæстонады нæуæвæг гоймагмæ комкоммæ йæхимæ ацы уынаффæ рахæссыны бон, ацы закъонæй снысангонд тæрхондонмæ бахъаст кæныны фæтк амонгæйæ.

7. Ацы статьяйы 3-аг пункты нысангонд уынаффæйыл тæрхондонмæ бахъаст кæнын гæнæн ис фæсарæйнаг адæймагæн кæнæ æмбæстонады нæуæвæг адæймагæн йæ лæвæрды бонæй 7 къæлин​дарон боны æмгъуыдмæ.

8. Горæты тæрхондонмæ ацы статьяйы 3-аг пункты нысангонд уынаффæйы ныхмæ хъаст бадæт​тыны цауы домæн æркæсдзысты дистанцион æгъдауæй, техникон фæрæзтæй пайда кæнгæйæ, æмæ уынаффæ ист цæуы домæн бадæттыны бонæй 7 къæлиндарон боны æмгъуыдмæ. Горæты тæрхон​доны уынаффæ у кæронбæттæн æмæ йыл бахъастгæнæн нæй.

9. Гуырдзыстоны паддзахадон арæныл æхсæнадæмон хъахъхъæнынады тыххæй курдиатмæ æркæ​сы​ны æмгъуыд (уыимæ иумæ тæрхондоны рдыгæй уынаффæ рахæссыны æмгъуыд дæр) Гуырдзыстоны паддзахадон арæныл æхсæнадæмон хъахъхъæнынады тыххæй курдиатмæ æркæсы​ны райдайæнæй 28 къæлиндарон боны. 
10. Ацы статьяйы 9-æм пункты нысангонд æмгъуыдмæ министрад уынаффæ куы нæ рахæсса, уæд фæсарæйнагæн кæнæ æмбæстонады нæуæвæг гоймагæн лæвæрд цæуы бар Гуырдзыстоны терри​торимæ бацæуынæн æмæ йæ курдиат æхсæнадæмон хъахъхъæнынады тыххæй æркаст æрцæудзæн ацы закъоны 30-æм статьяйы 2-аг пункты «а» дæлпункты нысангонд фæткмæ гæсгæ. Мини​страдæн бар лæвæрд цæуы ацы закъоны 9-æм статьяйы 2-аг пункты «е» дæлпункты нысангонд мадзалæй спайда кæнынæн. Уымæй дарддæр-ма, кæд тæрхондон ацы статьяйы 9-æм пункты баны​сан​гонд æмгъуыдмæ уынаффæ нæ рахæсдзæн, уæд тæрхондон æмбæлон тæссагдзинæдты аргълæвæрдмæ гæсгæ, райсдзæн уынаффæ фæсарæйнаг кæнæ æмбæстонады нæуæвæг гоймагæн Гуырдзыстоны территоримæ бацæуыны бар раттыны фæдыл, кæнæ-та ацы закъоны 9-æм статьяйы 2-аг пункты «е» дæлпунктæй нысангонд мадзал спайда кæныны тыххæй.

11. Ацы статьяйы 3-аг пункты «г» дæлпункты нысангонд цауы, фæсарæйнаг кæнæ æмбæстонады нæуæвæг гоймагæн «Фæсарæйнæгты æмæ æмбæстонады нæуæвæг гоймæгты барадон уавæры тых​хæй» Гуырдзыстоны закъоны нысæнттæн нæй бар Гуырдзыстоны закъонон æгъдауæй уæвынæн.

12. Гуырдзыстоны паддзахадон арæныл æхсæнадæмон хъахъхъæнынады курдиатмæ æркæсыны фæлгæтты министрад сифтонг кæны:

а) фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæнынады курдиаты сбæрæг кæнын;

б) фæсарæйнаг кæнæ æмбæстонады нæуæвæг гоймагæн Гуырдзыстоны закъондæттынадæй бæрæг​гонд Гуырдзыстоны паддзахадон арæныл æхсæнадæмон хъахъхъæнынады тыххæй курдиаты æркæсыны фæткæвæрды фæдыл информаци дæттын;

в) æмбæлон æвзаджы тæлмацгæнæджы хайадист Гуырдзыстоны паддзахадон арæныл æхсæна​дæмон хъахъхъæнынады курдиатмæ æркæсыны фæлгæтты;

г) фæсарæйнаг кæнæ æмбæстонады нæуæвæг гоймагæн лæвар юридикон æххуыс райсыны эффек​тивон фадат, се хсæн, дистанционæй, техникон фæрæзтæй пайда кæнгæйæ, фæлæ кæд фæсарæйнаг кæнæ æмбæстонады нæуæвæг гоймагæн ныридæгæн ис закъонон минæвар/адвокат æмбæлон æууæнкдар документимæ – уый æнæкъуылымпыйæ бауадзыны; 
д) фæсарæйнаг кæнæ æмбæстонады нæуæвæг гоймаджы æрбынат кæнынæн аккаг уавæртæ сара​зын.

13. Гуырдзыстоны паддзахадон арæныл фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæнынады курдиат рабæрæг кæныны æмæ министрады æмбæлон дæлхайæдты хсæн информаци баивыны фæтк æххæст цæуы министры бардзырдæй.

Статья 34. Минæварад æмбæхсæн бынаты процедурæйы  
1. Æмбæхсæн процедурæйы рæстæджы фæсарæйнаг кæнæ æмбæстонады нæуæвæг гоймаг, æмбæх​сæнагурæг кæнæ æхсæнадæмон хъахъхъæнынад лæвæрд гоймагæн йæ бон у йæхи хардзæй спайда кæна адвокаты лæггæдтæй административон процессы этапыл, фæлæ ацы закъоны 33-аг статьяйы нысангонд цауы – афтæ-ма спайда кæна лæвар юридикон æххуысæй æмбæхсæны дауимæ баст тæрхондоны рæстæджы æмбæхсæнагурæджы курдиат, æхсæнадæмон хъахъхъæнынады раттын кæнæ уый æрурæд, æхсæнадæмон хъахъхъæнынады лæвæрд гоймагæн лæвæрд статусы аивын кæ​нæ æруромын, уæлæмхас хъахъхъæнынад кæнæ рæстæгмæ хъахъхъæнынад адарддæр кæнын кæнæ уæлæмхас хъахъхъæнынад кæнæ рæстæгмæ хъахъхъæнынады адаргъ кæныныл нæйы зæгъын.

2. Æмбæхсæн процедурæйы рæстæджы, афтæ-ма тæрхондоны дауы цыды рæстæджы адвокаты хайа​дист æнæмæнгхъæугæ нæу. Уымæй уæлдай-ма, адвокатæн йæ бон у архайын тæрхондоны дауы дистанционæй, техникон фæрæзтæй пайда кæнгæйæ. Адвокат æнæ æмбæлон аххосагæй куынæ фæзына æрфарстмæ, интервьюмæ кæнæ тæрхондоны рабадтмæ, уæд уый æрфарст кæнæ интервью ауадзыны кæнæ тæрхондоны хъуыддаг равзарыны нæ къуылымпы кæны.

3. Фæсарæйнаг кæнæ æмбæстонады нæуæвæг гоймагимæ/æмбæхсæнагурæгимæ/æхсæнадæмон хъахъ​хъæ​нынады уæвæг гоймагимæ анкетæйы æххæст кæныны рæстæджы æмæ ныхасы рæстæ​джы закъонон минæварæн ис бар уым уæвыны, афтæ-ма адвокатæн, кæцыйæн ис æмбæлон æууæн​к​дары документ (уый уæвыны цауы).

4. Фæсарæйнаг кæнæ æмбæстонады нæуæвæг гоймаг/æмбæхсæнагурæг/æхсæнадæмон хъахъхъæды уæвæг гоймагимæ æрфарсты кæнæ интервьюйы рæстæджы фæсарæйнаг кæнæ æмбæстонады нæу​æвæг гоймаг/æмбæхсæнагурæг/æхсæнадæмон хъахъхъæды уæвæг гоймаг дзуапп дæтты барлæвæрд бæрнон кусæджы фарстатæн. Адвокатæн/закъонон минæварæн ис бар раттын бæлвырдгæнæн фарстытæ фарсты кæнæ интервьюйы кæроны. Æрфарсты кæнæ интервьюйы цыды рæстæджы адвокаты/закъонон минæвары æндæрхуыз хайадист уагъд нæ цæуы. Анкетæйы æххæст кæныны кæнæ интервьюйы къуылымпы кæныны цауы адвокат/закъонон минæвар хъуамæ ныууадза уый, цæй тыххæй дæр арæзт цæуы æмбæлон протокол. Уым нысангонд æрцæудзæн адвокат/закъонон минæвары рдыгæй анкетæйы æххæст кæныны кæнæ ныхасы ныууадзыны аххосаг. Ацы протокол хъуамæ æвæрд æрцæуа фæсарæйнаг кæнæ æмбæстонады нæуæвæг гоймаджы/æмбæхсæна​гурæджы/æхсæнадæмон хъахъхъæдæй пайдагæнæг гоймаджы сæрмагонд хъуыддагимæ.

5. Кæд адвокаты/закъонон минæвары хайадист къуылымпы кæны æмбæхсæн процедурæйы цыд, се хсæн, тæрхондоны дауы ауадзыны рæстæджы дæр, уæд æмбæхсæн процедурæ æххæст цæуы æнæ адвокатæй/закъонон минæварæй.

6. Кæд фæсарæйнаг кæнæ æмбæстонады нæуæвæг гоймаг/æмбæхсæнагурæг/æхсæнадæмон хъахъ​хъæ​дæй пайдагæнæг гоймаг цы адвокат райста, уый æнæбындур аххосагæй куынæ æрбацæуа тæрхон​доны рабадтмæ, уæд тæрхондон æркæсдзæн домæнмæ æнæ адвокаты хайадистæй. Уыцы цауы адвокат паддзахады хардзæй снысан нæ цæудзæн.

7. Ацы статьяйы 2-аг, 4-æм æмæ 5-æм пунктты архайд нæ хауы æнæмбал уæвæг æнахъоммæ. Закъонон минæвар хъуамæ уа æнæмбал уæвæг æнахъомы фарсты кæнæ интервьюйы рæстæджы. Закъонон минæварæн йæ бон у фарстытæ раттын кæнæ фиппаинæгтæ раттын анкетæйы æххæст кæныны кæнæ интервьюйы рæстæджы барлæвæрд бæрнон кусæджы снысангонд фæлгæтты.

Статья 35. Æхсæнадæмон хъахъхъæнынады тыххæй курдиаты регистраци æмæ анкетæ 
1. Æхсæнадæмон хъахъхъæнынады тыххæй курдиат лæвæрд цæуы фыстæй, бахъуыды цауы æмбæ​лон æвзаджы тæлмацгæнæджы æххуысæй. Æхсæнадæмон хъахъæнынады тыххæй бавдыст курди​ат æвæстиатæй хъуамæ æрцæуа регистрацигонд æмæ лæвæрд æрцæуа æхсæнадæмон хъахъхъæ​нынады тыххæй курдиаты сертификат. Ацы æвдисæндар рæстæгмæ бæлвырдгæнæн гæххæтт раттыны бындур нæу æмæ йæ тыхы ис, цалынмæ ацы закъоны 31-аг статьяйы 4-æм пункты нысангонд уынаффæ нæ рахæссой, уæдмæ. Кæд фæсарæйнаг кæнæ æмбæстонады нæуæвæг гоймаджы бинонты уæнгты æхсæнадæмон хъахъхъæнынады тыххæй курдиатæн ис ахæм бындур, уæд æхсæнадæмон хъахъхъæнынады тыххæй курдиаты хъуамæ уа бæрæггæнæнтæ йæ бинонты уæнгы (уæнгты) тыххæй дæр.

2. Æнæххæсткарджын æнахъомы кæнæ уыцы цыбыр фадæтты уæвæг гоймаджы закъонон минæ​вар, кæцы дзуапп дæтты æхсæнадæмон хъахъхъæнынады тыххæй курдиат бадæттыны тыххæй, æнæмбал баззайæг æнахъомы кæнæ цыбыр фадæтты уæвæг гоймаджы хуыздæр интерестæм гæсгæ архайы.

3. Æнæмбал баззайæг æнахъомы кæнæ уыцы цыбыр фадæтты уæвæг гоймаджы æхсæнадæмон хъахъхъæнынады тыххæй курдиаты бавдысты цауы, кæцыйæн закъонон минæвар хъæугæ у, æхсæнадæмон хъахъхъæнынады домынады фæдыл æвдисæндар уый закъонон минæварæн лæвæрд цæуы.

4. Æхсæнадæмон хъахъхъæнынады тыххæй курдиат регистраци кæнгæйæ, фæсарæйнаг кæнæ æмбæстонады нæуæвæг гоймагæн фыстæй æмбарын кæнын хъæуы ацы закъоны нысангонд бартæ æмæ хæстæ æмæ æмбæхсæн бынаты фæтк. Уымæй уæлдай ма, фæсарæйнаг кæнæ æмбæстонады нæуæвæг гоймагæн бамбарын кæндзысты, цæмæй æнæбындур аххосагæй интервьюмæ дыууæ хатты фæд-фæдыл куы нæ æрбацæуа, уæд æмбæхсæн процедурæ урæд кæй æрцæудзæн. 
5. Фæсарæйнаг кæнæ æмбæстонады нæуæвæг гоймаг кæнæ йæ закъонон минæвар хæсджын у министрады миграцийы департаментмæ фехъусын кæнын йæ мобилон тилифоны номыр, электронон постæйы адрис æмæ цæрæнуаты адрис (уæвыны цауы), афтæ-ма исты ивддзинады цауы 3 кусгæ боны æмгъуыдмæ хъуамæ фехъусын кæна æмбæлон контактон информаци. Кæд æхсæнадæмон хъахъхъæнынады тыххæй курдиат регистраци кæнгæйæ, фæсарæйнаг кæнæ æмбæстонады нæуæвæг гоймаг ацы пункты лæвæрд æнæмæнгхъæуæг контактон информаци нæ бавдисы, уæд уый хæсджын у уыцы информаци бавдиса анкетæйы æххæст кæныны рæстæджы. Науæд æмбæхсæн бынаты процедурæ урæд æрцæудзæн.

6. Æхсæнадæмон хъахъхъæнынады тыххæй курдиат регистраци кæнгæйæ, къам сисын хъæуы фæсарæйнаг кæнæ æмбæстонады нæуæвæг гоймаджы. Фæсарæйнаг кæнæ æмбæстонады нæуæвæг гоймаджы къам æвæрд цæуы бæрæггæнæнты базæйы. Æхсæнадæмон хъахъхъæнынады тыххæй курдиатмæ æркæсыны нысанæн, барлæвæрд бæрнон кусæг хъуамæ райса фæсарæйнаг кæнæ æмбæстонады нæуæвæг гоймаджы æнгуылдзы фæдтæ æмæ къухы армы фæдтæ, кæцытыл цæуы 14 азы кæнæ 14 азæй фылдæр.

7. Ацы статьяйы 5-æм пункты нысангонд фæсарæйнаг кæнæ æмбæстонады нæуæвæг гоймаджы биометрион бæрæггæнæнтæ æвæрд цæуынц бæрæггæнæнты базæйы. Фæсарæйнаг кæнæ æмбæс​тонады нæуæвæг гоймаджы æнгуылдзы фæдтæ æмæ къухы армы фæдтæ исыны æмæ ахæм персоналон бæрæггæнæнты куыст кæныны фæтк бæлвырд цæуы министры барадон актæй.

8. Æхсæнадæмон хъахъхъæнынады тыххæй курдиат бавдисгæйæ, фæсарæйнаг кæнæ æмбæстонады нæуæвæг гоймагæн хъуамæ фехъусын кæной фыстæй, уымæн æмбæрстгонд æвзагыл, анкетæйы байдзаг кæныны датæ. Кæд фæсарæйнаг кæнæ æмбæстонады нæуæвæг гоймаг анкетæмæ æрсидты фæстæ фыццаг хатт нæ æрбацæуа, уæд æм ногæй æрсидынц ацы закъоны 58-æм статьяйы нысангонд фæткмæ гæсгæ, фæсарæйнаг кæнæ æмбæстонады нæуæвæг гоймаджы контактон информаци бæрæг кæм нæу, ахæм цауты йеддæмæ.

9. Фæсарæйнаг кæнæ æмбæстонады нæуæвæг гоймагимæ анкетæйы ауадзынæн йæ нысан у сбæрæг кæнын æхсæнадæмон хъахъхъæныны тыххæй курдиаты райст æмæ сбæлвырд кæнын æхсæнадæ​мон хъахъхъæныны курдиатимæ баст æнæмæнгхъæуæг уавæртæ, кæцытæм хауы информаци, цæмæй фæсарæйнаг кæнæ æмбæстонады нæуæвæг гоймагæн йæ бон кæй нæу йæ райгуырæн бæстæ ныууадзын æмæ ацы бæстæмæ æрыздæхын, афтæ-ма æндæр информаци, кæцы гæнæн ис æмæ сбæрæг кæна фæсарæйнаг кæнæ æмбæстонады нæуæвæг гоймагæн æхсæнадæмон хъахъхъæ​нынад дæттыны æнæмæнгдзинады.

10. Ацы закъоны 31-аг статьямæ гæсгæ, æхсæнадæмон хъахъхъæнынады тыххæй курдиаты райсты сбæлвырд кæныны нысанæн, æппæт хистæр бинонты уæнгтимæ индивидуалонæй уагъд цæуы анкетæйы æххæст кæнын, æхсæнадæмон хъахъхъæнынады тыххæй курдиат бадæттыны фæстæ иуылæрæгмæ 5 кусгæ бонмæ. Стæмхатт цауты, гæнæн ис анкетæйы æххæст кæнын уагъд æрцæуа бинонты æнахъом уæнгимæ, кæд хицæнгонд цæуы ацы закъоны 38-æм статьяйы 2-аг пункты «е» дæлпунктмæ гæсгæ, æнахъомыл ориентацигонд архайд.

11. Цæмæй æмбæлон æрмæг раст уа, уый тыххæй анкетæйы æххæст кæнын уагъд цæуы фыстæй æмæ фыст цæуы хъæлæсы фыссæн аппараты фæрцы. Анкетæйы протокол æмæ аудиофыст хъуамæ цæуой фæсарæйнаг кæнæ æмбæстонады нæуæвæг гоймаджы персоналон картотекæйы. Фæсарæй​наг кæнæ æмбæстонады нæуæвæг гоймагæн хъуамæ фехъусын кæной анкетæйы аудиофысты æххæст кæныны тыххæй йæ райдайæнæй уайтагъд æвæстиатæй.

Статья 36. Бæлвырдгæнæны уаргъ  
Æхсæнадæмон хъахъхъæнынады курдиатимæ баст фактты сбæлвырд кæныны хæс æмхуызонæй дихгонд цæуы барлæвæрд бæрнон кусæджы æмæ фæсарæйнаг кæнæ æмбæстонады нæуæвæг гоймаджы/æмбæхсæнагурæджы хсæн, сæрмагондæй:

а) фæсарæйнаг кæнæ æмбæстонады нæуæвæг гоймаг/æмбæхсæнагурæг хæсджын у бавдисын æппæт информаци æмæ бæлвырдгæнæнтæ, кæцытæ хъæуынц æхсæнадæмон хъахъхъæнынады курдиат куыд гæнæн ис афтæ тагъддæр сбæлвырд кæнынæн æмæ æмгуыстад кæнын барлæвæрд бæрнон кусæгимæ уыдон аргълæвæрды процессы. Фæсарæйнаг кæнæ æмбæстонады нæуæвæг гоймаг/æмбæхсæнагурæг дæр хæсджын у æууæнкджынæй бамбарын кæна, цæмæн нæ бавдыста æмбæлон информаци æмæ бæлвырдгæнæнтæ, уый аххосаг;

б) барлæвæрд бæрнон кусæг хæсджын у баххуыс кæна фæсарæйнаг кæнæ æмбæстонады нæуæвæг гоймагæн/æмбæхсæнагурæгæн æххæстæй бавдисын æнæмæнгхъæуæг информаци æмæ бæлвырд​гæ​нæнтæ æхсæнадæмон хъахъхъæнынады курдиаты фæдыл æмбæлон фарстытæ ратгæйæ, афтæ-ма индивидуалонæй, объективонæй æмæ æнæхионæй аргъ кæна æппæт ахсджиаг факттæн, кæцытæ нысангонд сты æхсæнадæмон хъахъхъæнынады курдиаты фæсарæйнаг кæнæ æмбæстонады нæуæ​вæг гоймагимæ/æмбæхсæнагурæгимæ.

Статья 37. Æхсæнадæмон хъахъхъæнынады тыххæй курдиатмæ æркæсыны æмгъуыдтæ  
1. Æхсæнадæмон хъахъхъæнынады тыххæй курдиат æмбæлон æгъдауæй æркæсгæйæ, министрад уынаффæ рахæссы йæ регистрацийæ 6 мæйы æмгъуыдмæ.

2. Ацы статьяйы фыццаг пункты нысангонд æмгъуыд гæнæн ис адарддæр уа иуылфылдæр 9 мæйæ, кæд:

а) рабæрæг вазыгджын фактон кæнæ/та барадон фарстатæ, кæцытæ домынц уæлæмхас ахуыр;

б) министрадмæ лæвæрд æрцыд бирæнымæц курдиæттæ æхсæнадæмон хъахъхъæнынады тыххæй, кæцы вазыгджын кæны æхсæнадæмон хъахъхъæнынады тыххæй æмбæлон курдиаты æркæсын 6 мæйы æмгъуыдмæ.

3. Ацы статьяйы фыццаг пункты нысангонд æхсæнадæмон хъахъхъæнынады тыххæй курдиатмæ æркæсыны æмгъуыд адарддæр кæныны фæстæ, бахъуыды цауы, стæмхатт цауы хуызæй, æмбæлон бæлвырдгæнæны уæвыны рæстæджы ацы æмгъуыд гæнæн ис адарддæр уа иуылфылдæр 3 мæйæ, æхсæнадæмон хъахъхъæнынады курдиаты адекватонæй æмæ æххæстæй æркæсынæн.
4. Æхсæнадæмон хъахъхъæнынады тыххæй курдиатмæ æркæсын гæнæн ис æмæ аргъæвдгонд æрцæуа, кæд уый ацы статьяйы фыццаг пункты нысангонд æмгъуыдмæ æркæсын æнæамалзинад у райгуырæн бæстæйы рæстæгмæ æнæбæлвырд уавæры уæвыны тыххæй. Уыцы цауы барлæвæрд бæрнон кусæг хæсджын у, цæмæй 6 мæйы иу хатт сбæрæг кæна райгуырæн бæстæйы уæвæг уавæр.

5. Ацы статьяйы 4-æм пункты нысангонд цауы, æхсæнадæмон хъахъхъæнынады тыххæй курдиаты æркæсыны æмгъуыд ма хъуамæ уа 21 мæйæ фылдæр, нымад цæуы æхсæнадæмон хъахъхъæны​нады тыххæй курдиаты регистрацийы датæйæ.

6. Ацы статьяйы 2-аг-4-æм пункттæм гæсгæ æхсæнадæмон хъахъхъæнынады тыххæй курдиаты æркæсыны æмгъуыд адарддæр кæныны/фæстиат кæныны цауы, барлæвæрд бæрнон кусæг хъуамæ æхсæнадæмон хъахъхъæнынады курдиатмæ æркæсыны æмгъуыд адарддæр кæныны/фæстиат кæныны тыххæй уынаффæ рахæссыны бонæй 3 кусгæ боны æмгъуыдмæ, æмбæхсæнагурæгæн фехъусын кæна æхсæнадæмон хъахъхъæнынады курдиатмæ æркæсыны æмгъуыд адарддæр кæны​ны/​фæстиат кæныны тыххæй хъахъхъæнынад ацы закъоны 58-æм статьяйы нысангонд фæткмæ гæсгæ.

7. Ацы статьяйы 4-æм пунктмæ гæсгæ æхсæнадæмон хъахъхъæнынады тыххæй курдиаты æркаст фæстæдæр куы æрцæуа, уæд барлæвæрд бæрнон кусæг хъуамæ æмбæхсæнагурæгæн фехъусын кæна æхсæнадæмон хъахъхъæнынады тыххæй курдиаты æркæсыны аххосаг дæр. Ацы статьяйы 2-аг æмæ 3-аг пунктты нысангонд æхсæнадæмон хъахъхъæнынады тыххæй курдиаты æркæсыны æмгъуыдтæ адарддæр кæныны цауы, æмбæхсæнагурæгæн йæ курдиатмæ гæсгæ хъуамæ фехъусын кæной, æхсæнадæмон хъахъхъæнынады тыххæй курдиаты æркæсыны æмгъуыд адарддæр кæныны аххосаг.

8. Æхсæнадæмон хъахъхъæнынады тыххæй курдиатмæ æркæсынц фæтагъдгонд фæткæй æмæ йæ регистрацийæ 1 мæйы æмгъуыдмæ ист æрцæуы уынаффæ.

9. Уыцы гоймаджы рдыгæй бавдыст æхсæнадæмон хъахъхъæнынады тыххæй курдиат, кæцыйы тыххæй дæр æххæст цæуы Гуырдзыстонæй арвитыны процедурæ, æркаст цæуы æмæ уынаффæ ист æрцæудзæн уый регистрацийæ 1 мæйы æмгъуыдмæ.  
10. Æхсæнадæмон хъахъхъæнынады тыххæй курдиат, кæцыйы бавдыста экстрадицийы æмбæлгæ гоймаг, æркæсдзысты æмæ уынаффæ ист цæуы экстрадицийы документацийы райстæй 1 мæйы æмгъуыдмæ.

11. Приоритетоныл нымад цæуынц ацы закъоны нысангонд бæлвырд хъуагдзинæдтæ кæмæн ис, ахæм гоймаджы рдыгæй бавдыст курдиат æхсæнадæмон хъахъхъæнынады тыххæй, афтæ-ма уыцы закъоны 15-æм æмæ 19-æм статьяты нысангонд уавæрты уæвынады бæлвырд æрбæстон кæныны цауы æхсæнадæмон хъахъхъæнынады тыххæй курдиат.

Статья 38. Арвитын æмæ серьезон зиан  
1. Ацы закъоны 15-æм статьяйы нысанæн ракæнд нымад цæуы æфхæрдыл, кæд:

а) уый у фаг уæззау йæ æрдзондзинадмæ гæсгæ кæнæ йæ фæлхат кæнынмæ гæсгæ, цæмæй уа адæймаджы бындурон барты уæззау хæлд, сæрмагондæй та ахæм бартæ, кæцыты арæнæвæрд нæй барлæвæрд Европæйы Конвенцийы 15-æм статьяйы 2-аг пункты бындурыл «Адæймаджы барты æмæ сæйраг сæрибардзинæдты хъахъхъæныны тыххæй»;

б) уый у æндæр æмæ æндæр ракæнды (се хсæн, адæймаджы барты хæлдтыты) комбинаци, кæцытæ сты фаг карз æмæ адæймагыл æндавынц ацы пункты «а» дæлпункты нысангонд ракæндты æнгæс.

2. Ацы статьяйы фыццаг пункты нысангонд æфхæрд гæнæн ис æвдыст уа ахæм формæйæ/​формæтæй:

а) физикон тыхмийы (се хсæн, сексуалон тыхмийы) кæнæ психологон тыхмийы актæй;

б) барадон, административон кæнæ/та тæрхондонон актæй кæнæ мадзалæй, кæцы йæхæдæг у дискри​минацион кæнæ дискриминацион формæйæ æххæстгонд цæуы;

в) тугтæрхонон (уголовон) æфхæрдæй кæнæ тæрхонæй, кæцы æнæпропорционалон кæнæ дискри​минацион у;

г) тæрхондон куы нæ разы кæна хæлд бартæ сног кæныныл, цæй фæстиуæг дæр  у æнæпропор​ционалон кæнæ дискриминацион æфхæрд;

д) тугтæрхонон (уголовон) æфхæрдæй кæнæ тæрхонæй хотыхджын быцæуы рæстæджы æфсæддон службæ æххæст кæныныл не сразы уæвыны тыххæй, кæд æмæ æфсæддон службæмæ хаудысты ахæм фыдракæндтæ æмæ ахæм митæ, кæцытæ ацы закъоны 18-æм статьямæ гæсгæ сты адæймаджы лигъдоны статусæй аиуварс кæныны бындуртæ; 
е) уыцы ракæндтæй, кæцытæ сæ æрдзон уавæрмæ гæсгæ баст сты сексуалон ориентацимæ, æрдимæ кæнæ æнахъомимæ.

3. Ацы закъоны 19-æм статьяйы нысанæн серьезон зиан у:

а) гоймагæн мæлæты тæрхон рахæссын кæнæ уый мæлæтæй æфхæрыны тæссагдзинад;

б) райгуырæн бæстæйы гоймаджы хъизæмар кæнын кæнæ æнæадæймагон кæнæ æгадгæнæг ахаст кæнæ æфхæрд;

в) серьезон, индивидуалон тæссагдзинад æмбæстагон гоймаджы цардæн кæнæ физикон æнæхъæн​дзинадæн, кæцы æвзæры барæй тыхмийы аххосæй æхсæнадæмон кæнæ мидæгон хотыхджын конфликты.

Статья 39. Арвитыны æххæстгæнæг æмæ серьезон зиангæнæг субъект/субъекттæ   
Æфхæрд чи æххæст кæны æмæ уæззау зиан чи хæссы, уыцы субъект/субъекттæ гæнæн ис уой:

а) паддзахад;

б) къорд кæнæ организаци, кæцы паддзахады æппæт территорийыл кæнæ уый территорийы зынгæ хайыл контроль æххæст кæны;

в) æнæпаддзахадон субъект/субъекттæ, кæд ацы статьяйы «а» æмæ «б» дæлпунктты нысангонд субъекттæн (се хсæн, æхсæнадæмон организацитæн) сæ бон нæу кæнæ сæ нæ фæнды адæймаджы бахъахъхъæнын æфхæрдæй кæнæ уæззау зианæй, куыд нысангонд у ацы закъоны 38-æм статьяйы.

Статья 40. Хъахъхъæныны æххæстгæнæг субъект  
1. Гоймаг æфхæрдæй кæнæ серьезон зианæй гæнæн ис бахъахъхъæна:

а) паддзахад. Æмрæстæджы, паддзахад хъуамæ уа цæттæ æмæ йæ бон уа адæймаджы эффективон æмæ æнæфæцудгæйæ бахъахъхъæнын æфхæрдæй кæнæ серьезон зианæй;

б) паддзахады территорийы æнæхъæнæй кæнæ егъау хайыл контроль чи æххæст кæны, ахæм къорд кæнæ организаци. Уымæй уæлдай ма, ацы къорд кæнæ организаци хъуамæ уа цæттæ æмæ йæ бон уа эффективон æмæ æнæфæцудгæйæ бахъахъхъæнын адæймаджы æфхæрдæй кæнæ серьезон зианæй.

2. Адæймаджы æфхæрдæй кæнæ серьезон зианæй хъахъхъæнын хъуамæ уа эффективон æмæ рæстæгмæ ма уа. Ахæм хъахъхъæд æххæстгонд цæуы, ацы статьяйы фыццаг пункты нысангонд организацитæ æфхæрд кæнæ серьезон зиан ма æруадзынæн æмбæлон мадзæлттæ куы райсынц, се хсæн, æфхæрд кæнæ серьезон зиан сбæрæг кæныны эффективон барадон системæ саразынæй, тугтæрхонон (уголовон) фæдагуырды æххæст кæныны æмæ йæ æфхæрыны фæрцы. Адæймаджы хъахъхъæнын æфхæрдæй кæнæ серьезон зианæй ифтонг кæнынмæ хауы ахæм хъахъхъæнынады æнæмæнгхъæуындзинад дæр.

Статья 41. Æмбæхсæнагурæгимæ ныхас кæнын (интервью)  
1. Æхсæнадæмон хъахъхъæнынады тыххæй курдиатмæ æмбæлон æгъдауæй æркæсгæйæ, æмбæх​сæн​а​гурæгимæ уагъд цæуы интервью, ацы закъоны 47-æм статьяйы 4-æм пункты нысангонд цауæй дарддæр.

2. Æмбæхсæнагурæгимæ интервью уагъд цæуы уый бæлвырдгонд курдиатмæ гæсгæ, ахæм гæнæндзинады уæвыны цауы ауадзы уымæн бæллиццаг æрды барлæвæрд бæрнон кусæг æмæ уый пайда кæны бæллиццаг æрды тæлмацгæнæджы лæггæдтæй, уыцы цауы йеддæмæ, кæд барлæвæрд бæрнон кусæгæн ис бындурон аххосаг, цæмæй нысангонд курдиат бындурæвæрд у ахæм уавæрыл, кæцы нæу баст зындзинæдтимæ, цæмæй гоймаг æнæкъуылымпыйæ равдиса æхсæнадæмон хъахъхъæнынады тыххæй йæ курдиаты бындур.

3. Интервью уагъд цæуы индивидуалонæй, бинонты æппæт хистæр кары уæнгимæ. Стæмхатт цауы интервью гæнæн ис уагъд æрцæуа бинонты æнахъом  уæнгимæ æмбæлон специализацийы уæвæг барлæвæрд бæрнон кусæджы рдыгæй, кæд æмæ рабæрæг уа æнахъомыл ориентацигонд ракæнд, кæцы нысангонд у ацы закъоны 38-æм статьяйы 2-аг пункты «е» дæлпункты. Æмбæхсæна​гурæгимæ индивидуалон интервью фылдæр хатт уагъд цæуы бинонты уæнгтæ куы нæ вæййынц, уæд.

4. Интервьюйы рæстæджы æмбæхсæнагурæгæн лæвæрд цæуы фадат бамбарын кæна, цы уавæртæ нæй йæ æхсæнадæмон хъахъхъæнынады курдиаты кæнæ/та æнæахадгæ/ныхмæвæрд, афтæ-ма хъуамæ бамбарын кæна цыфæнды æнæбастдзинæдтæ/ныхмæвæрдтæ йæ лæвæрд фактты æмæ æндæр æрмæгæй райсгæ æмбæлон информацийы (се хсæн, райгуырæн бæстæйы тыххæй инфор​маци).

5. Æмбæлон æрмæджыты дырысдзинады ифтонг кæнынæн интервью хъуамæ фыст æрцæуа æмæ фыст æрцæуа хъæлæсы фыссæн аппаратæй. Интервьюйы протокол æмæ аудиофыст хъуамæ æфснайд уа æмбæхсæнагурæджы сæрмагонд картотекæйы. Фæсарæйнаг кæнæ æмбæстонады нæуæвæг гоймагæн хъуамæ фехъусын кæной интервьюйы аудиофыст йæ райдайæнæй уайтагъд æвæстиатæй.

Статья 42. Æхсæнадæмон хъахъхъæнынады тыххæй курдиаты æркаст æмæ аргълæвæрд 
1. Æхсæнадæмон хъахъхъæнынады тыххæй курдиатмæ æркæсынц индивидуалонæй æмæ аргъгонд цæуы æхсæнадæмон хъахъхъæнынады тыххæй бавдыст курдиаты нысангонд ахсджиаг факттæ, кæцытæ хауынц фæсарæйнаг кæнæ æмбæстонады нæуæвæг гоймаджы/æмбæхсæнагу​рæджы бæлвырддзинадмæ, райгуырæн бæстæмæ, балцы документтæм, балцы маршрутмæ, æхсæнадæмон хъахъхъæнынады тыххæй курдиаты бындуртæм æмæ уыцы бындурмæ гæсгæ оригиналы бавдыст документацимæ.

2. Æхсæнадæмон хъахъхъæнынады тыххæй курдиат аргъ кæнгæйæ, нымадмæ ист цæуынц ахæм уавæртæ:

а) информаци, кæцы ис æхсæнадæмон хъахъхъæнынады курдиаты фæдыл уынаффæ рахæссыны рæстæджы райгуырæн бæстæйы тыххæй (се хсæн, райгуырæн бæстæйы закъондæттынад, райгуырæн бæстæйы уæвæг нормативон нормæтæ æмæ сæ æххæст кæныны методтæ);

б) фæсарæйнаг кæнæ æмбæстонады нæуæвæг гоймаг/æмбæхсæнагурæг цы хъусынгæнинæгтæ æмæ документтæ бавдыста, уый тыххæй, уыдис æви нæ ивгъуыд æви фидæны æфхæрд кæнæ серьезон зианы амæттаг;

в) фæсарæйнаг кæнæ æмбæстонады нæуæвæг гоймаджы/æмбæхсæнагурæджы индивидуалон уавæр æмæ æууæлтæ (се хсæн, равзæрд, нæлгоймаг æви сылгоймаг æмæ кар), цæмæй сбæрæг кæной, цас æмвæзадыл фæсарæйнаг кæнæ æмбæстонады нæуæвæг гоймаг/æмбæхсæнагурæг йæ сæрмагонд уавæрты бындурыл цы архайд æрцыд кæнæ гæнæн ис æмæ æрцæуа;  
г) фæсарæйнаг кæнæ æмбæстонады нæуæвæг гоймаджы/æмбæхсæнагурæджы архайдтытæ райгуы​рæн бæстæйæ ацæуыны фæстæ уыдысты æрмæстдæр кæнæ сæйраджыдæр здæхт æхсæнадæмон хъахъхъæнынады курдиаты бындуртæ сбæлвырд кæнынмæ, цæмæй сбæрæг кæной, уыцы архайдтытæ уый æфхæрды рискмæ æркæндзысты æви нæ, райгуырæн бæстæмæ æрыздæхты цауы.  
3. Уыцы факт, цæмæй фæсарæйнаг кæнæ æмбæстонады нæуæвæг гоймаг/æмбæхсæнагурæг ивгъ​уыд рæстæджы æфхæрд æрцыд, кæнæ йыл æрцыд серьезон зиан, кæнæ йын комкоммæ тас уыд æфхæрдæй кæнæ серьезон зианæй, у нысаниуæгджын уавæр æфхæрдæй бындурæвæрд тасæн кæнæ серьезон зианы реалон рискы уæвынадæн, уыцы цауы йеддæмæ, кæд уæвы бындурæвæрд æнхъæлц, цæмæй ахæм серьезон зиан фæлхатгонд нæ уыдзæн.

4. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы æфхæрдæй бындур​он тас кæнæ уæззау зианы реалон рискы аргълæвæрдæй, барлæвæрд бæрнон кусæг хъуамæ æнцой кæна, фæсарæйнаг кæнæ æмбæстонады нæуæвæг гоймаг/æмбæхсæнагурæг уыцы бæстæйæ ацæуы​ны размæ кæнæ уый фæстæ йæ райгуырæн бæстæйы цы уавæртæ æвзæрд, уыдоныл.

5. Кæд æхсæнадæмон хъахъхъæнынады курдиаты нысангонд индивидуалон уавæртæ æмбæлон документтæй кæнæ æндæр бæлвырдгæнæнтæй бæлвырдгонд не сты, уæд ахæм уавæртæ сбæлвырд кæнын нæ хъæуы, кæд æмæ æххæстгонд цæуынц ахæм уавæртæ:

а) фæсарæйнаг кæнæ æмбæстонады нæуæвæг гоймаг/æмбæхсæнагурæг спайда кодта æппæт фæрæзтæй, кæцытæ йæм уыд, цæмæй сбæлвырд кæна æхсæнадæмон хъахъхъæнынады курдиат;

б) фæсарæйнаг кæнæ æмбæстонады нæуæвæг гоймаг/æмбæхсæнагурæг бавдыста æппæт информа​ци, кæцы æмбæлы хъуыддагмæ æркæсынæн, æндæр æмбæлон информацийы æнæуæвындзинад æмбарын кæнгæйæ;

в) фæсарæйнаг кæнæ æмбæстонады нæуæвæг гоймаг/æмбæхсæнагурæг цы информаци баавдыста, уый у æнæфæцудгæ, уырнинаг æмæ ныхмæлæуд нæу райгуырæн бæстæйы тыххæй цы информаци ис, уымæн;

г) фæсарæйнаг кæнæ æмбæстонады нæуæвæг гоймаг/æмбæхсæнагурæг æрдомдта æхсæнадæмон хъахъхъæнынад, куыддæр ахæм фадат фæзынд æмæ нæ бавдыста аххосаг, кæцы къуылымпы кæны æхсæнадæмон хъахъхъæнынады курдиат;

д) фæсарæйнаг кæнæ æмбæстонады нæуæвæг гоймаг/æмбæхсæнагурæг цы информаци бавдыста, уый иумæйаг æууæнкдзинад сбæлвырд ис.

Статья 43. Æхсæнадæмон хъахъхъæнынады курдиатимæ баст информацийы æмæ сæйраг бæлвырдгæнæнты райсын æмæ сахуыр кæнын
1. Барлæвæрд бæрнон кусæг хъуамæ райса информаци æмæ æнæмæнгхъæуæг бæлвырдгæнæнтæ, кæцытæ сæйраг сты æхсæнадæмон хъахъхъæнынады тыххæй курдиаты аргълæвæрдæн.

2. Æхсæнадæмон хъахъхъæнынады тыххæй курдиаты æркæсыны æмæ уынаффæ рахæссыны процессы, аргъгонд цæуынц куыд барлæвæрд бæрнон кусæгæй райсгæ информаци æмæ докумен​талон бæлвырдгæнæнтæ, афтæ-ма фæсарæйнаг кæнæ æмбæстонады нæуæвæг гоймаджы/æмбæх​сæнагурæджы бавдыст информаци æмæ оригиналы хуызы бавдыст документон бæлвырдгæнæнтæ (уæвыны цауы).

3. Барлæвæрд бæрнон кусæг аргъ кæны райгуырæн бæстæйы тыххæй райсгæ информацийы. 

4. Министрады уынаффæ æхсæнадæмон хъахъхъæнынады лæвæрды тыххæй кæнæ æхсæнадæмон хъахъхъæнынады лæвæрдыл нæйы зæгъыны фæдыл фæсарæйнаг кæнæ æмбæстонады нæуæвæг гоймагæн/æмбæхсæнагурæгæн раттыны фæстæ фæсарæйнаг кæнæ æмбæстонады нæуæвæг гойма​джы/​æмбæхсæнагурæджы кæнæ-та уый закъонон минæвары кæнæ æмбæлон æууæнкдар доку​ментимæ адвокаты курдиатмæ гæсгæ, барлæвæрд бæрнон кусæг хæсджын у æхсæнадæмон хъахъхъæнынады курдиатмæ гæсгæ информаци æмæ документтæ райсын Гуырдзыстоны закъон​дæт​тынадмæ гæсгæ.

Статья 44. Æнæмбалæй уæвæг æнахъомы æхсæнадæмон хъахъхъæнынады тыххæй курдиаты равзарын  
1. Æнæмбалæй уæвæг æнахъомы æхсæнадæмон хъахъхъæнынады тыххæй курдиатмæ æркæсынц ацы закъоны нысангонд фæткмæ гæсгæ, æнахъомы хуыздæр интерестæ хынцгæйæ.

2. Æнæмбалæй уæвæг æнахъомимæ интервью уагъд цæуы йæ закъонон минæвары уым уæвыны рæстæджы, афтæ-ма æмбæлон æууæнкдар документы уæвæг адвокатимæ (уый уæвыны цауы).

3. Æнæмбалæй уæвæг æнахъомимæ интервью уадзы барлæвæрд бæрнон кусæг, кæцыйæн ис æнæмæнгхъæуæг специализаци æнахъомимæ ныхас кæнынæн.

4. Æмбæхсæн процедурæ æххæст кæнгæйæ барлæвæрд бæрнон кусæг хъуамæ нымайа æнæмбалæй уæвæг æнахъомы кар æмæ фæлтæрдтæ (се хсæн, рæзты æмвæзад, æнкъарæн æмæ коммуникацийы фæлтæрдтæ).

Статья 45. Кондадон статусы лæвæрды фарстæйы равзарын  
1. Æхсæнадæмон хъахъхъæнынады уæвæг гоймаг йæ бинонты уæнгæн кондадон статусы лæвæрды про​цедурæйы райдайынæн фыст курдиат хъуамæ бадæтта министрады миграцийы департамен​т​мæ. 

2. Æхсæнадæмон хъахъхъæдæй пайдагæнæг гоймаг ацы статьяйы фыццаг пункты нысангонд курдиатмæ бафтауы бинонты ахастдзинæдты бæлвырдгæнæг документаци (уæвыны цауы).

3. Бинонты иудзинады принципмæ гæсгæ, æхсæнадæмон хъахъхъæдæй пайдагæнæг гоймаджы бинонты уæнгы бар, райса кондадон статус, гæнæн ис бæлвырдгонд æрцæуа æмбæхсæнагурæгæн æхсæнадæмон хъахъхъæнынад лæвæрды фæстæ.

4. Æхсæнадæмон хъахъхъæдæй пайдагæнæг гоймаджы бинонты æппæт хистæр кары уæнгтимæ уагъд цæуы интервью æнæмæнгхъæуæг статус раттыны тыххæй.

5. Барлæвæрд бæрнон кусæг кондадон статусы лæвæрды нысанæй бинонты иудзинады сбæлвырд кæнынæн сбæрæг кæны æмбæхсæн процедурæйы рæстæджы ацы  нысанæн бавдыст документа​цийы (уый уæвыны цауы) æмæ æмбæлон уавæрты.  
6. Кондады статус лæвæрды тыххæй уагъд интервьюйы хъуамæ æвдыст æрцæуа бинонты ахасты​тæ сбæлвырд кæныны тыххæй бинонты уæнгдзинады факт бæлвырдгæнæг документ (уый уæвыны цауы).

7. Æхсæнадæмон хъахъхъæнынад кæмæн ис, ахæм гоймаг министрады миграцийы департаментмæ йæ бинонты уæнгæн кондадон статус раттыны курдиатимæ куы бахаты, уæд барлæвæрд бæрнон кусæг хъуамæ æркæса кондадон статус раттыны фарстмæ 1 мæйы æмгъуыдмæ.

Статья 46. Æнæадæймагон кæнæ æгадгæнæг ахасты кæнæ тыхмийы амæттагы æхсæнадæмон хъахъхъæнынады тыххæй курдиаты равзарын  
Фæсарæйнаг кæнæ æмбæстонады нæуæвæг гоймагæн/æмбæхсæнагурæгæн, кæцы йæхи нымайы æф​хæрды, æнæадæймагон кæнæ æгадгæнæг ахасты кæнæ тыхмийы амæттагыл, кæнæ ахæм амæттаджы нысæнттæ æвдисы, хъуамæ уа æмбæлон медицинон æмæ психологон æххуыс, цалын​мæ йæ курдиат æхсæнадæмон хъахъхъæнынады тыххæй æркаст не рцæуа, уæдмæ.

Статья 47. Психикон кæнæ интеллектуалон хъæндзинæдты уæвæг фæсарæйнаг кæнæ æмбæстонады нæуæвæг гоймаджы/æмбæхсæнагурæджы æхсæнадæмон хъахъхъæныны тыххæй курдиаты равзарын  
1. Кæд ис æмбæлон дызæрдыгдзинад, фæсарæйнаг кæнæ æмбæстонады нæуæвæг гоймагæн/​æмбæхсæнагурæгæн кæй ис психикон кæнæ психикон/интеллектуалон хъæндзинæдтæ, уæд минис​трад, бахъуыды цауы æвæстиатæй фехъусын кæны Гуырдзыстоны закъондæттынадæй нысангонд æвджиддоны æмæ хъомылкæнынады органмæ фæсарæйнаг кæнæ æмбæстонады нæуæвæг гоймаджы/æмбæхсæнагурæджы психосоциалон хъуагдзинæдтæм гæсгæ, уымæн Гуырдзыстоны закъондæттынадæй снысангонд процедурæмæ гæсгæ экспертизæйы ауадзынæн æмæ фарсылхæцæг снысан кæныны нысанæй.

2. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы, кæцыйæн ис фидар психикон кæнæ психикон/интеллектуалон хъæндзинæдтæ, æхсæнадæмон хъахъхъæнынады тыххæй курдиаты æркæсын урæд цæуы, цалынмæ йын фарсылхæцæг нæ снысан кæной, уæдмæ. Ацы æмгъуыдмæ фæсарæйнаг кæнæ æмбæстонады нæуæвæг гоймаг/æмбæхсæнагурæг пайда кæндзæн ацы закъоны æмбæхсæнагурæгæн цы бартæ лæвæрд цæуынц, уыдонæй.

3. Ацы статьяйы фыццаг пункты нысангонд фæсарæйнаг кæнæ æмбæстонады нæуæвæг гоймаг​имæ/​æмбæхсæнагурæгимæ анкетæйы æмæ интервью ауадзы барлæвæрд бæрнон кусæг, кæцы рацыд сæрмагонд ахуыртæ, фæлæ бахъуыды цауы та, анкетæйы æмæ интервьюйы уагъды рæстæ​джы хъуамæ хайад райса афтæ-ма æмбæлон фадыджы специалист дæр.

4. Фæсарæйнаг кæнæ æмбæстонады нæуæвæг гоймагимæ/æмбæхсæнагурæгимæ интервью гæнæн ис уагъд ма æрцæуа, кæд æмæ йæ бон нæу барлæвæрд кусæгæн æмбæлон информаци раттын, йæ бар кæуыл нæй, ахæм аххосæгтæм гæсгæ. Ацы цауы æхсæнадæмон хъахъхъæнынады фæдыл уынаффæ ист æрцæудзæн æндæр информаци æмæ документацийы бындурыл, кæцытæ райст æрцыдысты ацы закъоны нысангонд процедурæты æххуысæй.

Статья 48. Æхсæнадæмон хъахъхъæнынады тыххæй курдиаты фæстæмæ райсын
1. Æхсæнадæмон хъахъхъæнынады тыххæй курдиат гæнæн ис фæстæмæ райсын уый æркæсыны кæцыфæнды этапыл дæр, фæсарæйнаг кæнæ æмбæстонады нæуæвæг гоймаг/æмбæхсæнагурæг, йæ закъонон минæвар кæнæ æмбæлон æууæнкдары уæвæг адвокаты фыст курдиаты бындурыл.

2. Барлæвæрд бæрнон кусæг хъуамæ фехъусын кæна фæсарæйнаг кæнæ æмбæстонады нæуæвæг гоймаагæн/æмбæхсæнагурæгæн фыстæй, йæхæдæг цы æвзаг æмбары, кæнæ йын æмбæстгонд цы æвзагыл у, куыд æмбæлы, афтæмæй, æхсæнадæмон хъахъхъæнынады тыххæй курдиаты райсыны барадон фæстиуæгты тыххæй, кæцыйы фæдыл арæзт æрцæудзæн æмбæлон протокол. Ацы протоколыл къух бафысдзысты барлæвæрд бæрнон кусæг, тæлмацгæнæг æмæ фæсарæйнаг кæнæ æмбæстонады нæуæвæг гоймаг/æмбæхсæнагурæг, уый закъонон минæвар кæнæ æмбæлон æууæнкдары уæвæг адвокат.

3. Æхсæнадæмон хъахъхъæнынады тыххæй курдиаты фæстæмæ райсыны бындурыл, барлæвæрд бæрнон кусæг райсы уынаффæ æхсæнадæмон хъахъхъæнынады тыххæй курдиаты æркæсыны æруромыны тыххæй 7 кусгæ боны æмгъуыдмæ, фæсарæйнаг кæнæ æмбæстонады нæуæвæг гоймаг/​æмбæхсæнагурæг æмбæлон протоколыл къух куы æрфысса, уæдæй. Фæсарæйнаг кæнæ æмбæстонады нæуæвæг гоймагæн/æмбæхсæнагурæгæн лæвæрд цæуы ацы уынаффæ (гуырдзиаг æвзагыл, афтæ-ма тæлмацгонд уымæн æмбæрстгонд æвзагмæ, куыд æмбæлоныл нымад æрцæуа) фыстæй, ацы закъоны 58-æм статьяйы нысангонд фæткмæ гæсгæ, 3 кусгæ боны æмгъуыдмæ, уыцы закъонæй снысангонд тæрхондонмæ апелляцийы процедурæйы бацамындæй.

4. Фæсарæйнаг кæнæ æмбæстонады нæуæвæг гоймаг/æмбæхсæнагурæг хæсджын у министрадмæ бадæтта æхсæнадæмон хъахъхъæнынады/рæстæгмæ идентификацийы курдиаты тыххæй æмæ Гуырдзыстоны закъондæттынадæй нысангонд æмгъуыдмæ ацæуа Гуырдзыстонæй, кæд æмæ йын Гуырдзыстоны уæвынæн æндæр барадон бындур нæй, уæд.

5. Ацы закъоны 58-æм статьяйы нысангонд фæткмæ гæсгæ фæсарæйнаг кæнæ æмбæстонады нæуæвæг гоймагæн æхсæнадæмон хъахъхъæнынады тыххæй курдиаты æркæсыны æрурæды фæдыл уынаффæ лæвæрды фæстæ уымæн бар ис, министрады миграцийы департаментмæ бавдиса фæлхатгонд æхсæнадæмон хъахъхъæнынады тыххæй курдиат æрмæст уыцы цауы, кæд йæ хъуыддаджы тыххæй ног уавæртæ фæзынд, кæцытæ уымæн æхсæнадæмон хъахъхъæнынады тых​хæй йæ курдиаты фæстæмæ райсыны фæстæ рабæрæг сты. Æхсæнадæмон хъахъхъæнынады тыххæй фæлхатгонд курдиат бадæттыны цауы, фæсарæйнаг кæнæ æмбæстонады нæуæвæг гоймаг хъуамæ банысан кæна æмбæлон аххосæгтæ, цæмæй æхсæнадæмон хъахъхъæнынады фæдыл курдиат фæстæмæ расидт æрцæуа æмæ фæлхатгонд курдиат. Æхсæнадæмон хъахъхъæнынады тыххæй фæлхатгонд курдиат нымад цæуы ацы закъоны 52-аг статьяйы нысангонд фæткмæ гæсгæ.

6. Æхсæнадæмон хъахъхъæнынады тыххæй курдиаты æрурæды цауы, се хсæн, ацы закъонæй нысангонд процедурæмæ гæсгæ тæрхондонмæ бахъаст кæныны цауы, æхсæнадæмон хъахъхъæ​ныны тыххæй курдиаты æркæсын æруромыны тыххæй уынаффæйы ныхмæ, фæсарæйнаг кæнæ æмбæстонады нæуæвæг гоймаг æмбæхсæнагурæгыл нымад нæ цæуы, æхсæнадæмон хъахъ​хъæнынады тыххæй курдиаты æркæсын æруромыны тыххæй уынаффæйы лæвæрды бонæй фæстæмæ ацы закъоны 58-æм статьямæ гæсгæ. Уымæ гæсгæ йæм нæ хауы ацы закъоны 8-æм статьяйæ сфидаргонд æнæфæстæмæздæхты фæтк, æмæ бар лæвæрд цæуы фæсарæйнаг кæнæ æмбæстонады нæуæвæг гоймагæн амынд уынаффæйы лæвæрды моментæй уый Гуырдзыстонæй арвитын кæнæ экстрадаци.

7. Ацы статьяйы 6-æм пункты нысангонд уынаффæйы фæдыл тæрхондонмæ бахъаст кæныны цауы, фæсарæйнаг кæнæ æмбæстонады нæуæвæг гоймагæн нæй пайда кæнæн ацы закъоны 66-æм статьяйы нысангонд бартæй, се хсæн, уыцы статьяйы фыццаг пункты «д» æмæ «м» дæлпунктæй бæрæггонд лæвар юридикон æххуыс райсыны барæй æмæ дауы рæстæджы паддзахадон хæстæ фидынæй ссæрибар кæныны барæй.
Статья 49. Æмбæхсæн бынаты процедурæйы æрурæд  
1. Æмбæхсæн бынаты процедурæ урæд цæуы, кæд æмæ фæсарæйнаг кæнæ æмбæстонады нæуæвæг гоймаг/æмбæхсæн агурæг:

а) ацы закъоны 48-æм статьямæ гæсгæ йæ куырдиат фæстæмæ райсы æхсæнадæмон хъахъхъæ​нынады тыххæй;

б) министрадимæ æмгуыст нæ кæны;

в) нæ дæтты министрады миграцийы департаментæн/тæрхондонæн æнæмæнгхъæуæг контактон информаци;

г) министрады миграцийы департаментæн/тæрхондонæн 3 кусгæ боны æмгъуыдмæ нæ ратта æмбæлон контактон информаци йæ фæивыны цауы;

д) æнæ аххосæй дыууæ хатты нæ æрбацæуы анкетæйы æххæст кæнынмæ кæнæ интервьюмæ;

е) нæ æрбацæуы интервьюмæ ацы закъоны 52-аг статьяйы 2-аг пункты нысангонд цауы;

ж) ацы закъоны 26-æм статьяйы 6-æм пункты нысангонд æмгъуыдмæ министрады миграцийы департаментмæ нæ бахæсса кæнæ/та министрады миграцийы департаментæн æнæмæнгхъæуæг контактон информаци нæ ратта;

з) пенитенциарон уагдонæй ссæрибар кæныны цауы ацы закъоны 27-æм статьяйы фыццаг пункты кæнæ 7-æм пункты «в» дæлпункты нысангонд æмгъуыдмæ министрадмæ нæ фæзынд кæнæ/та министрадмæ æнæмæнгхъæуæг контактон информаци нæ бадæтта;

и) æхсæнадæмон хъахъхъæнынады тыххæй курдиат бадæтгæйæ кæнæ анкетæйы æххæст кæныны рæстæджы, нæ бадæтта æнæмæнгхъæуæг контактон информаци, кæцы нысангонд у ацы акъоны 35-æм статьяйы 5-æм пункты;

к) ацæуы Гуырдзыстонæй;

л) амæлы.

2. Ацы статьяйы фыццаг пункты «к» дæлпункты нысангонд уавæртæ уæвынады цауы æмбæхсæн бынаты процедурæ урæд цæуы афтæ-ма æхсæнадæмон хъахъхъæнынады курдиатимæ, лæвæр​димæ, æрурæдимæ, аивдимæ кæнæ байстимæ, уæлæмхас хъахъхъæнынады кæнæ рæстæгмæ хъахъ​хъæнынады адарддæр кæнынимæ кæнæ-та уæлæмхас хъахъхъæнынады кæнæ рæстæгмæ хъахъ​хъæнынады адарддæр кæныныл нæйы зæгъынимæ баст тæрхондонон дауы кондады  рæстæджы.  

3. Министрады уынаффæ æмбæхсæн бынаты æрурæды тыххæй лæвæрд цæуы фæсарæйнаг кæнæ æмбæстонады нæуæвæг гоймагæн ацы закъоны 58-æм статьяйы нысангонд фæткмæ гæсгæ.

4. Ацы статьяйы фыццаг пункты нысангонд бындуртæй искæцыйы тыххæй æхсæнадæмон хъахъ​хъæнынады тыххæй курдиаты æркæсыны æрурæды цауы, фæсарæйнаг кæнæ æмбæстонады нæуæвæг гоймаг æмбæхсæнагурæгыл нымад нæ цæуы ацы закъоны 58-æм статьяйы нысангонд фæткмæ гæсгæ уымæн æмбæхсæн процедурæйы æрурæды тыххæй уынаффæ лæвæрд куы æрцыд, уыцы бонæй фæстæмæ. Уымæ гæсгæ йæм нæ хауы ацы закъоны 8-æм статьяйæ сфидаргонд нæ арвитыны принцип æмæ уæлдæр банысангонд уынаффæ фæсарæйнаг кæнæ æмбæстонады нæуæ​вæг гоймагмæ лæвæрд куы æрцæуа уыцы моментæй уагъд цæуы уый Гуырдзыстонæй арвитын кæнæ экстрадици.

5. Ацы статьяйы 4-æм пункты нысангонд уынаффæйы – индивидуалон административон-барадон акты тæрхондонмæ хъаст бадæттыны цауы фæсарæйнаг кæнæ æмбæстонады нæуæвæг гоймагæн нæй пайда кæнæн ацы закъоны 66-æм статьяйæ сфидаргонд бартæй, се хсæн, уыцы статьяйы фыццаг пункты «д» æмæ «м» дæлпунктæй бæрæггонд тæрхондонон дауы кондады рæстæджы лæвар юридикон æххуыс райсыны барæй æмæ паддзахадон хæстæ фидынæй ссæрибар кæныны барæй.  
Статья 50. Æмбæхсæнагурæгæн лигъдоны статусы кæнæ уæлæмхас хъахъхъæнынад лæвæрды тыххæй кæнæ-та лигъдоны статусы кæнæ уæлæмхас хъахъхъæнынады лæвæрдыл нæйы зæгъыны тыххæй уынаффæ
1. Барлæвæрд бæрнон кусæг фыстæй бæлвырд кæны æмбæхсæнагурæгæн лигъдоны статус кæнæ æххуысгæнæг хъахъхъæнынад раттыны аххосæгтæ кæнæ-та лигъдоны статус кæнæ уæлæмхас хъахъхъæнынад раттыныл нæйы зæгъыны бындуртæ.

2. Æмбæхсæнагурæгæн лигъдоны статус кæнæ æххуысгæнæг хъахъхъæнынад раттыны тыххæй кæнæ лигъдоны статус кæнæ æххуысгæнæг хъахъхъæнынад раттыныл нæйы зæгъыны фæдыл уынаффæ (гуырдзиаг æвзагыл, афтæ-ма тæлмацгонд уымæн æмбæрстгонд æвзагмæ, куыд гæнæн ис æмбæлонæй нымад æрцæуа, афтæ) лæвæрд цæуы ацы закъоны 58-æм статьяйы нысангонд фæткмæ гæсгæ тæрхондонмæ бахъаст кæнгæйæ ацы закъонæй сфидаргонд фæткы бацамындæй. 
3. Кæд фæсарæйнаг кæнæ æмбæстонады нæуæвæг гоймаджы/æмбæхсæнагурæджы бинонты уæнгты æхсæнадæмон хъахъхъæнынады тыххæй курдиатæн ис ахæм бындуртæ, кæнæ æмбæхсæн процедурæйы рæстæджы бинонты уæнг бафтыдтой (се хсæн, тæрхондоны дау), уæд æхсæнадæмон хъахъхъæныны тыххæй уынаффæ, се хсæн, тæрхондоны уынаффæ, кæцы йæ ​​тыхы бацыд, хауы фæсарæйнаг кæнæ æмбæстонады нæуæвæг гоймаджы бинонты уæнгтæм дæр, æрмæстдæр кæд æмæ ис æмбæлон бындур, кæцы нысангонд у ацы закъоны 17-æм, 18-æм, 20-æм кæнæ 21-аг статьяты. Бахъуыды цауы ацы пункты нысангонд адæймæгтимæ уагъд цæуы интервью бинонты иудзинад сбæлвырд кæнынæн.

4. Æмбæхсæнагурæгæн лигъдоны статус кæнæ уæлæмхас хъахъхъæнынад раттыны тыххæй кæнæ лигъдоны статус кæнæ æххуысгæнæг хъахъхъæнынад раттыныл нæйы зæгъыны уынаффæ хъуамæ уа хъуыддагы сæйраг фактон уавæртыл æмæ æмбæлон бæлвырдгæнæнтыл бындурæвæрд.

5. Министрады уынаффæ æмбæхсæнагурæгæн лигъдоны статус кæнæ уæлæмхас хъахъхъæ​нын​адыл нæйы зæгъыны тыххæй барадон тыхы куы бацæуы кæнæ ацы закъонæй нысангонд процедурæмæ гæсгæ тæрхондонмæ хъаст бадæттыны цауы лигъдоны статус кæнæ уæлæмхас хъахъхъæнынад раттыныл нæйы зæгъыны тыххæй тæрхондоны уынаффæйы фæстæ, фæсарæйнаг кæнæ æмбæстонады нæуæвæг гоймаг хæсджын у «Фæсарæйнæгты æмæ æмбæстонады нæуæвæг гоймæгты барадон уавæры тыххæй» Гуырдзыстоны закъонæй  сфидаргонд фæткæй ныууадза Гуырдзыстон, кæд Гуырдзыстоны  уый уæвынæн æндæр барадон бындур нæй.  
Статья 51. Уæлæмхас хъахъхъæнынады адарддæр кæныны кæнæ уæлæмхас хъахъхъæнынад адарддæр кæныныл нæйы зæгъыны тыххæй уынаффæ  
1. Уæлæмхас хъахъхъæнынад адарддæр кæныны кæнæ уæлæмхас хъахъхъæнынад адарддæр кæнын​ыл нæйы зæгъыны фæдыл барлæвæрд бæрнон кусæг уынаффæ рахæссы хъуыддаджы æмбæлон æрмæджыты бындурыл, уынаффæ хæссыны рæстæджы уæвæг уавæртæ хынцгæйæ.

2. Кæд гоймагæн уæлæмхас хъахъхъæнынад цы уавæрты аххосæй лæвæрд æрцыд, уыдон нал ис, уæд ын лæвæрд нал цæуы уæлæмхас хъахъхъæнынад адарддæр кæнын.

3. Министрады уынаффæ уæлæмхас хъахъхъæнынад адарддæр кæныны кæнæ уæлæмхас хъахъ​хъæ​нынад адаргъ кæныныл нæйы зæгъыны фæдыл лæвæрд цæуы, уæлæмхас хъахъхъæдæй пайдагæнæг гоймагæн ацы закъоны 58-æм статьяйы нысангонд фæткмæ гæсгæ.

4. Уæлæмхас хъахъхъæнынад адарддæр кæныны процедурæ кæронмæ кæнæ уæлæмхас хъахъ​хъæнынад адарддæр кæныныл нæйы зæгъыны онг, се хсæн, цалынмæ æмбæлон тæрхондоны уынаффæ барадон тыхы нæ бацæуа уæдмæ уæлæмхас хъахъхъæдæй пайдагæнæг гоймагæн ис æппæт бартæ æмæ хæстæ, кæцытæ баст сты уый статусимæ.

Статья 52. Æхсæнадæмон хъахъхъæнынад æмæ процедурон гарантиты фæлхатгонд курдиат 
1. Кæд фæсарæйнаг кæнæ æмбæстонады нæуæвæг гоймагæн лигъдоны статус кæнæ уæлæмхас хъахъхъæнынад æрурæдтой, ивд кæнæ ист æрцыд, кæнæ йын нæйы загътой уæлæмхас хъахъ​хъæнынад адарддæр кæныныл, кæнæ-та Гуырдзыстоны æмбæхсæн бынаты процедурæ фæци, уæд фæсарæйнаг кæнæ æмбæстонады нæуæвæг гоймагæн ис бар æхсæнадæмон хъахъхъæнынады тыххæй фæлхатгæ курдиат бадæттын, кæд:

а) йæ райгуырæн бæстæйы æрцыд ивддзинæдтæ, кæцытæ гæнæн ис æвзæрын кæной уый æхсæн​адæмон хъахъхъæнынады хъæугæдзинад;

б) ис ног фактон уавæртæ, кæцытæ раззаг æхсæнадæмон хъахъхъæнынады тыххæй курдиаты нысан​гонд уавæрты аргълæвæрды рæстæджы æркаст нæ уыдысты, кæцыты тыххæй информаци нæ радтын уый аххос нæ уыд æмæ кæцытæ гæнæн ис æмæ æвзæрын кæной уый æхсæнадæмон хъахъхъæнынады хъæугæдзинад.

2. Барлæвæрд бæрнон кусæг хæсджын у развæлгъау æркæсын, сахуыр кæнын æмæ аргъ кæнын, фæсарæйнаг кæнæ æмбæстонады нæуæвæг гоймаджы фæлхатгонд æхсæнадæмон хъахъхъæнынады тыххæй курдиаты цы æмбарынгæнæнтæ æмæ ног уавæртæ нысангонд сты, уыдон, цæмæй ацы закъоны 8-æм статьяйы нысангонд æнæфæстæмæздæхты принцип æмæ æхсæнадæмон барадæй нымад гоймаджы бындурон бартæ йæ райгуырæн бæстæмæ хæлд ма æрцæуой. Цæмæй сбæрæг уа ацы статьяйы фыццаг пункты нысангонд бындуртæй искæцыйы уæвынад кæнæ/та ацы закъоны 16-æм статьяйы 2-аг пункты нысангонд уавæртæ, бахъуыды цауы уагъд цæудзæн фæсарæйнаг кæнæ æмбæстонады нæуæвæг гоймагимæ интервью фæлхатгонд æхсæнадæмон хъахъхъæнынады тыххæй курдиаты уæлæмхас æркасты фæлгæтты. Фæсарæйнаг кæнæ æмбæстонады нæуæвæг гоймаг æнæбындур аххосагæй ацы интервьюмæ куы нæ æрбацæуа, уæд министрад райсдзæн уынаффæ æмбæхсæн бынаты процедурæйы æрурæды тыххæй.

3. Кæд фæлхатгонд æхсæнадæмон хъахъхъæнынады тыххæй курдиатмæ развæлгъау æркасты фæстæ сбæрæг уа, ацы статьяйы фыццаг пункты нысангонд критеритæ кæй нæ ифтонг кæны, уæд министрад фæлхатгонд æхсæнадæмон хъахъхъæнынады тыххæй курдиаты регистрацийы фæстæ иуылæрæгмæ 10 къæлиндарон бонмæ мыхуыры рауадздзæн индивидуалон административон-барадон акт, кæцыйы тыххæй хъусын кæны фæлхатгонд æхсæнадæмон хъахъхъæнынады тыххæй курдиат æнæрайсгæйæ æркæсын. Ацы уынаффæ (гуырдзиаг æвзагыл, афтæ-ма тæлмацгонд уымæн æмбæрстгонд æвзагмæ, куыд æмбæлон нымадæй) лæвæрд цæуы фæсарæйнаг кæнæ æмбæстонады нæуæвæг гоймагæн ацы закъоны 58-æм статьяйы нысангонд фæткмæ гæсгæ, ацы закъонæй снысангонд тæрхондонмæ бахъаст кæныны фæтк амонгæйæ.

4. Кæд фæлхатгонд æхсæнадæмон хъахъхъæнынады тыххæй курдиат ифтонг кæны ацы статьяйы фыццаг пункты нысангонд критеритæ, уæд министрад йæ регистрацийы фæстæ иуылæрæгмæ 10 къæлиндарон бонмæ райсдзæн уынаффæ фæлхатгонд æхсæнадæмон хъахъхъæнынады тыххæй курдиаты райсыны тыххæй, цæй тыххæй дæр рауадздзæн индивидуалон административон-барадон акт. Ацы цауы, фæсарæйнаг кæнæ æмбæстонады нæуæвæг гоймаг нымад цæуы æмбæхсæнаг​урæг​ыл, нысангонд акт ын куы бавдыстой, уæдæй фæстæмæ.

5. Уагъд нæ цæуы фæсарæйнаг кæнæ æмбæстонады нæуæвæг гоймаджы Гуырдзыстонæй райгуы​рæн бæстæмæ фæстæмæ арвитын кæнæ экстрадаци уый рдыгæй фæлхатгæ æхсæнадæмон хъахъ​хъæнынады тыххæй курдиаты фыццагхатт бавдисыны моментæй уымæн ацы статьяйы 3-аг кæнæ 4-æм пунктæй нысангонд министрады фыццаг индивидуалон административон-барадон акты радтынмæ.  
6. Ацы статьяйы 3-аг пункты нысангонд индивидуалон административон-барадон акты фæсарæй​наг кæнæ æмбæстонады нæуæвæг гоймагæн лæвæрды фæстæ, афтæ-ма уый рдыгæй ацы акты тæрхондонмæ бахъаст кæныны цауы фæсарæйнаг кæнæ æмбæстонады нæуæвæг гоймаг æмбæх​сæнагурæгыл нымад нæ цæуы, нæ йæм хауы ацы закъоны 8-æм статьяйæ сфидаргонд нæ арвитыны принцип æмæ нысангонд акты уымæн лæвæрды моментæй уагъд цæуы уый Гуырдзыстонæй арвитын кæнæ экстрадици. Кæд ацы статьяйы 3-аг пункты нысангонд министрады фыццаг индивидуалон административон-барадон акты рауагъды фæстæ, фæсарæйнаг кæнæ æмбæстонады нæуæвæг гоймаг ногæй бавдыста курдиат æхсæнадæмон хъахъхъæнынады тыххæй, уæд уый нымад нæ цæудзæн æмбæхсæнагурæгыл æмæ йæм нæ хауы ацы закъоны 8-æм статьяйæ сфидар​гонд нæ арвитыны принцип æмæ уагъд цæуы уый Гуырдзыстонæй арвитын кæнæ экстрадици.

7. Ацы статьяйы 3-аг пункты нысангонд индивидуалон административон-барадон акты фæдыл тæрхондонмæ хъаст бадæттыны цауы фæсарæйнаг кæнæ æмбæстонады нæуæвæг гоймагæн нæй пайда кæнæн ацы закъоны 66-æм статьяйы нысангонд бартæй, се хсæн, лæвар юридикон æххуыс райсыны барæй æмæ дауы рæстæджы паддзахадон хæстæ фидынæй ссæрибар кæныны барæй уыцы статьяйы фыццаг пункты «д» æмæ «м» дæлпункттæй.
Статья 53. Бинонты баиу кæнын  
1. Гуырдзыстоны арæнты æдде цæрæг бинонты уæнгимæ/уæнгтимæ баиу кæныны нысанæй бинон​ты иукæныны процедурæйы райдайынæн лигъдон кæнæ уæлæмхас хъахъхъæнынады уæвæг гоймаг бинонты баиу кæныны тыххæй фыст куырдиатимæ министрады миграцийы департа​мен​тмæ хъуамæ бацæуа.

2. Лигъдон кæнæ уæлæмхас хъахъхъæнынады уæвæг гоймаг бинонты баиу кæныны тыххæй кур​ди​атмæ хъуамæ бафтауа бинонты уæнг/уæнгты æппæт гæнæнуæвæг бæлвырдгæнæнтæ, кæцытæ бæлвырд кæнынц бинонты иудзинады (кæд ис, уæд).

3. Бинонты иудзинады сфидар кæнынæн барлæвæрд бæрнон кусæг индивидуалонæй, 1 мæйы æмгъ​уы​дмæ æркæсдзæн бинонты баиу кæныны тыххæй курдиатмæ æмæ йемæ баст бæлвырд​гæнæнтæм (кæд ис, уæд). Бинонты иудзинады сбæлвырд кæныны тыххæй бахъуыды цауы уагъд æрцæудзæн интервью.  
4. Бинонты иудзинады сфидар кæныны цауы барлæвæрд бæрнон гоймаг хъæугæдзинады цауы ба​дæтты Гуырдзыстоны фæсарæйнаг хъуыддæгты министрады лигъдоны кæнæ уæлæмхас хъахъ​хъæнынады уæвæг гоймаджы бинонты уæнгæн/уæнгтæн Гуырдзыстоны визæйы раттыны тыххæй.  
5. Бинонты иудзинады принципы хынцгæйæ, лигъдоны бинонты уæнгæн кæнæ уæлæмхас хъахъ​хъæнынадæй пайдагæнæг гоймагæн Гуырдзыстоны территоримæ бацæугæйæ æмæ министрады мигра​цийы департаментмæ æмбæлон курдиат бадæтгæйæ лæвæрд цæуы æхсæнадæмон хъахъхъæ​нынады формæ, кæцы лæвæрд цæуы лигъдонæн кæнæ уæлæмхас хъахъхъæнынадæй пайдагæнæг гоймагæн.

6. Ацы статьяйы 5-æм пункты нысангонд цауы, лигъдоны бинонты уæнг кæнæ уæлæмхас хъахъ​хъæнынадæй пайдагæнæг гоймаг Гуырдзыстоны территоримæ бацыдæй 30 къæлиндарон боны æмгъуыдмæ министрады миграцийы департаментмæ хъуамæ бадæтта æмбæлон курдиат. Кæд лигъдоны бинонты уæнг кæнæ уæлæмхас хъахъхъæнынадæй пайдагæнæг гоймаг ацы æмгъуыд фехæлдта æнæбындур аххосагæй, уæд министрад мыхуыры рауадзы индивидуалон администра​тивон-барадон акт, æхсæнадæмон хъахъхъæнынады курдиат нæ райсты тыххæй.

7. Лигъдонæн кæнæ уæлæмхас хъахъхъæнынады уæвæг гоймагæн гæнæн ис нæйы зæгъой бинонты баиу кæныныл, кæд уый бинонты уæнгы тыххæй ис ацы закъоны 17-æм, 18-æм, 20-æм кæнæ 21-аг статьяты нысангонд æмбæлон бындуртæ.   
Статья 54. Æнæмбалы æдде уæвæг æнахъомы бинонты баиу кæнын  
1. Ацы закъонæй нысангонд фæткмæ гæсгæ æнæмбалы æдде уæвæг æнахъомæн лигъдоны статус кæнæ уæлæмхас хъахъхъæнынады раттыны фæстæ уый æвджиддар/хъомылгæнæг/æххуысгæнæг сбæрæг кæндзæн уыцы æнахъомы хуыздæр интерестæ.

2. Ацы статьяйы фыццаг пунктмæ гæсгæ, кæд уæлæмхас хъахъхъæнынадæй пайдагæнæг лигъдоны кæнæ æнæбалы æдде уæвæг æнахъомы разыдзинад ис, уæд барлæвæрд бæрнон кусæг райдайы бинонты баиу кæныны процедурæ.

3. Æххуысгæнæг хъахъхъæнынадæй пайдагæнæг лигъдон кæнæ æнæмбалы æдде уæвæг æнахъомы бинонты баиу кæныны тыххæй курдиат бадæтдзæн министрады миграцийы департаментмæ ацы æнахъомы æвджиддар/хъомылгæнæг/æххуысгæнæг. Уый хъуамæ бафтауа ацы курдиатмæ æппæт гæнæн бæлвырдгæнæнтæ (уыдон уæвыны цауы) кæцытæ бæлвырд кæнынц бинонты иудзинады æнахъомимæ æмæ хатдзæг æнахъомы хуыздæр интерестæ сбæрæг кæныны тыххæй.

4. Бинонты иудзинады сфидар кæнынæн барлæвæрд бæрнон кусæг индивидуалонæй, 1 мæйы æмгъуыдмæ æркæсдзæн бинонты баиу кæныны тыххæй курдиатмæ æмæ йемæ баст бæлвырдгæ​нæнтæм (уыдон уæвыны цауы).

5. Бинонты иудзинады сфидар кæныны цауы барлæвæрд бæрнон кусæг æнæмæнгхъæуæг уавæры бадæтты курдиат Гуырдзыстоны фæсарæйнаг хъуыддæгты министрады лигъдон кæнæ уæлæмхас хъахъхъæнынады уæвæг, æнæмбалы æдде уæвæг æнахъомы бинонты уæнгæн/уæнгтæн Гуырдзыс​т​оны визæйы дæттыны тыххæй. 
6. Бинонты иудзинады принцип хынцгæйæ, лигъдоны кæнæ æнæмбалы æдде уæвæг æнахъомы бинонты уæнгæн, кæцыйæн лæвæрд цæуы уæлæмхас хъахъхъæнынад Гуырдзыстоны территоримæ бацæугæйæ æмæ министрады миграцийы департаментмæ æмбæлон курдиат бадæттыны цауы уымæн лæвæрд цæуы æхсæнадæмон хъахъхъæнынады уыцы формæ, кæцы ацы гоймагæн ис лæвæрд.  
7. Ацы статьяйы 6-æм пункты нысангонд цауы, лигъдоны бинонты уæнг кæнæ уæлæмхас хъахъ​хъæнынадæй пайдагæнæг æнæбалы æдде уæвæг æнахъом æмбæлон курдиатимæ Гуырдзыстоны территоримæ бацыды бонæй 30 къæлиндарон боны æмгъуыдмæ хъуамæ бацæуа министрады миграцийы департаментмæ. Кæд лигъдоны бинонты уæнг кæнæ уæлæмхас хъахъхъæнынадæй пайдагæнæг æнахъом æнæ æмбæлон аххосагæй фехала ацы æмгъуыд, уæд министрад мыхуыры рауадзы индивидуалон административон-барадон акт æхсæнадæмон хъахъхъæнынады курдиат райсыныл нæйы зæгъыны тыххæй.

8. Лигъдонæн кæнæ уæлæмхас хъахъхъæнынады уæвæг, æнæмбалы æдде уæвæг æнахъомæн, гæнæн ис æмæ нæйы зæгъой бинонты баиу кæныныл, кæд уый бинонты тыххæй ис ацы закъоны 17-æм, 18-æм, 20-æм кæнæ 21-аг статьяты нысангонд æмбæлон бындуртæ.
Статья 55. Министрады уынаффæйы бахъаст кæнын  
1. Ацы закъоны бындурыл министрады кæцыфæнды уынаффæйы рахæссынæн дæр гæнæн ис бахъаст кæнын тæрхондонмæ ацы закъоны 58-æм статьяйы нысангонд фæткмæ гæсгæ йæ лæвæр​дæй 10 къæлиндарон боны æмгъуыдмæ, уыцы закъоны 31-аг æмæ 33-аг статьяты нысангонд цауты йеддæмæ.  
2. Тæрхондоны уынаффæйы закъонон тыхы бацæуынмæ æмбæхсæнагурæг/æхсæнадæмон хъахъ​хъæ​нынады уæвæг гоймаг пайда кæндзæн ацы закъоны лæвæрд бартæй æмæ гарантитæй æмæ хъуамæ æххæст кæна уыцы закъоны нысангонд хæстæ.

3. Фæсарæйнаг кæнæ æмбæстонады нæуæвæг гоймаджы/æмбæхсæнагурæджы рдыгæйкуы райса хъасты/апелляцион хъасты расидыны, нысангонд фарстæйыл тæрхондоны рдыгæй райсгæ тæрхо​ны бахъаст кæныны кæнæ/та æхсæнадæмон хъахъхъæнынады фарсты фæдыл тæрхондонмæ ногæй бахъаст кæныны цауы фæсарæйнаг кæнæ æмбæстонады нæуæвæг гоймаг нымад нæ цæудзæн æмбæхсæнагурæгыл, нæ йæм хауы ацы закъоны 8-æм статьяйæ сфидаргонд принцип æмæ бар лæвæрд цæуы уый раттын фæсарæйнаг паддзахадмæ кæнæ йæ Гуырдзыстонæй арвитын.

4. Ацы статьяйы фыццаг пункты нысангонд æмгъуыд куы фæвæййы, уæд æмбæлон уынаффæ йæ тыхы бацæуы барадон тыхы. Ацы æмгъуыд хæлгæйæ, нысангонд уынаффæйы тæрхондонмæ ба​хъас​​тгонд куы æрцæуа, уæд фæсарæйнаг кæнæ æмбæстонады нæуæвæг гоймаг æмбæх​сæнаг​у​рæгыл нымад нæ цæудзæн, нæ йæм хауы ацы закъоны 8-æм статьяйæ сфидаргонд æнæфæстæмæ​здæхты принцип æмæ бар лæвæрд цæуы уый фæсарæйнаг паддзахадмæ раттын кæнæ Гуырдзыстонæй арвитын.
Статья 56. Уæлæмхас хъахъхъæнынады уæвæг гоймаджы рдыгæй лигъдоны статусы лæвæрды тыххæй курдиат бадæттын  
1. Уæлæмхас хъахъхъæнынадæй пайдагæнæг гоймагæн ис бар лигъдоны статус раттыны тыххæй курдиат бадæттын индивидуалонæй, æрмæстдæр уæд, кæд лигъдоны статус раттыны барадон бындур æмæ ацы закъоны 15-æм статьяйы нысангонд фактон уавæртæ равзæрдысты уымæн уæлæмхас хъахъхъæнынады раттыны фæстæ, уыцы закъоны 16-æм статьяйы нысангонд уавæртæ хынцгæйæ. Амынд курдиатмæ æркæсыны рæстæджы, уæлæмхас хъахъхъæнынадæй пайдагæнæг гоймаг пайда кæны, уæлæмхас хъахъхъæнынадæй пайдагæнæг гоймæгтæн ацы закъоны нысангонд бартæй æмæ æххæст кæны уыцы закъоны нысангонд хæстæ.

2. Ацы статьяйы нысангонд лигъдоны статус раттыны тыххæй курдиатмæ æркæсынц ацы закъоны 30-æм статьяйы нысангонд фæткмæ гæсгæ.

Статья 57. Рæстæгмæ хъахъхъæнынады уæвæг, æнæмбалы æдде уæвæг æнахъомы барадон гарантитæ  
Рæстæгмæ хъахъхъæнынады уæвæг, æнæмбалы æдде уæвæг æнахъомы барадон гарантитæ ифтонг кæнынæн:

а) уый æвæстиатæй хъуамæ уа идентифициргонд;

б) уый æхсæнадæмон хъахъхъæнынады тыххæй курдиат æвæстиатæй хъуамæ регистрацигонд æрцæуа;

в) уымæн 10 кусгæ боны æмгъуыдмæ Гуырдзыстоны закъондæттынадæй сфидаргонд фæткæй хъуамæ снысан кæной æвджиддар/хъомылгæнæг/æххуысгæнæг;

г) уый хъуамæ æрцæра йæ хуыздæр интерестæм гæсгæйæ, афтæ-ма уымæн хъуамæ баххуыс кæной йæ ныййарджыты æмæ йæ хæстæджыты ссарынæн.

Статья 58. Фæсарæйнаг кæнæ æмбæстонады нæуæвæг гоймагимæ, æмбæхсæнагурæгимæ кæнæ æхсæнадæмон хъахъхъæнынады уæвæг гоймагимæ коммуникацийы æххæст кæныны æмæ уымæн министрады уынаффæ хæссыны фæтк  
1. Фæсарæйнаг кæнæ æмбæстонады нæуæвæг гоймагимæ, æмбæхсæнагурæгимæ кæнæ æхсæн​адæмон хъахъхъæнынадæй пайдагæнæг гоймагимæ бастдзинад æххæст цæуы министрады æмбæлон веб-фарсыл æмбæлон хъусынгæнинаг равæргæйæ. Кæцыфæнды уынаффæ, кæцы министрад рахæсса ацы закъоны бындурыл фæсарæйнаг кæнæ æмбæстонады нæуæвæг гоймагæн, æмбæхсæнагурæгæн кæнæ æхсæнадæмон хъахъхъæнынадæй пайдагæнæгæн нымад цæуы лæвæрд фæсарæйнаг кæнæ æмбæстонады нæуæвæг гоймагæн, æмбæхсæнагурæгæн кæнæ æхсæнадæмон хъахъхъæнынадæй пайдагæнæгæн, уыцы уынаффæ министрады æмбæлон веб-фарсыл рапарахат кæнынæй дыккаг бонæй фæстæмæ. Министрады æмбæлон веб-фарсыл нысангонд хъусынгæнинаг кæнæ уынаффæйы æвæрды тыххæй информаци æрвыст цæуы фæсарæйнаг кæнæ æмбæстонады нæуæвæг гоймагæн, æмбæхсæнагурæгæн кæнæ æхсæнадæмон хъахъхъæнынадæй пайдагæнæг гоймагæн, йæхæдæг цы æвзаг æмбары, кæнæ уымæн æмбæрстгонд æвзагыл, куыд æмбæлы, афтæ цыбыр текстон хъусынгæнинаджы хуызы уый рдыгæй фæстаг хатт бацамынд мобилон тилифоны номырмæ.

2. Фæсарæйнаг кæнæ æмбæстонады нæуæвæг гоймаг, æмбæхсæнагурæг кæнæ гоймаг, кæцыйæн лæвæрд æрцыд æхсæнадæмон хъахъхъæнынад, хæсджын у:

а) бахъахъхъæна уымæн лæвæрд пайдагæнæджы ном æмæ пароль;

б) пайдагæнæджы ном кæнæ/та паролы фесафыны кæнæ министрады æмбæлон веб-фарсмæ бацæ​уы​ны æнæмалдзинады цауы æвæстиатæй фехъусын кæнын министрадмæ пайдагæнæджы ном кæнæ/та паролы сног кæныны тыххæй;

в) министрады æмбæлон веб-фарсыл хъусынгæнинаг кæнæ/та уынаффæ цыбыр текстон хъусын​гæнинаджы хуызы æвæрыны тыххæй информаци райсыны фæстæ, спайда кæна пайдагæнæджы ном æмæ паролæй, цæмæй базонгæ уа ацы хъусынгæнинаг кæнæ/та уынаффæимæ.

3. Ацы статьяйы фыццаг пункты нысангонд домæнтæ хъусынгæнинаг æмæ уынаффæ министрады æмбæлон веб-фарсыл æвæрыны тыххæй нæ хауынц фæсарæйнаг кæнæ æмбæстонады нæуæвæг гоймагмæ, æмбæхсæнагурæгмæ кæнæ æхсæнадæмон хъахъхъæнынад кæмæн ис уыцы гоймагмæ, кæцы æрдомдта æхсæнадæмон хъахъхъæнынад пенитенциарон уагдоны кæнæ рæстæгмæ цæрæн​бынаты центры æмæ кæцы уыцы уынаффæйы рæстæджы ис уыцы уагдоны. Кæд фæсарæйнаг кæнæ æмбæстонады нæуæвæг гоймаг, æмбæхсæнагурæг кæнæ æхсæнадæмон хъахъхъæнынады гоймаг ис пенитенциарон уагдоны, уæд æмбæлон хъусынгæнинаг кæнæ/та уынаффæ электрон документзилдухы системæйæ хъуамæ æрвыст æрцæуа Гуырдзыстоны юстицийы министрады системæйы уæвæг паддзахадон дæлбæрнадон уагдонмæ – специалон пенитенциарон куыстуатмæ уымæн дæттынæн. Кæд фæсарæйнаг кæнæ æмбæстонады нæуæвæг гоймаг, æмбæхсæнагурæг кæнæ æхсæнадæмон хъахъхъæнынады гоймаг ис рæстæгмæ цæрæнуæтты центры, уæд æмбæлон хъусын​гæнинаг кæнæ/та уынаффæ хъуамæ лæвæрд æрцæуа уымæн, кæцыйы уый хъуамæ сбæл​вырд кæна йæ къух æрфысгæйæ.

4. Ацы закъоны 49-æм статьяйы фыццаг пункты «в» æмæ «ф»–«и» дæлпунктты нысангонд цауты æмбæхсæн процедурæйы æрурæды фæдыл уынаффæ йæ тыхы бацæуы йæ райстæй 15 боны æмгъуыдмæ.

5. Æхсæнадæмон хъахъхъæнынады уæвæг гоймаджы рдыгæй Гуырдзыстоны ныууадзыны цауы уымæн лæвæрд статусы æрурæды, аивыны кæнæ байсыны тыххæй уынаффæ, афтæ-ма уæлæмхас хъахъхъæнынады кæнæ рæстæгмæ хъахъхъæнынады адарддæр кæныны кæнæ/та уæлæмхас хъахъхъæнынады кæнæ рæстæгмæ хъахъхъæнынады адарддæр кæныныл нæйы зæгъыны тыххæй уынаффæ министрады æмбæлон веб-фарсыл æвæрд æрцæудзæн. Ацы пункты нысангонд уынаффæ æрвыст æрцæудзæн афтæ-ма æхсæнадæмон хъахъхъæнынады уæвæг гоймагæн уый рдыгæй бацамынд электрон постæйы адрисыл. Æхсæнадæмон хъахъхъæнынады уæвæг гоймаджы рдыгæй министрадæн электрон постæйы адрисы тыххæй информаци нæ бавдисыны цауы ацы пункты нысангонд уынаффæ йæ тыхы бацæудзæн йæ райстæй 15 боны æмгъуыдмæ.

6. Министр сфидар кæны ацы статьяйы фыццаг пункты нысангонд хъусынгæнинаг æмæ уынаффæ министрады æмбæлон веб-фарсыл æвæрыны фæтк.

Статья 59. Тæрхондоны уынаффæйы, хъаст бахасты æмæ тæрхондонон документы бадæттыны фæтк   
1. Æхсæнадæмон хъахъхъæнынады курдиатимæ, лæвæрдимæ, æрурæдимæ, аивынимæ кæнæ байсынимæ, афтæ ма уæлæмхас хъахъхъæнынад кæнæ рæстæгмæ хъахъхъæнынад адарддæр кæнынимæ кæнæ-та уæлæмхас хъахъхъæнынады кæнæ рæстæгмæ хъахъхъæнынады адаргъ кæныныл нæйы зæгъынимæ баст тæрхондонон дауы фæлгæтты тæрхондоны уынаффæ, тæрхон кæнæ тæрхондоны сидæн гæххæтт лæвæрд цæуы ацы закъоны 58-æм статьяйы фыццаг пунктæй сфидаргонд фæткæй.

2. Ацы статьяйы фыццаг пунктæй нысангонд тæрхондоны уынаффæ, тæрхон кæнæ тæрхондоны сидæн гæххæтт лæвæрд цæуы гоймагæн æрмæстдæр гуырдзиаг æвзагыл.

3. Кæцыфæнды уынаффæ кæнæ тæрхон æмæ тæрхондоны сидæн гæххæтт, кæцы тæрхондон райса ацы закъоны бындурыл, нымад цæуы гоймагмæ лæвæрдыл ацы ынаффæйы кæнæ тæрхоны æмæ тæр​хондоны сидæн гæххæтты министрады æмбæлон веб-фарсыл равæрдæй иннæ бонæй фæс​тæмæ.

4. Ацы статьяйы нысангонд нысæнттæн тæрхондоны барлæвæрд гоймæгтæн къухыфтгæ у минис​трады æмбæлон бæрæггæнæнты базæ.  
Сæр VI
Лигъдоны статусы, уæлæмхас хъахъхъæды кæнæ рæстæгмæ хъахъхъæды æрурæд, аивын кæнæ байсын  
Статья 60. Лигъдоны статусы æрурæды бындуртæ  
1. Гоймагæн лигъдоны статус урæд цæуы, кæд:

а) уый райста Гуырдзыстоны æмбæстагдзинад;

б) уый барвæндонæй спайда кодта йæ райгуырæн бæстæйы хъахъхъæнынадæй;

в) йæ райгуырæн бæстæйы æмбæстагдзинады фесафыны фæстæ барвæндонæй фæстæмæ райста уый æмбæстондзинад;

г) уый райста æндæр бæстæйы æмбæстагдзинад æмæ пайда кæны уыцы бæстæйы хъахъ​хъæ​нынадæй;

д) уый барвæндонæй æрцардис уыцы бæстæйы, кæцыйы ныууагъта кæнæ кæцыйы арæнты æдде дæр уæвыдис æфхæрдæй тæрсгæйæ;

е) йæ бон нæу нæйы зæгъа райгуырæн бæстæйы хъахъхъæнынадыл, уымæн æмæ йын лигъдоны статус цы уавæрты лæвæрд æрцыд, уыдон нал ис;

ж) йæ лигъдоны статус фесафыны тыххæй курдиатимæ бахатыд министрады миграцийы депар​таментмæ;

з) уый ахызт Гуырдзыстоны паддзахадон арæныл æмæ 1 мæй рацыд йæ цæрæн барлæвæрды æмгъуыдæй;

и) уый амард.

2. Ацы статьяйы фыццаг пункты «е» дæлпункты архайд нæ хауы лигъдонмæ, кæд йæ райгуырæн бæстæйы йæ раздæры æфхæрд хынцгæйæ, йæ бон у бавдисын информаци уыцы бæстæйы хъахъхъæнынадæй спайда кæныныл нæйы зæгъыны тыххæй бындурæвæрд аххосаг.

3. Гоймагæн лæвæрд лигъдоны статусы æруромын уымæн лæвæрд цæрыны барлæвæрд æмæ лигъ​до​ны балцы документы аивыны бындур у. 
Статья 61. Уæлæмхас хъахъхъæнынады кæнæ рæстæгмæ хъахъхъæнынады æрурæды бындуртæ  
1. Гоймагæн нал уыдзæн уæлæмхас хъахъхъæнынад кæнæ рæстæгмæ хъахъхъæнынад, кæд:

а) райста Гуырдзыстоны æмбæстагдзинад;

б) уый æндæр бæстæйы æмбæстагдзинад райста æмæ уыцы бæстæйы хъахъхъæнынадæй пайда кæны;

в) уый барвæндонæй æрцард уыцы бæстæйы, кæцы ныууагъта кæнæ кæцыйы арæнты æдде дæр уæвыдис серьезон зианы тыххæй;

г) уымæн йæ бон нæу йæ райгуырæн бæстæйы хъахъхъæнынадыл нæйы зæгъын, уымæн æмæ йын цы уавæрты тыххæй лæвæрд æрцыд уæлæмхас хъахъхъæнынад кæнæ рæстæгмæ хъахъхъæнынад, уыдон нал ис;

д) уый барвæндонæй спайда кодта йæ райгуырæн бæстæйы хъахъхъæнынадæй;

е) уый райгуырæн бæстæйы æмбæстагдзинад йæ фесафыны фæстæ барвæндонæй ногæй райста;

ж) уымæн лæвæрд æрцыд лигъдоны статус;

з) уый министрады миграцийы департаментмæ уæлæмхас хъахъхъæнынады кæнæ рæстæгмæ хъахъхъæнынады æруромыны тыххæй курдиат бадæтта;

и) ахызт Гуырдзыстоны паддзахадон арæныл æмæ 1 мæй рацыд цæрыны барлæвæрды æмгъуыдæй;

к) уый амард.

2. Ацы статьяйы фыццаг пункты «г» дæлпункты архайд нæ хауы уæлæмхас хъахъхъæдæй пайдагæнæг гоймагмæ, кæд, райгуырæн бæстæйы уымæн ракæнгæ рагон серьезон зиан хынцгæйæ, уымæн йæ бон у бавдисын информаци уыцы бæстæйы хъахъхъæдæй пайда кæныныл нæйы зæгъыны бæлвырдгонд аххосы тыххæй. 
3. Гоймагæн лæвæрд уæлæмхас хъахъхъæнынады кæнæ рæстæгмæ хъахъхъæнынады æрурæд, æмбæлонæй, уæлæмхас хъахъхъæдæй пайдагæнæг гоймагæн лæвæрд цæрыны барлæвæрд æмæ балцы паспорт æмæ рæстæгмæ хъахъхъæдæй пайдагæнæг гоймагæн лæвæрд рæстæгмæ цæрыны барлæвæрд аивыны бындур у.

Статья 62. Æхсæнадæмон хъахъхъæнынады аивыны кæнæ байсыны бындуртæ  
1. Гоймаджы æхсæнадæмон хъахъхъæнынад æрцæудзæн ист, кæд æмæ рабæрæг уа, уый кæй нæ æххæст кодта ацы закъоны 15-æм, 19-æм кæнæ 22-аг статьяты домæнтæ кæнæ/та кæй бавдыста æнæраст информаци кæнæ/та мæнг документаци, сæрмагондæй:

а) гоймаджы рдыгæй рæдыд информаци кæнæ/та мæнг документацийы бавдыст æвæрццагæй бандæвта уымæн æхсæнадæмон хъахъхъæнынад раттыныл;

б) ног уавæртæ фæзындысты, кæцытæ æвдисынц, гоймаг æхсæнадæмон хъахъхъæнынадæй пайда кæнын кæй ма хъуамæ райстаид;

в) гоймаг æндæр цæрæн бæстæйы компетентон органы рдыгæй нымад æрцыд, куыд уыцы бæстæ​йы æмбæстагдзинадимæ баст бартæ æмæ хæстæ, æмæ йын, уымæ гæсгæ, æхсæнадæмон хъахъ​хъæнынад нал хъуыд;

г) ис фаг бындуртæ, цæмæй ахъуыды кæнæм, гоймаг кæй сарæзта ацы закъоны 18-æм, 21-аг кæнæ 24-æм статьяты нысангонд ракæнд.

2. Гоймагæн ист цæуы æхсæнадæмон хъахъхъæнынад, кæд уый æхсæнадæмон хъахъхъæнынад райсыны фæстæ Гуырдзыстоны тæрхонгонд æрцæуа барæй уæззау кæнæ сæрмагондæй уæззау фыдракæнды кæнæ бинонты фыдракæнды саразыны тыххæй, æхсæнадон æдасдзинад æмæ æхсæн​адон фæткæн тæссагдзинад æвзæрын кæны, кæнæ та ис фаг бындуртæ, цæмæй æнхъæлц ис, Гуырдзыстоны паддзахадон æдасдзинадæн, уый территорион æнæхъæндзинадæн æмæ æхсæнадон æдасдзинадæн тæссагдзинад кæй хæссы, уый тыххæй.

3. Гоймагæн æхсæнадæмон хъахъхъæнынады аивын кæнæ байсын уымæн лæвæрд цæрæны барлæвæрд æмæ лигъдоны бæлццон документы/балцы паспорты аивды бындур у.

Статья 63. Гоймагæн æхсæнадæмон хъахъхъæнынады æрурæды, аивыны кæнæ байсыны, афтæ-ма уæлæмхас хъахъхъæнынад адарддæр кæнын кæнæ адаргъ кæныныл нæйы зæгъыны процедурæ  
1. Гоймагæн лæвæрд æхсæнадæмон хъахъхъæнынады æрурæды, аивыны кæнæ байсыны, афтæ-ма уæлæмхас хъахъхъæнынад адарддæр кæныны кæнæ уый адарддæр кæныныл нæйы зæгъыны процедурæйы райдайы министрады миграцийы департамент.

2. Барлæвæрд бæрнон кусæг хъуамæ фехъусын кæна, æхсæнадæмон хъахъхъæнынад кæмæн лæвæрд æрцыд уыцы гоймагæн, уый цы æвзаг æмбары кæнæ уымæн æмбæрстгонд æвзагыл, кæцы йын лæвæрд æрцыд æхсæнадæмон хъахъхъæнынады æруромыны, аивыны кæнæ байсыны процедурæйы райдайæны тыххæй, афтæ-ма уæлæмхас хъахъхъæнынад адарддæр кæныны кæнæ уый адарддæр кæныныл нæйы зæгъыны тыххæй.

3. Ацы Закъоны 60-æм статьяйы фыццаг пункты «б»–«е» дæлпунктты æмæ 61-аг статьяйы фыццаг пункты «б»–«е» дæлпунктты нысангонд цауты барлæвæрд бæрнон кусæг хъуамæ æххæст кæна индивидуалон интервью æххæст кары гоймагимæ, кæцыйæн ис æхсæнадæмон хъахъхъæнынад 15 къæлиндарон боны æмгъуыдмæ, уымæн лæвæрд æхсæнадæмон хъахъхъæнынады æрурæд, афтæ-ма уæлæмхас хъахъхъæнынады адарддæр кæнын кæнæ йæ адарддæр кæныныл нæйы зæгъын, цæмæй уыцы гоймагæн уа фадат бавдисын информаци æмæ æмбарынгæнæнтæ уыцы уавæрты тыххæй, кæцыты бындурыл ын лæвæрд æхсæнадæмон хъахъхъæнынад урæд æрцыд, аивд æрцыд кæнæ ист æрцыд, афтæ-ма уæлæмхас хъахъхъæнынад адарддæр кæнын кæнæ уый адарддæр кæныныл нæйы зæгъыны процедурæ, афтæ-ма æндæр информаци бавдисын, кæцы æвдисы ацы гоймагæн æмбæлон статус адарддæр кæныны æнæмæнгхъæуындзинад.

4. Кæд æхсæнадæмон хъахъхъæнынады уæвæг гоймаг Гуырдзыстоны нæй, кæнæ йемæ бастдзинад нæй гæнæн ацы закъоны 58-æм статьяйы нысангонд процедурæмæ гæсгæ, кæнæ-та интервьюмæ нæ æрбацæуа, уæд уымæн лæвæрд æхсæнадæмон хъахъхъæнынад æрцæудзæн урæд, ивд æрцæудзæн кæнæ ист æрцæудзæн, афтæ-ма уæлæмхас хъахъхъæнынады адарддæр кæнын кæнæ уый адарддæр кæныныл нæйы загъд æрцæудзæн уыцы информацийы бындурыл, кæцы ис министрады миграцийы департаменты. 
5. Кæд фæсарæйнаг кæнæ æмбæстонады нæуæвæг гоймаг 1 мæйы æмгъуыдмæ министрады мигра​цийы департаментмæ бацæуа, министрады миграцийы департамент уымæн лæвæрд æхсæнадæмон хъахъхъæнынад æруромын кæныны, аивыны кæнæ йæ байсыны тыххæй уынаффæйы бонæй, афтæ-ма уæлæмхас хъахъхъæнынады адарддæр кæныны кæнæ йæ адарддæр кæныныл нæйы зæгъыны тыххæй æмæ бавдиса информаци йæ æнæрбацыды тыххæй æмбæлон аххосаг, уæд нысангонд аххосаг сбæлвырд кæныны фæстæ барлæвæрд бæрнон кусæг райсдзæн уынаффæ, цæмæй ацы статьяйы 4-æм пункты бындурыл ист æмбæлон уынаффæйы тыхсæфтыл банымайа æмæ интервью снысан кæна.

6. Интервью уагъд цæуы ацы закъоны 41-аг статьяйы нысангонд фæткмæ гæсгæ.

7. Гоймагæн æхсæнадæмон хъахъхъæнынады æрурæды, аивыны кæнæ байсты фарсты фæдыл интервьюйы рæстæджы, афтæ-ма уæлæмхас хъахъхъæнынады адарддæр кæныны кæнæ йæ адарддæр кæныныл нæйы зæгъыны фарсты фæдыл барлæвæрд бæрнон кусæг хъуамæ аргъ кæна куыд райсгæ информацийæн, кæцы бæлвырд кæны ацы гоймагæн лæвæрд статусы æруромыны, аивыны кæнæ йæ байсты закъонондзинад, афтæ-ма уæлæмхас хъахъхъæнынады адарддæр кæнын кæнæ уый адарддæр кæныныл нæйы зæгъыны, афтæ-ма уыцы гоймаджы бавдыст информаци æмæ бæлвырдгæнæнтæ дæр (кæд ис, уæд).

8. Гоймагæн æхсæнадæмон хъахъхъæнынады æруромыны, аивыны кæнæ байсыны процедурæйы, афтæ-ма уæлæмхас хъахъхъæнынады адарддæр кæныны кæнæ уый адарддæр кæныныл нæйы зæгъыны процедурæйы фæудмæ, се хсæн, тæрхондоны уынаффæйы закъонон тыхы бацæуыны размæ, уымæн ис æппæт бартæ æмæ хæстæ, кæцытæ баст сты æмбæлон статусимæ.

9. Ацы статьяйы фыццаг кæнæ 5-æм пунктты нысангонд процедурæйы æмгъуыд 1 мæйæ фылдæр нæу.

Статья 64. Гоймагæн æхсæнадæмон хъахъхъæнынады æрурæды, аивыны кæнæ байсыны тыххæй уынаффæ, афтæ-ма уæлæмхас хъахъхъæнынад адарддæр кæныны кæнæ йæ адаргъ кæныныл нæйы зæгъыны тыххæй уынаффæ  
1. Æхсæнадæмон хъахъхъæнынады æрурæды, аивыны кæнæ байсыны фæдыл уынаффæ, афтæ-ма уæлæмхас хъахъхъæнынады адарддæр кæныны кæнæ йæ адарддæр кæныныл нæйы зæгъыны фæдыл уынаффæ лæвæрд цæуы гоймагæн (гуырдзиаг æвзагыл, афтæ-ма тæлмацгонд æмбæрстгонд æвзагмæ, куыд æмбæлонæй нымад цæуы) ацы закъоны 58-æм статьяйы нысангонд фæткмæ гæсгæ ацы закъонæй амындгонд тæрхондонмæ бахъаст кæныны тыххæй.

2. Министрады уынаффæ гоймагæн æхсæнадæмон хъахъхъæнынады æрурæды, аивыны кæнæ байсыны тыххæй, афтæ ма министрады уынаффæ уæлæмхас хъахъхъæнынады адарддæр кæныны кæнæ йæ адарддæр кæныныл нæйы зæгъыны тыххæй, кæнæ та ацы закъонæй нысангонд процедурæмæ гæсгæ тæрхондонмæ хъаст бадæттыны цауы, тæрхондоны æрурæды кæнæ аивыны тыххæй уынаффæйы фæстæ гоймагæн æхсæнадæмон хъахъæды, афтæ-ма тæрхондоны уынаффæ уæлæмхас хъахъæды адарддæр кæныны кæнæ йæ адарддæр кæныныл нæ разы кæныны фæдыл, барадон тыхмæ бацæуы, фæсарæйнаг кæнæ æмбæстонады нæуæвæг гоймаг хæсджын у Гуырдзыс​тонæй ацæуа Гуырдзыстоны закъонæй снысангонд процедурæмæ гæсгæ «Фæсарæйнæгты æмæ æмбæстонады нæуæвæг гоймæгты барадон статусы тыххæй», кæд æмæ уымæн Гуырдзыстоны уæвынæн æндæр барадон бындур нæй.

3. Ацы статьяйы 2-аг пункты нысангонд хæс куы нæ сæххæст кæныны цауы фæсарæйнаг кæнæ æмбæстонады нæуæвæг гоймаджы Гуырдзыстонæй арвитыны фарста регулиргонд цæуы «Фæса​рæйнæгты æмæ æмбæстонады нæуæвæг гоймæгты барадон уавæры тыххæй» Гуырдзыстоны закъонмæ гæсгæ.
Статья 65. Кондадон статусы æруромын, аивын кæнæ байсын  
1. Лигъдонæн кæнæ уæлæмхас хъахъхъæдæй пайдагæнæг гоймагæн цы статус лæвæрд æрцыд, уый æруромын, аивын, кæнæ йæ байсын æркæны уый бинонты уæнгæн лæвæрд статусы æрурæдмæ, аивдмæ кæнæ байстмæ, уыцы цауты йеддæмæ, кæд уыцы бинонты уæнг ифтонг кæны ацы закъоны 15-æм кæнæ 19-æм статьяты нысангонд домæнты. Бинонты уæнгæн лæвæрд кондадон статусы æруромыны, аивыны кæнæ байсыны фарстмæ индивидуалонæй æркæсы барлæвæрд бæрнон кусæг, министры нормативон актæй сфидаргонд фæткæй.  
2. Лигъдонæн кæнæ ацы статьяйы фыццаг пункты нысангонд уæлæмхас хъахъхъæдæй пайдагæнæгæн, кæцыйы бинонты уæнгæн йæ равзæргæ статус фесæфт, æрцыд æрæхгæд кæнæ йæ ист æрцыд, лæвæрд цæуы æмбæлон уынаффæ ацы закъоны 58-æм статьяйы нысангонд фæткмæ гæсгæ.

Сæр VII
Æмбæхсæнагурæджы, лигъдоны, уæлæмхас хъахъхъæдæй пайдагæнæг гоймаджы æмæ рæстæгмæ хъахъхъæдæй пайдагæнæг гоймаджы бартæ æмæ хæстæ  
Статья 66. Æмбæхсæнагурæджы бартæ  
1. Æмбæхсæнагурæгæн ис бар:

а) æмбæхсæн процедурæйы периоды дæргъы ма æрцæуа райгуырæн бæстæмæ комкоммæ кæнæ æнæкомкоммæ амалæй экстрадицигонд кæнæ Гуырдзыстонæй æрвыстгонд;

б) райсын информаци йæ бартæ æмæ хæстæ æмæ æмбæхсæн бынаты тыххæй;

в) йæ бæлвырдгонд курдиатмæ гæсгæ йæхи æвзæрст æрды барлæвæрд бæрнон кусæгæй интервью райсын, кæд ахæм фадат ис уæд, æмæ йæхи равзæрст æрды тæлмацгæнæджы лæггæдтæй пайда кæнын;

г) æмбæхсæн процедурæйы рæстæджы тæлмацгæнæджы лæвар лæггæдтæй пайда кæнын;

д) лæвар юридикон æххуысы барæй пайда кæнын тæрхондоны дауы рæстæджы, кæцы баст у æхсæнадæмон хъахъхъæнынады курдиатимæ, лæвæрдимæ, æрурæдимæ, аивдимæ кæнæ байстимæ, афтæ-ма уæлæмхас хъахъхъæнынады кæнæ рæстæгмæ хъахъхъæнынады адарддæр кæнынимæ кæнæ уый адарддæр кæныныл нæйы загъдимæ; 
е) министрады миграцийы департаменты рдыгæй æхсæнадæмон хъахъхъæнынады тыххæй курди​аты мидисджын æркæсыны рæстæджы, ацы закъоны æмæ министры бардзырдмæ гæсгæ, баззайа исæн центры, уыцы цауы йеддæмæ, кæд уый пенитенциарон уагдоны, министрады рæстæгмæ изоляторы кæнæ Гуырдзыстоны паддзахадон æдасдзинады куыстуаты рæстæгмæ изоляторы куы уæва;

ж) æхсæнадæмон хъахъхъæнынады тыххæй курдиаты уагъдæн æвдисæндары цауы райса æмбæх​сæнагурæджы æвдисæндар, фæлæ уыцы æвдисæндары бындурыл та – рæстæгмæ идентификацион бæлвырдгæнæн. Рæстæгмæ идентификацион бæлвырдгæнæн лæвæрд нæ цæуы уыцы цауы, кæд æмæ æмбæхсæнагурæг ис пенитенциарон уагдоны кæнæ министрады рæстæгмæ цæрæн центры;

з) æхсæнадæмон хъахъхъæнынады тыххæй курдиат министрады миграцийы департаменты рдыгæй æвзæрст куы æрцæуа, уæд ифтонг цæуы социалон-экономикон æмæ цæрæн уавæртæй Гуырдзыс​тоны закъондæттынадæй нысангонд арæнты мидæг;

и) Гуырдзыстоны æмбæстаджы æнгæсау спайда кæна сколæагъоммæйы æмæ иумæйаг ахуырады райсыны барæй, афтæ-ма Гуырдзыстоны закъондæттынадæй снысангонд фæткмæ гæсгæ пайда кæна профессионалон ахуырады æмæ уæлдæр ахуырады райсыны барæй;   

к) Гуырдзыстоны æмбæстаджы æнгæсау спайда кæна паддзахадон æнæниздзинад хъахъхъæныны программæтæ райсыны барæй, Гуырдзыстоны закъондæттынадæй нысангонд стæмхатт цауты йеддæмæ;   
л) æхсæнадæмон хъахъхъæнынады тыххæй курдиат барвæндонæй фæстæмæ райсын;

м) æхсæнадæмон хъахъхъæнынады курдиатимæ, лæвæрдимæ, æрурæдимæ, аивынимæ кæнæ байсынимæ, афтæ-ма уæлæмхас хъахъхъæнынады кæнæ рæстæгмæ хъахъхъæнынады адарддæр кæны​нимæ кæнæ-та уæлæмхас хъахъхъæнынады кæнæ рæстæгмæ хъахъхъæнынады адарддæр кæныныл нæйы зæгъынимæ баст тæрхондоны дауы кондады рæстæджы ссæрибар уа паддзахадон фиддоны бафидынæй;   

н) Гуырдзыстоны закъондæттынадмæ гæсгæ спайда кæна кусыны барæй, сæрмагондæй, кусын райдайа хæдбарæй кæнæ æндæр куыстдæттæджы æххуысæй;

о) Гуырдзыстоны закъондæттынадæй снысангонд процедурæмæ гæсгæ спайда кæна администра​тивон органтæм æмæ тæрхондонмæ курдиат бадæттыны барæй;

п) уа информиргонд Иугонд Нациты Организацийы лигъдæтты уæлдæр къамисары минæварадимæ бастдзинады амалдзинады  тыххæй;

р) спайда кæна Гуырдзыстоны закъондæттынадæй фæсарæйнаг кæнæ æмбæстонады нæуæвæг гоймагтæн лæвæрд бартæй, кæд æмæ ацы закъонæй æндæр исты нæй сфидаргонд.

2. Кæд фæсарæйнаг кæнæ æмбæстонады нæуæвæг гоймаг æмбæхсæнагурæгыл нымад нæу, уæд æм ацы статьяйы нысангонд бартæ нæ хауынц.

Статья 67. Æмбæхсæнагурæджы хæстæ  
Æмбæхсæнагурæг хæсджын у:

а) æххæст кæнын Гуырдзыстоны Конституци, ацы закъон æмæ Гуырдзыстоны æндæр закъондæт​тæн æмæ закъоныдæлбар акттæ, кад кæна бынæттон культурæ, традицитæ æмæ æгъдæуттæн;

б) ма ацæуа Гуырдзыстонæй æмбæхсæн процедурæйы дæргъы, се хсæн, æхсæнадæмон хъахъхъæнынады æркуырдимæ кæнæ лæвæрдимæ баст  тæрхондонон дауы процессы рæстæджы;

в) гæнæнмæ гæсгæ цыбыр æмгъуыдмæ бавдиса æппæт информаци, бæлвырдгæнæнтæ æмæ уæвæг документты оригиналтæ, кæцытæ хъæуынц æхсæнадæмон хъахъхъæнынады курдиат сбæлвырд кæнынæн æмæ æмгуыстад кæна барлæвæрд бæрнон кусæгимæ уыдон аргълæвæрды процессы, афтæ-ма æууæнкджынæй бамбарын кæна информаци æмæ бæлвырдгæнæнтæ нæ бавдысты кæнæ нæуæвыны аххосæгтæ дæр;

г) зæгъа рæстдзинад æмæ æмгуыст кæна министрады миграцийы департаментимæ, цæмæй æххæстæй сбæрæг кæна æппæт æмбæлон уавæртæ, кæцытæ нысангонд сты йæ курдиаты æхсæн​адæ​мон хъахъхъæнынады тыххæй;

д) бамбарын кæна, æмбæхсæн процедурæйы рæстæджы цы æнæмбæлондзинад рабæрæг, уый;

е) барлæвæрд бæрнон кусæгмæ бавдиса æмæ радта бæлвырдгæнæн документтæ, се хсæн, балцы документтæ (кæд ис, уæд);

ж) æхсæнадæмон хъахъхъæнынады курдиатмæ гæсгæ фехъусын кæна министрады миграцийы де​пар​таментæн æхсæнадæмон хъахъхъæнынады курдиаты нысангонд уавæрты ивддзинæдты тых​хæй;

з) министрады миграцийы департаменты кæнæ тæрхондоны барлæвæрд бæрнон кусæгæн фехъусын кæна мобилон тилифоны номыр, электрон постæйы адрис æмæ цæрæн бынаты бæлвырд адрис (кæд ис), афтæ-ма 3 кусгæ боны æмгъуыдмæ фыстæй фехъусын кæна министрады мигра​цийы департаментæн кæнæ тæрхондонæн мобилон тилифоны номыр, электрон постæйы адрис æмæ цæрæн бынаты бæлвырд адрис, æмбæстагон статус кæнæ юридикон уавæры ивддзинæдты тыххæй ацы закъон æххæст кæнынæн дзуапп чи дæтты, уыцы æмбæлон паддзахадон уагдоны рдыгæй лæвæрд бæлвырдгæнæн документы зианы тыххæй;

и) цæрыны барлæвæрды æмгъуыд фæуыны агъоммæ иуылæрæгмæ 30 къæлиндарон бонмæ, æмбæлон сертификат раттыны тыххæй курдиатимæ министрадмæ бацæуын æмæ уый бындурыл паддзахадон лæггæдты рæзты агентадæй (дарддæр – паддзахадон лæггæдты рæзты агентад) ног цæрæн барлæвæрд раттыны æрдомын, æхсæнадон закъонмæ гæсгæ кусæг Гуырдзыстоны юстицийы министрады юрисдикцийы, фæлæ йæ фесæфты кæнæ базианы цауы та, æвæстиатæй фехъусын кæна министрадмæ æмбæлон сертификаты лæвæрды тыххæй æмæ паддзахадон лæггæдты рæзты агентадæй ног цæрæн барлæвæрд æрдома;

к) сиса къам, сиса æнгуылдзы фæдтæ æмæ къухы армы фæдтæ æмæ Гуырдзыстоны закъондæт​тынадæй сфидаргонд фæткæй барлæвæрд бæрнон кусæджы курдиатмæ гæсгæ, ацæуа æмбæлон медицинон басгæрст;

л) исæн центры регистрацийы цауы æххæст кæна исæн центры мидæгон уагæвæрдтæ;

м) лигъдоны статус, уæлæмхас хъахъхъæнынад кæнæ рæстæгмæ хъахъхъæнынад раттыныл нæйы зæгъыны фæдыл министрады уынаффæ закъонон тыхы куы бацæуа, уæд Гуырдзыстонæй ацæуын «Фæсарæйнæгты кæнæ æмбæстонады нæуæвæг гоймæгты барадон уавæры тыххæй» Гуырдзыс​то​ны закъонæй снысангонд процедурæмæ гæсгæ, кæд æмæ Гуырдзыстоны уæвынæн æндæр барадон бындур нæй;

н) ацæуын райсæн центрæй 10 боны æмгъуыдмæ, министрады уынаффæйы бонæй лигъдоны статус кæнæ уæлæмхас хъахъхъæнынад раттыны тыххæй кæнæ лигъдоны статус кæнæ уæлæмхас хъахъхъæнынад раттыныл нæйы зæгъыны тыххæй.

Статья 68. Лигъдоны æмæ уæлæмхас хъахъхъæнынады уæвæг гоймаджы бартæ  
1. Лигъдонæн, уæлæмхас хъахъхъæнынады уæвæг гоймагæн ис бар:

а) уа информиргонд ацы закъонæй уымæн лæвæрд æхсæнадæмон хъахъхъæнынады формæйы (статусы), афтæ-ма нысангонд статусмæ гæсгæ барты æмæ хæсты тыххæй дæр;   
б) райса рæстæгмæ цæрыны барлæвæрды бæлвырдгæнæн æмæ лигъдоны статусы кæнæ уæлæмхас хъахъхъæнынады лæвæрды тыххæй æвдисæндар;

в) сæрибарæй равзара цæрæнбынат æмæ змæла Гуырдзыстоны территорийыл, Гуырдзыстоны паддзахадон æдасдзинады, æхсæнадон æдасдзинады æмæ æхсæнадон æнæниздзинад хъахъхъæны​ны æнæмæнгхъæуындзинадмæ гæсгæ, стæмхатт цауты йеддæмæ;

г) Гуырдзыстоны закъондæттынадæй снысангонд фæткмæ гæсгæ æмбæстагон актты регистраци кæнын;

д) лигъдоны статусы кæнæ уæлæмхас хъахъхъæнынады лæвæрдæй 10 боны дæргъы баззайа исæн центры;

е) Гуырдзыстоны закъондæттынадæй нысангонд æрвылмæйон æххуыс райса фыстæй курдиат æмæ цæрыны барлæвæрды мæйы иннæ мæйæ;

ж) «Гуырдзыстоны æмбæстагдзинады фæдыл» Гуырдзыстоны органон закъонмæ гæсгæ, Гуырдзыстоны æмбæстагдзинады натурализацийы амалæй райсыны тыххæй куырдиат бадæтта паддзахадон лæггæдты рæзты агентадмæ; 
з) ацæуа æндæр бæстæмæ (райгуырæн бæстæйы йеддæмæ) ацы закъоны 60-æм статьяйы фыццаг пункты «з» дæлпункты, 61-аг статьяйы фыццаг пункты «и» дæлпункты æмæ 70-æм статьяйы 2-аг пункты «а» дæлпункты нысангонд æмгъуыдтæ æххæст кæнгæйæ;

и) Гуырдзыстоны æмбæстагау спайда кæна скъолайы агъоммæйы ахуырады æмæ иумæйаг ахуыр​ады райсыны барæй, афтæ-ма Гуырдзыстоны закъондæттынадæй сфидаргонд фæткæй спайда кæна профессионалон ахуырады æмæ уæлдæр ахуырады райсыны барæй æмæ æндæр бæстæйы райсгæ ахуырады æмæ квалификацийы бæлвырдгæнæг документты банымайыны процедурæтæй; 

к) Гуырдзыстоны æмбæстагау спайда кæна æнæниздзинад хъахъхъæныны æмæ социалон паддза​хадон программæтæй, Гуырдзыстоны закъондæттынадæй нысангонд стæмхатт цауты йеддæмæ;  
л) Гуырдзыстоны æмбæстагау спайда кæна куысты барæй, сæрмагондæй, хæдбарæй кæнæ æндæр куыстдæттæджы æххуысæй,  
м) спайда кæна бинонты баиу кæныны барæй;

н) Гуырдзыстоны закъондæттынадæй сфидаргонд фæткæй спайда кæна административон орган​тæм æмæ тæрхондæттæм курдиат бадæттыны барæй;   
o) спайда кæна Гуырдзыстоны закъондæттынадæй фæсарæйнæгтæн æмæ æмбæстонады нæуæвæг гоймæгтæн лæвæрд бартæй, кæд ацы закъонæй æндæр ницы нысангонд ис;

п) министрады рдыгæй лигъдоны статусы кæнæ уæлæмхас хъахъхъæнынады æрурæды, аивыны кæнæ байсыны тыххæй уынаффæйы кæнæ уæлæмхас хъахъхъæнынады адарддæр кæныныл нæйы зæгъыны тыххæй уынаффæйы райсыны фæстæ, афтæ-ма ацы закъонæй снысангонд процедурæмæ гæсгæ ацы уынаффæйы тыххæй тæрхондонмæ бахъаст кæныны цауы, тæрхондоны уынаффæ йæ тыхы куы бацæуа, уæд министрадмæ лæвæрд балцы документ/балцы паспорт фæстæмæ раздахын.

2. Министрады курдиатмæ гæсгæ, лигъдонæн лæвæрд цæуы рæстæгмæ цæрыны барлæвæрд 3 азы æмгъуыдмæ æмæ лигъдоны балцы гæххæтт, куыд нысангонд у 1951 азы ИНО-йы лигъдæтты статусы тыххæй Конвенцийы 27-æм æмæ 28-æм статьяты.

3. Министрады курдиатмæ гæсгæ, уæлæмхас хъахъхъæдæй пайдагæнæг гоймагæн лæвæрд цæуы рæстæгмæ цæрыны документ йæ статусы тыхы æмгъуыдмæ æмæ балцы паспорт.

4. Лигъдоны балцы документы æмæ балцы паспорты формæйы æмæ раттыны уагæвæрдтæ Гуырдзыстоны юстицийы министр сбæлвырд кæны.

Статья 69. Лигъдоны æмæ уæлæмхас хъахъхъæнынады уæвæг гоймаджы хæстæ  
Лигъдон, уæлæмхас хъахъхъæнынады уæвæг гоймаг хæсджын у:

а) æххæст кæна Гуырдзыстоны Конституци, ацы закъоны æмæ Гуырдзыстоны æндæр закъондæт​тæн æмæ закъоныдæлбар актты, кад кæна бынæттон культурæ, традицитæ æмæ æгъдæуттæн;

б) æмбæлон уавæрты фæзындæй 3 кусгæ боны æмгъуыдмæ министрады миграцийы департа​мен​тмæ кæнæ тæрхондонмæ фыстæй фехъусын кæна мобилон тилифоны номыр, электрон постæйы адрис æмæ бæлвырд цæрæн бынаты ивддзинады тыххæй, афтæ-ма барадон кæнæ æмбæстагон уавæры ивддзинæдты тыххæй дæр;

в) цæрæнбынаты тыххæй æвдисæндары æмгъуыды фæудмæ иуылæрæгмæ 30 къæлиндарон бонмæ фехъусын кæна министрадмæ æмбæлон æвдисæндары раттыны курдиатæй æмæ уый бындурыл паддзахадон лæггæдты рæзты агентадæй æрдома ног цæрæнбынаты тыххæй æвдисæндар раттын, фæлæ уый фесафыны кæнæ базианы цауы та æвæстиатæй фехъусын кæнын министрадмæ æмбæлон æвдисæндар раттыны курдиатæй æмæ паддзахадон лæггæдты рæзты агентадæй æрдома ног цæрæнбынаты бæлвырдгæнæн;  
г) лигъдоны статусы кæнæ уæлæмхас хъахъхъæнынады лæвæрдæй  10 боны æмгъуыдмæ ныууадза исæн центр.
Статья 70. Лигъдоны кæнæ уæлæмхас хъахъхъæды уæвæг гоймаджы социалон-экономикон гарантитæ  
1. Лигъдоны кæнæ уæлæмхас хъахъхъæдæй пайдагæнæг гоймаджы социалон-экономикон гарантитæм хауæг фарстатæ регуляцигонд цæуынц ацы закъоны реализацийæн бæрнон паддза​хадон уагдæтты хайадистæй, Гуырдзыстоны закъондæттынадмæ гæсгæ. Министрад координаци кæны ацы закъон æххæст кæнынæн бæрнон паддзахадон уагдæтты архайд лигъдæттæн æмæ уæлæмхас хъахъхъæды уæвæг гоймæгтæн æххуыс кæныны сферæйы.

2. Ацы закъоны 68-æм статьяйы фыццаг пункты «е» дæлпунктæй нысангонд æрвылмæйон æххуы​сы дæттын урæд цæуы уыцы лигъдонæн кæнæ уæлæмхас хъахъхъæнынадæй пайдагæнæг гойма​гæн, кæцы:

а) Гуырдзыстонæй ацæуы 1 мæйæ фылдæр рæстæгмæ;

б) тæрхондоны закъонон тыхы бацæугæ тæрхоны бындурыл пенитенциарон уагдоны уæвы;  
в) йæхи курдиатæй нæйы зæгъдзæн æрвылмæйон æххуыс райсыныл.  
3. Ацы статьяйы 2-аг пунктмæ гæсгæ æрурæд æрвылмæйон æххуыс сног уыдзæн уый æрлæууын кæныны бындурты аиуварс кæныны цауы, лигъдоны кæнæ уæлæмхас хъахъхъæнынадæй пайдагæ​нæг гоймаг йæхи куырдиаты бавдыстæй ​​иннæ мæйæ фæстæмæ.

4. Ацы статьяйы 2-аг пунктæй нысангонд цауы æрурæд æрвылмæйон æххуыс нæ бафиддзысты уый æрурæды æгас периоды дæргъы.   
5. Лигъдонæн кæнæ уæлæмхас хъахъхъæнынадæй пайдагæнæг гоймагæн лæвæрд цæуы æрвылмæ​йон æххуыс ацы закъоны нысангонд фæткмæ гæсгæ.

Статья 71. Рæстæгмæ хъахъхъæнынады уæвæг гоймаджы бартæ  
Рæстæгмæ хъахъхъæнынады уæвæг гоймагæн ис бар:

а) уа информиргонд ацы закъонæй уымæн лæвæрд æхсæнадæмон хъахъхъæнынады формæйы (статусы), афтæ-ма нысангонд статусмæ гæсгæ барты æмæ хæсты тыххæй дæр;   

б) рæстæгмæ хъахъхъæнынады дæттыны тыххæй æвдисæндар æмæ рæстæгмæ цæрыны барлæвæрд райсыны, цы рæстæгмæ хъахъхъæнынад уымæн лæвæрд æрцыд, уый æххæстгæнæн æмгъуыдмæ;

в) Гуырдзыстоны закъондæттынадæй нысангонд фæткмæ гæсгæ æмæ нысангонд цауты медицинон лæггæдтæ райсын;

г) спайда кæна скъолайы агъоммæйы ахуырад æмæ иумæйаг ахуырад райсыны барæй, афтæ-ма профессионалон ахуырад æмæ уæлдæр ахуырад райсыны барæй дæр Гуырдзыстоны закъондæт​тынадæй сфидаргонд фæткæй æмæ æндæр бæстæйы райсгæ ахуырады æмæ квалификацийы бæлвырдгæнæг документты банымайыны процедурæтæм гæсгæ;

д) спайда кæна административон органтæм æмæ тæрхондæттæм курдиат бадæттыны барæй, Гуырдзыстоны закъондæттынадæй снысангонд фæткмæ гæсгæ;

е) Гуырдзыстоны закъондæттынадæй фæсарæйнæгтæн æмæ æмбæстонады нæуæвæг гоймæгтæн цы бартæ лæвæрд цæуы, уыдонæй пайда кæнын, кæд ацы закъонæй æндæр ницы нысангонд ис;

ж) министры бардзырдæй сфидаргонд фæткмæ гæсгæ хæлцад æмæ цæрæнуатæй кæнæ æмбæлон финансон æххуысæй ифтонггонд уа.

Статья 72. Рæстæгмæ хъахъхъæнынады уæвæг гоймаджы хæстæ  
Рæстæгмæ хъахъхъæнынады уæвæг гоймаг хæсджын у:

а) æххæст кæна Гуырдзыстоны Конституци, ацы закъоны æмæ Гуырдзыстоны æндæр закъондæ​ттæн æмæ закъоныдæлбар актты, кад кæна бынæттон культурæ, традицитæ æмæ æгъдæуттæн;

б) æмбæлон уавæрты фæзындæй 3 кусгæ боны æмгъуыдмæ министрады миграцийы департамен​тмæ кæнæ тæрхондонмæ фыстæй фехъусын кæна мобилон тилифоны номыр, электрон постæйы адрис æмæ бæлвырд цæрæн бынаты ивддзинады тыххæй, афтæ-ма барадон кæнæ æмбæстагон уавæры ивддзинæдты тыххæй дæр;

в) барлæвæрд бæрнон кусæгимæ æмгуыст кæнын;

г) сиса къам, сиса æнгуылдзы фæдтæ æмæ къухы армы фæдтæ æмæ барлæвæрд бæрнон кусæджы курдиатмæ гæсгæ æмбæлон медицинон басгæрст ацæуын;

д) цæрыны барлæвæрды æмгъуыды фæудмæ иуылæрæгмæ 30 къæлиндарон бонмæ министрадмæ æмбæлон æвдисæндар бадæттын æмæ уый бындурыл паддзахадон лæггæдты рæзты агентадæй ног цæрæн барлæвæрды раттын æрдомын, фæлæ уый фесæфты кæнæ базианы цауы та æвæстиатæй фехъусын кæнын министрадмæ æмбæлон æвдисæндар раттыны курдиатæй æмæ æмæ  паддзахадон лæггæдты рæзты агентадæй ног цæрæны бардæттæг документ.
Статья 73. Æхсæнадæмон хъахъхъæнынады мадзæлттимæ баст хæрдзты бафидын  
Ацы закъонæй снысангонд æхсæнадæмон хъахъæнынады мадзæлттимæ баст хæрдзты бафид​дзысты ацы закъоны æххæст кæнынæн дзуапдæттæг паддзахадон уагдæттæ Гуырдзыстоны паддзахадон бюджетæй уыдонæн рахицæнгонд ассигнованиты фæлгæтты.  
Сæр VIII
Æхсæнадæмон хъахъхъæнынады уæвæг гоймагимæ баст фарстæты дæргъвæтин рæстæгмæ æрбæстон кæнын 
Статья 74. Æхсæнадæмон хъахъхъæнынады уæвæг гоймагы репатриаци  
Æхсæнадæмон хъахъхъæнынады бенефициары репатриацийы æххæст кæнынæн министрад хъуа​мæ сæххæст кæна ахæм уавæртæ:

а) репатриаци барвæндонæй хъуамæ уа æмæ уый ацы закъон æххæст кæнынæн дзуапдæттæг пад​дза​хадон уагдæттæ хъуамæ сæххæст кæной;

б) æхсæнадæмон хъахъхъæнынады бенефициары разыдзинад репатриацийы тыххæй хъуамæ æв​дыс​т​гонд æрцæуа фыстæй;

в) æхсæнадæмон хъахъхъæнынады бенефициарæн хъуамæ лæвæрд æрцæуа æппæт уæвæг инфор​маци райгуырæн бæстæйы уавæры тыххæй æмæ уыцы бæстæмæ æрыздæхыны гæнæн фæстиу​джыты тыххæй.

Статья 75. Æхсæнадæмон хъахъхъæнынады уæвæг гоймæгты бынæттон интеграци  
Гуырдзыстоны оккупацигонд территоритæй лигъдæтты, фæллойады, æнæниздзинады æмæ социал​он хъахъæды министрад ацы закъоны æххæст кæнынæн дзуапдæттæг æндæр паддзахадон уагдæт​тимæ кæнæ/та компетентон уагдæттимæ иумæ бакусдзæн кæнæ/та сæххæст кæндзæн æхсæн​адæмон хъахъхъæнынады уæвæг гоймæгты бынæттон интеграцийы программæтæ æмæ сын баххуыс кæндзæн ацы программæты уыдон хайад райсынæн.

Сæр IX
Персоналон бæрæггæнæнты æххæст кæнын 
Статья 76. Персоналон бæрæггæнæнты æххæст кæнын
1. Персоналон бæрæггæнæнтæ, се хсæн, сæрмагонд категорийы бæрæггæнæнтæ, æххæстгонд цæ​уынц «Персоналон бæрæггæнæнты хъахъхъæды тыххæй» Гуырдзыстоны закъонмæ гæсгæ.

2. Ацы закъоны бындурыл æххæстгонд персоналон бæрæггæнæнтæ сæфт цæуынц кæнæ/та куынæг цæуынц:

а) фæсарæйнаг кæнæ æмбæстонады нæуæвæг гоймагæн лигъдоны статусы, уæлæмхас хъахъхъæды кæнæ рæстæгмæ хъахъхъæды раттыны тыххæй министрады уынаффæ йæ тыхы бацæуыны бонæй, æмбæлон закъоныдæлбар актæй нысангонд æмгъуыды фæуыны фæстæ;

б) лигъдоны статусы, уæлæмхас хъахъхъæды кæнæ рæстæгмæ хъахъхъæды æрурæды, аивыны кæ​нæ байсыны кæнæ-та уæлæмхас хъахъхъæды кæнæ рæстæгмæ хъахъхъæды адарддæр кæныныл нæ​йы зæгъыны тыххæй министрады уынаффæйы закъонон тыхы бацыдæй æмбæлон закъоны​дæлбар актæй нысангонд æмгъуыды фæуды фæстæ.  
Сæр X
Административон органты барлæвæрдтæ æмæ хæстæ. Æхсæнадæмон æмгуыстад  
Статья 77. Министрад  
1. Министрад æххæст кæны ацы закъонæй бæрæггонд æхсæнадæмон хъахъхъæнынады бар.

2. Ацы закъонæй лæвæрд барлæвæрдты æххæст кæнынæн министрад:

а) æххæст кæны фæсарæйнаг кæнæ æмбæстонады нæуæвæг гоймаджы/æмбæхсæнагурæджы иден​ти​​фицирады æмæ уымæн æхсæнадæмон хъахъхъæнынады раттыны æмбæлондзинад сбæрæг кæны;

б) бахъуыды цауы фехъусын кæны Гуырдзыстоны паддзахадон æдасдзинады куыстуатæн фæса​рæй​наг кæнæ æмбæстонады нæуæвæг гоймаджы, æмбæхсæнагурæджы, лигъдоны кæнæ уæлæмхас хъахъхъæнынады уæвæг гоймаджы рдыгæй Гуырдзыстоны паддзахадон æдасдзинадæн потенци​алон тæссагдзинады фарсты фæдыл рекомендацийы райсынæн;  
в) æхсæнадæмон хъахъхъæнынады курдиат рабæрæг кæныны цауы фæсарæйнаг кæнæ æмбæс​тон​ады нæуæвæг гоймагæн æмбаргæ æвзагыл кæнæ уыцы æвзагыл, кæцы уый æмбары, бамбарын кæндзæн цæрæнуаты процедурæйы æмæ æмбæхсæнагурæджы барты æмæ хæсты; 

г) фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæнынады курдиаты цауы сифтонг кæндзæн уый Гуырдзыстоны паддзахадон арæныл райсты æмæ иуыл​æрæг​мæ ацы закъоны 8-æм статьяйы нысангонд нæ арвитыны принципы æххæст кæнынæй; 
д) Гуырдзыстоны паддзахадон арæныл æхсæнадæмон хъахъæнынады курдиаты сбæрæг кæнынæн ауадзы фыццагхатт интервью фæсарæйнаг кæнæ æмбæстонады нæуæвæг гоймагимæ;

е) фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæнынады тыххæй курдиаты цауы райсдзæн уый æхсæнадæмон хъахъхъæнынады тыххæй курдиат, æнæгæс​гæйæ уымæ, ис æви нæ уыцы гоймагæн балцы документ кæнæ æндæр бæлвырдгæнæн документ. Кæд фæсарæйнаг кæнæ æмбæстонады нæуæвæг гоймагмæ нæй балцы документ кæнæ æндæр бæлвырдгæнæн документ, уæд æхсæнадæмон хъахъхъæнынады тыххæй курдиат арæзт цæуы уый лæвæрд информацийы бындурыл;

ж) бахъуыды цауы фехъусын кæны Гуырдзыстоны паддзахадон æдасдзинады куыстуатмæ фæса​рæйнаг кæнæ æмбæстонады нæуæвæг гоймаджы/æмбæхсæнагурæджы сбæрæг кæнынæн баххуыс кæнын, кæд министрадæн йæхицæн йæ бон нæу уый сбæрæг кæнын;

з) паддзахадон лæггæдты рæзты агентадæн дих кæндзæн æмбæхсæнагурджыты æмæ æхсæна​дæ​мон хъахъхъæнынады уæвæг гоймæгты тыххæй бæрæггæнæнтæ, цæмæй сын ратта рæстæгмæ æвдисæндар æмæ цæрыны барлæвæрд; паддзахадон лæггæдты рæзты агентадæн дæтты информаци æмбæхсæнагурæгæн ацы закъоны нысангонд статус раттыныл нæйы зæгъыны тыххæй, æмбæхсæн бынаты процедурæйы æрурæды тыххæй, æхсæнадæмон хъахъхъæнынады уæвæг гоймагæн лæв​æрд статусы æрурæды, аивыны кæнæ байсыны тыххæй, афтæ-ма уæлæмхас хъахъхъæнынады кæнæ рæстæгмæ хъахъхъæнынады адарддæр кæныныл нæйы зæгъыны тыххæй информацийы уыдонæн лæвæрд рæстæгмæ идентификацион бæлвырдгæнæны, рæстæгмæ цæрæнуаты бæлвырд​гæнæны æмæ лигъдоны балцы документы кæнæ уæлæмхас хъахъхъæнынады уæвæг гоймаджы балцы паспорты аивыны тыххæй; 
и) æмгуыст кæны паддзахадон уагдæттимæ æмæ æхсæнадæмон организацитимæ, кæцытæ дзуапп дæттынц ацы закъоны æххæст кæнынæн, се хсæн, Иугонд Нациты Организацийы Гуырдзыстоны лигъдæтты тыххæй уæлдæр комиссары минæвæрттимæ, цæмæй æмбæхсæнагурджыты æмæ æхс​æн​а​дæмон хъахъхъæнынады уæвæг гоймæгты бартæ хъахъхъæд æрцæуой;

к) курдиаты цауы, Гуырдзыстоны лигъдæтты тыххæй Иугонд Нациты Организацийы уæлдæр къамисарæн дæтты информаци фæсарæйнæгты кæнæ æмбæстонады нæуæвæг гоймæгты/æмбæх​сæнагурджыты æмæ æхсæнадæмон хъахъхъæнынад кæмæн лæвæрд цæуы, уыцы адæймæгты тыххæй;

л) æххæст кæны бæрæггæнæнты базæйы администрирад;

м) бафиды æмбæлон медицинон басгæрстыты хæрдзтæ, кæцытæ уагъд цæуынц æмбæхсæнаг​ур​джытæн æмæ барлæвæрд бæрнон кусæджы курдиатмæ гæсгæ рæстæгмæ хъахъхъæнынад лæвæрд гоймæгтæн;

н) æххæст кæны ацы закъонæй нысангонд æндæр барлæвæрдты.

3. Министрæн бар лæвæрд цæуы Гуырдзыстоны закъондæттынадæй сфидаргонд процедурæмæ гæс​гæ, ацы закъонæй министрады æххæстбартæм лæвæрд фарстыты фæдыл æмбæлон барадон акттæ рауадзыны тыххæй.

Статья 78. Гуырдзыстоны паддзахадон æдасдзинады куыстуат  
1. Гуырдзыстоны паддзахадон æдасдзинады куыстуат, министрады курдиатмæ гæсгæ, йæ компе​тен​цийы фæлгæтты, бæрæг кæны фæсарæйнаг кæнæ æмбæстонады нæуæвæг гоймаджы/æмбæхсæ​нагурæджы гоймагдзинад æмæ министрадæн дæтты рекомендаци, фæсарæйнаг кæнæ æмбæстон​ады нæуæвæг гоймаг, æмбæхсæнагурæг кæнæ æхсæнадæмон хъахъхъæдæй Гуырдзыстоны паддзахадон æдасдзинадæн потенциалон тæссагдзинады фæдыл рекомендаци. 
2. Гуырдзыстоны паддзахадон æдасдзинадæн ацы статьяйы фыццаг пункты нысангонд потен​циалон тæссагдзинад нысан кæны ахæм цау, кæцыйы ис фаг аххосаг æнхъæлынæн, цæмæй фæсарæйнаг кæнæ æмбæстонады нæуæвæг гоймаг/æмбæхсæнагурæг кæнæ æхсæнадæмон хъахъ​хъæ​нынады уæвæг гоймагæн бастдзинад ис:

а) Гуырдзыстоны хъахъхъæнынады æмæ æдасдзинады тыххæй знаггадгæнæг бæстæйы/организ​аци​йы гарзджын тыхтимæ;

б) æндæр бæстæйы развæдсгарæн куыстуатимæ;

в) террористон кæнæ/та экстремистон организацитимæ;

г) æндæр фыдгæнæг организацитимæ (се хсæн, транснационалон фыдгæнæг организацитимæ) кæнæ/​та хæцæнгарзы, массивон куынæггæнæн хæцæнгарзы кæнæ йæ компонентты æнæзакъон зилдухимæ.

3. Ацы статьяйы фыццаг æмæ 2-аг пунктты банысангонд уавæрты фæдыл информаци хъуамæ лæвæрд æрцæуа министрадæн ахæм формæйы, цæмæй паддзахадон сусæгдзинæдты хъахъхъæды интерестæ, Гуырдзыстоны паддзахадон æдасдзинады кæнæ/та æхсæнадон æдасдзинады интерестæ хъыгдард ма цæуой.

Статья 79. Паддзахадон лæггæдты рæзты агентад  
Паддзахадон лæггæдты рæзты агентад:

а) Министрады рдыгæй лæвæрд æмбæхсæнагурæджы æвдисæндары бындурыл, Гуырдзыстоны закъондæттынадмæ гæсгæ æмбæхсæнагурæгæн дæтты рæстæгмæ идентификацион æвдисæндар, фæлæ æхсæнадæмон хъахъхъæнынады уæвæг гоймагæн та рæстæгмæ цæрыны бæлвырдгæнæн;

б) Гуырдзыстоны закъондæттынадмæ гæсгæ лигъдонæн кæнæ уæлæмхас хъахъхъæнынады уæвæг гоймагæн дæтты балцы документ кæнæ балцы паспорт;

в) æмбæхсæнагурæджы кæнæ æхсæнадæмон хъахъæнынады уæвæг гоймаджы курдиаты бынду​рыл, Гуырдзыстоны закъондæттынадæй сфидаргонд фæткæй сифтонг кæны æмбæстагон актты регистрацийы æмæ дæтты æмбæлон бæлвырдгæнæн;

г) æмбæхсæн процедурæйы эффективонæй сæххæст кæныны тыххæй æмæ æхсæнадæмон хъахъ​хъæнынады уæвæг гоймаджы социалон-экономикон гарантитæ сифтонг кæнынæн министрад дæтты информаци æмбæхсæн агурæгæн кæнæ æхсæнадæмон хъахъхъæнынады уæвæг гоймагæн рæстæгмæ идентификацион æвдисæндар, рæстæгмæ цæрыны барлæвæрд кæнæ балцы документ/​балцы паспорт раттыны тыххæй, афтæ-ма æвдисæндар уый мæлæты факты тыххæй.

Статья 80. Гуырдзыстоны прокуратурæ  
1. Экстрадицион процедурæйы æххæст кæнгæйæ Гуырдзыстоны прокуратурæйы кæнæ прокуроры хæслæвæрдæй фæсарæйнаг кæнæ æмбæстонады нæуæвæг гоймаджы ахсæг органы барлæвæрд бæрнон кусæг хæсджын у гоймагæн, кæцыйы тыххæй дæр уагъд цæуы экстрадицион процедурæ, ацы закъоны 26-æм статьямæ гæсгæ, уымæн æмбаргæ æвзагыл, æвæстиатæй бадæтта информаци æхсæнадæмон хъахъхъæнынады æрдомыны бары æмæ уыцы барæй пайда кæныны æмгъуыды тыххæй.

2. Гуырдзыстоны прокуратурæ министрадæн бадæтты ацы статьяйы фыццаг пункты нысангонд гоймаджы экстрадицион документацийы.

Статья 81. Гуырдзыстоны юстицийы министрады системæйы мидæг паддзахадон дæлбæрнадон уагдон – специалон пенитенциарон куыстуат   
Гуырдзыстоны юстицийы министрады системæйы мидæг паддзахадон дæлбæрнадон уагдон – специалон пенитенциарон куыстуат:

а) ацы закъоны 27-æм статьяйы нысангонд фæсарæйнаг кæнæ æмбæстонады нæуæвæг азымгондæн кæнæ тæрхонгондæн пенитенциарон уагдонмæ бакæнынæй уайтагъд, иуылæрæгмæ 2-аг кусгæ бонмæ, бадæтты уыцы статьяйы фыццаг пунктæй нысангонд информацийы æмæ æмбæлон доку​мен​тацийы 3 кусгæ боны æмгъуыдмæ арвиты министрадмæ;

б) фæсарæйнагæн кæнæ æмбæстонады нæуæвæг гоймагæн бамбарын кæндзæн, пенитенциарон уагдонæй ссæрибары цауы 5 кусгæ боны æмгъуыдмæ министрадмæ бацæуын, мобилон тилифоны номыр, электрон постæйы адрис æмæ цæрæнбынаты адрисы (уый уæвыны цауы) тыххæй инфор​маци бадæттыны хæсы æмæ уыцы хæсы нæсæххæст кæныны фæстиуджыты;

в) тæрхоны æмгъуыд фæудмæ иуылæрæгмæ 2 къуыримæ, фæлæ æндæр аххосæгтæм гæсгæйæ ссæрибары рæстæджы – ссæрибарæй иуылæрæгмæ 3 кусгæ бонмæ хъуамæ фехъусын кæна минист​радæн пенитенциарон уагдоны уæвæг æмбæхсæнагурæджы кæнæ æхсæнадæмон хъахъхъæнынады уæвæг гоймаджы ссæрибар кæныны датæйы тыххæй, афтæ-ма уыцы фæсарæйнаг кæнæ æмбæс​тонады нæуæвæг гоймаджы ссæрибары датæйы дæр, кæцы æрдомдта æхсæнадæмон хъахъ​хъæнынад; 
г) Гуырдзыстоны закъондæттынадæй снысангонд фæткмæ гæсгæ, ифтонг кæны пенитенциарон уагдоны барлæвæрд бæрнон гоймаджы/гоймæгты æмбæхсæнагурæгимæ кæнæ æхсæнадæмон хъахъхъæнынады уæвæг гоймагимæ, афтæ-ма уыцы фæсарæйнаг кæнæ æмбæстонады нæуæвæг гоймагимæ фембæлы организацийы, кæцы æрдомдта æхсæнадæмон хъахъхъæнынад;

д) æмбæлон курдиаты уæвыны цауы Гуырдзыстоны закъондæттынадæй снысангонд процедурæмæ гæсгæ ифтонг кæны барлæвæрд бæрнон гоймагæн/гоймæгтæн æмбæхсæнагурæджы, афтæ-ма уыцы фæсарæйнаг кæнæ æмбæстонады нæуæвæг гоймаджы документты, се хсæн, балцы документы (уый уæвыны цауы), къопиты арвитын, кæцы  æрдомдта æхсæнадæмон хъахъхъæнынад;  
е) министрадæн бадæтты информаци пенитенциарон уагдоны уæвæг æмбæхсæнагурæджы кæнæ æхсæнадæмон хъахъхъæнынады уæвæг гоймаджы тыххæй, афтæ-ма уыцы фæсарæйнаг кæнæ æмбæс​т​онады нæуæвæг гоймаджы тыххæй дæр информаци, се хсæн, æнгуылдзы фæдты бæрæг​гæнæнты, кæцы æрдомдта æхсæнадæмон хъахъхъæнынад.

Статья 82. Гуырдзыстоны фæсарæйнаг хъуыддæгты министрад  
Гуырдзыстоны фæсарæйнаг хъуыддæгты министрад:

а) министрады курдиаты бындурыл бадæтты уымæн æхсæнадæмон хъахъхъæнынады фарсты фæ​дыл æмбæлон уынаффæ рахæссыны тыххæй хъæугæ информацийы, ацы закъоны 5-æм статьямæ гæсгæйæ;  
б) ацы закъоны 53-аг æмæ 54-æм статьятæм гæсгæ, министрады курдиаты бындурыл Гуырдзыс​тоны закъондæттынадæй сфидаргонд фæткæй дæтты Гуырдзыстоны визæйы Гуырдзыстонмæ ацæуынмæ бæллæг æхсæнадæмон хъахъхъæнынады уæвæг гоймаджы кæнæ æхсæнадæмон хъахъхъæды уæвæг, æнæмбалы æдде уæвæг æнахъомы бинонты уæнгæн/уæнгтæн.  
в) министрады курдиаты бындурыл, йæхи компетенцийы фæлгæтты, æмбæлон дипломатон минæ​варады кæнæ консулон уагдоны æххуысæй æнцонвадат кæны лигъдоны кæнæ уæлæмхас хъахъхъæнынады уæвæг гоймаджы барвæндонæй репатриацийы.

Статья 83. Гуырдзыстоны оккупацигонд территоритæй лигъдæтты, фæллойады, æнæниздзинады æмæ социалон хъахъхъæды министрад  
Гуырдзыстоны оккупацигонд территоритæй лигъдæтты, фæллойады, æнæниздзинады æмæ социалон хъахъæды министрад:

а) ифтонг кæны æмбæхсæнагурæджы кæнæ æхсæнадæмон хъахъхъæнынады уæвæг гоймаджы рдыгæй ацы закъоны 66-æм статьяйы фыццаг пункты «к» дæлпунктæй, 68-æм статьяйы фыццаг пункты «к» дæлпунктæй æмæ 71-аг статьяйы «в» дæлпунктæй нысангонд бартæй пайда кæныны;

б) министрады курдиаты бындурыл æвджиддарæй/хъомылгæнæгæй/æххуысгæнæгæй ифтонг кæны æнæмбалы æдде уæвæг æнахъомы кæнæ уыцы цыбыр фадæтты уæвæг гоймаг, кæцыйы хъæуы закъонон минæвар, æмрæстæджы, æнахъомы æвæры æнахъомы хуыздæр интерестæ хынцгæйæ;

в) ацы закъоны æххæст кæнынæн дзуапдæттæг æндæр паддзахадон уагдæттимæ кæнæ/та компетентон уагдæттимæ æмгуыстадæй сæххæст кæндзæн кæнæ/та æххæст кæны æхсæнадæмон хъахъхъæнынады уæвæг гоймæгты бынæттон интеграцийы программæты æмæ сын æххуыс кæны уыцы программæты хайад исынæн.   
Статья 84. Гуырдзыстоны ахуырады, зонады æмæ æвзонгады министрад  
Гуырдзыстоны ахуырады, зонады æмæ æвзонгады министрад:

а) æмбæхсæнагурæджы æмæ æхсæнадæмон хъахъхъæнынады уæвæг гоймаджы рдыгæй иумæйаг ахуырады райсынæн баххуыс кæныны нысанæй сифтонг кæндзæн гуырдзиаг æвзаджы цæттæ кæныны ахуырадон программæйы реализацийæн æххуыс кæныны. Гуырдзыстоны ахуырады, зонады æмæ æвзонгады министры бардзырдæй бæрæггонд цæуы æмбæхсæнагурæджы æмæ æхсæнадæмон хъахъхъæнынады уæвæг гоймаджы гуырдзиаг æвзаджы цæттæ кæныны ахуырадон программæмæ (уæлдæр ахуыргæнæндæтты æххæстгонд гуырдзиаг æвзаджы ахуырадон програм​мæйы йеддæмæ) бахæссыны фæтк, ацы программæйы мидис, æххæст кæныны æмгъуыдтæ æмæ финанскæныны фæтк;

б) ифтонг кæны æмбæхсæнагурджыты æмæ æхсæнадæмон хъахъхъæнынады уæвæг гоймæгты рдыгæй ацы закъоны 66-æм статьяйы фыццаг пункты «и» дæлпунктæй, 68-æм статьяйы фыццаг пункты «и» дæлпунктæй æмæ 71-аг статьяйы «г» дæлпунктæй нысангонд бартæй пайда кæныны;

в) ацы статьяйы «а» дæлпунктмæ гæсгæ, министрады курдиаты бындурыл уымæн æрвиты информаци æмбæхсæнагурджы æмæ æхсæнадæмон хъахъхъæнынады уæвæг гоймаджы рдыгæй ацы закъоны 66-æм статьяйы фыццаг пункты «и» дæлпунктæй, 68-æм статьяйы фыццаг пункты «и» дæлпунктæй æмæ 71-аг статьяйы «г» дæлпунктæй нысангонд бартæй пайда кæныны тыххæй;  
г) бынæттон интеграцийы фарстатыл æмгуыст кæны министрадимæ æмæ Гуырдзыстоны окку​паци​гонд территоритæй лигъдæтты æмæ фæллойады, æнæниздзинады æмæ социалон хъахъæды министрадимæ. 

Гуырдзыстоны 2025 азы 10 декабры закъон №1201 – веб-фарс, 16.12.2025аз.
Статья 85. Æхсæнадон барады юридикон гоймаг – юридикон æххуысы куыстуат  
Æхсæнадон барады юридикон гоймаг – юридикон æххуысы куыстуат Гуырдзыстоны закъондæт​тынадæй сфидаргонд фæткæй сифтонг кæндзæн фæсарæйнаг кæнæ æмбæстонады нæуæвæг гойма​гæн/​æмбæхсæнагурæгæн кæнæ æхсæнадæмон хъахъхъæнынады уæвæг гоймагæн æхсæнадæмон хъахъхъæнынады курдиатимæ, лæвæрдимæ, æрурæдимæ, аивынимæ кæнæ байсынимæ, афтæ-ма уæлæмхас хъахъхъæнынады кæнæ рæстæгмæ хъахъхъæнынады адарддæр кæнынимæ кæнæ-та адарддæр кæныныл нæйы зæгъынимæ баст тæрхондоны дауы процессы рæстæджы лæвар юридикон æххуыс бакæныны.  
Статья 86. Министрады æмгуыстад æндæр бæстæты æмæ æхсæнадæмон организацитимæ  
1. Министрад æхсæнадæмон хъахъхъæнынады уæвæг  гоймæгтимæ баст фарстæтыл æмгуыст кæны æндæр бæстæтимæ, Иугонд Нациты Организацийы лигъдæтты уæлдæр къамисаримæ æмæ дунеон организацитимæ.  
2. Министрад Иугонд Нациты Организацийы лигъдæтты уæлдæр къамисаримæ æмгуыст кæны «Гуырдзыстоны хицауады æмæ Иугонд Нациты Организацийы лигъдæтты уæлдæр къамисары хсæн» 1996 азы 11-æм сентябры бадзырды фæлгæтты.

Сæр XI
Ивгæ æмæ хатдзæгон уагæвæрдтæ  
Статья 87. Ацы закъоны архайды тыххæй сæххæсткæнинаг мадзæлттæ   
1. 2025 азы 1-аг октябрмæ министр ифтонг кæны:

а) фæсарæйнаг кæнæ æмбæстонады нæуæвæг гоймаджы/æмбæхсæнагурæджы ахсты æмæ рæстæг​мæ цæрæнбынаты центры баконды фæткы сбæлвырд кæнын;

б) æхсæнадæмон хъахъхъæнынады министрады системæйы æмбæлон уагдонмæ фæсарæйнаг кæнæ æмбæстонады нæуæвæг гоймаджы курдиат лæвæрд куы æрцæуа, уæд министрады æмбæлон дæлхайæдты хсæн информаци баивыны фæтк сфидар кæнын;

в) Гуырдзыстоны паддзахадон арæныл фæсарæйнаг кæнæ æмбæстонады нæуæвæг гоймаджы рдыгæй æхсæнадæмон хъахъхъæнынады тыххæй курдиат сбæрæг кæныны æмæ министрады æмбæлон дæлхайæдты хсæн информаци баивыны фæтк сфидар кæнын;

г) æмбæлон мадзæлттæ æххæст кæнын, цæмæй Гуырдзыстоны арæныл ахизæн пунктты фæса​рæйнаг кæнæ æмбæстонады нæуæвæг гоймаджы æрбынат кæнынæн аккаг уавæртæ уа;

д) ацы закъон æххæст кæнынæн æнæмæнгхъæуæг æндæр æмбæлон бардзырдтæ дæттын æмæ æмбæлон закъоныдæлбар нормативон акттæ ацы закъонимæ æмбæлонад ифтонг кæнын.

2. 2025 азы 1-аг октябрмæ министр æмæ Гуырдзыстоны юстицийы министр ифтонг кæнынц, цæмæй æмбæлон фæсарæйнаг кæнæ æмбæстонады нæуæвæг азымгонд кæнæ тæрхонгонд гой​магæн пенитенциарон уагдоны лæвæрд æрцæуа информаци уый гæнæндзинады Гуырдзыстонæй арвитыны тыххæй, æхсæнадæмон хъахъхъæнынад æрдомыны гæнæндзинад, афтæ-ма ацы инфор​мацийы æмбарынгæнæн процедурæ æмæ формæ æмбæлон фæсарæйнаг кæнæ æмбæстонады нæуæвæг аххосджын гоймагæн кæнæ тæрхонгонд гоймагæн пенитенциарон уагдоны, афтæ-ма министрады æмæ пенитенциарон уагдоны хсæн информацийы ивды фæткы сбæрæг кæнын дæр.

3. 2025 азы 1-аг декабрмæ æфхæрæн уагдон æххæст кæны, цæмæй æмбæлон фæсарæйнаг кæнæ æмбæстонады нæуæвæг азымгонд кæнæ тæрхонгонд гоймаг, кæцы конд æрцыд пенитенциарон уагдоны 2025 азы 1-аг октябры онг, æфхæрды ахицæн кæныны фæстæ уымæн лæвæрд цæуы информаци Гуырдзыстонæй йæ арвитыны тыххæй, афтæ-ма исты æндæр аххосæгтæм гæсгæ информаци æхсæнадæмон хъахъхъæнынады æмæ æмбæлон хæсты тыххæй æркурыны фадат.

4. Фæсарæйнаг кæнæ æмбæстонады нæуæвæг гоймаг, кæцыйæн 2025 азы 1-æм октябры агъоммæ лæвæрд æрцыд гуманитарон статус, уыцы статус бахъахъхъæндзæн уыцы æмгъуыдмæ, кæцыйы дæргъы йын лæвæрд æрцыд нысангонд статус Гуырдзыстоны закъондæттынадмæ гæсгæ.

5. Кæд гоймаг, кæцы Гуырдзыстонмæ 2025 азы 1-æм октябры агъоммæ æрбацыд, 2025 азы 1-аг октябрæй 30 боны æмгъуыдмæ æхсæнадон хъахъхъæнынады тыххæй курдиат нæ бадæтта, ​​уæд уый куырдиатмæ æркæсдзысты фæтагъддæргонд фæткæй, ацы закъонмæ гæсгæ.

6. Ацы закъонмæ гæсгæ æмбæлон барадон актты райстмæ/рауагъдмæ юридикон тыхы хъахъхъæны ацы  закъоны йæ тыхы бацæуыны агъоммæ райсгæ/рауагъд æмбæлон барадон акттæ.   
Статья 88. Тыхсæфт нормативон акт  
Тыхсæфтыл нымад æрцæуæд «Æхсæнадæмон хъахъхъæнынады тыххæй» Гуырдзыстоны 2016 азы 1-аг декабры закъон (Гуырдзыстоны закъондæттæн Мацне (www.matsne.gov.ge), 15.12.2016, регистрацион код: 010170000.05.001.018235).

Статья 89. Закъоны архайынад  
1. Ацы закъон, ацы закъоны фыццаг−86-æм статьяты, 87-æм статьяйы 4-æм æмæ 5-æм пунктты æмæ 88-æм статьяйы йеддæмæ, архайын райдайы мыхуыры рацыдæй уайтагъд.

2. Ацы закъоны фыццаг−86-æм статьятæ, 87-æм статьяйы 4-æм æмæ 5-æм пункттæ æмæ 88-æм статья архайын райдайы 2025 азы 1-аг октябрæй.

Гуырдзыстоны президент 

Хъавелашвили Михеил  
Тбилис,

26 июнь 2025 аз.

